currency issue | പെൻഷൻ വിതരണവും ഡീസൽ കുടിശ്ശികയും മുടങ്ങി കെഎസ്ആർടിസി; വാങ്ങിയ പാലു നശിപ്പിച്ച് മിൽമ്മ; ആർക്കും വേണ്ടാതായി ഭാഗ്യക്കുറികൾ; തോട്ടം മേഖല പട്ടിണിയിലേക്ക്; കാൻസർ മരുന്നുകൾ നിലച്ചു; ഇടപാടുകൾ നിലച്ച് ഗ്രാമങ്ങൾ; കളക്ഷൻ ഏജന്റുമാർക്ക് തൊഴിൽ ഇല്ലാതെയായി; ഹോട്ടലുകൾക്കും കടകൾക്കും താഴുവീഴുന്നു; കേരളം നേരിടുന്നത് യുദ്ധസമാനമായ സാഹചര്യം - MarunadanMalayalee.com\nപെൻഷൻ വിതരണവും ഡീസൽ കുടിശ്ശികയും മുടങ്ങി കെഎസ്ആർടിസി; വാങ്ങിയ പാലു നശിപ്പിച്ച് മിൽമ്മ; ആർക്കും വേണ്ടാതായി ഭാഗ്യക്കുറികൾ; തോട്ടം മേഖല പട്ടിണിയിലേക്ക്; കാൻസർ മരുന്നുകൾ നിലച്ചു; ഇടപാടുകൾ നിലച്ച് ഗ്രാമങ്ങൾ; കളക്ഷൻ ഏജന്റുമാർക്ക് തൊഴിൽ ഇല്ലാതെയായി; ഹോട്ടലുകൾക്കും കടകൾക്കും താഴുവീഴുന്നു; കേരളം നേരിടുന്നത് യുദ്ധസമാനമായ സാഹചര്യം\nNovember 16, 201606:59 AM IST Permalink\nതിരുവനന്തപുരം: നോട്ട് അസാധുവാക്കൽ മൂലം ജന നട്ടം തിരിയുമ്പോൾ കേരളത്തിന്റെ സമ്പദ് വ്യവസ്ഥയും പ്രതിസന്ധിയിലേക്ക്. 500ഉം 1000ഉം പിൻവലിച്ചതോടെ കൈയിൽ കാശില്ലാതെ വന്ന ജനങ്ങൾ സാധാനങ്ങൾ വാങ്ങുന്നത് കുറച്ചു. ഇതോടെ വിപണിയിൽ പണത്തിന്റെ ഒഴുക്കും നിലച്ചു. ഇത് കടുത്ത പ്രശ്‌നങ്ങളിലേക്ക് കാര്യങ്ങളെത്തി. ഈ സ്ഥിതി തുടർന്നാൽ ദിവസങ്ങൾക്കുള്ളിൽ പൂർണ്ണ നിശ്ചലാവസ്ഥയിലേക്ക് കേരളമെത്തും. ബാങ്കുകളിലും എടിഎമ്മുകളിലും ആവശ്യത്തിന് പണമില്ലാത്തതും പ്രശ്‌നങ്ങൾ രൂക്ഷമാകുന്നു. നഗരത്തിലെ ചില എടിഎമ്മുകളിൽ പണമെത്തി. എന്നാൽ ഗ്രാമങ്ങളിൽ നോട്ടിനും ചില്ലറയ്ക്കും വേണ്ടി നെട്ടോട്ടമാണ്.\nഇതോടെ കെഎസ് ആർടിസിയും മിൽമയും അടക്കമുള്ള പൊതുമേഖലാ സ്ഥാപനങ്ങൾ കടുത്ത പ്രതിസന്ധിയിലായി. എങ്ങനേയും കരകയറാൻ ശ്രമിക്കുകയായിരുന്ന കെ എസ് ആർടിസിക്കാണ് വലിയ തരിച്ചടി. വലിയനോട്ടുകൾ അസാധുവാക്കിയതിനെതുടർന്ന് ഹോട്ടലുകളിൽ കച്ചവടം കുത്തനെയിടിഞ്ഞു. 50 ശതമാനം കച്ചവടമാണ് ഹോട്ടലുകളിൽ കുറഞ്ഞതെന്ന് കേരള ഹോട്ടൽ ആൻഡ് റസ്റ്റോറന്റ് അസോസിയേഷൻ സംസ്ഥാന പ്രസിഡന്റ് മൊയ്തീൻകുട്ടി ഹാജി പറഞ്ഞു.\nഗൾഫിൽ നിന്ന് കടം വാങ്ങി ഭർത്താവ് അയച്ചുകൊടുത്ത 5000 രൂപയാണ് നിവാസ് മൂന്നായി കീറി ചുരുട്ടിക്കൂട്ടി എറിഞ്ഞത്: സനിലയുടെയും ദൃക്‌സാക്ഷികളുടെയും മൊഴി 'മറുനാടൻ' പുറത്തുവിട്ടത് നിർണായകമായി; നിവാസിനെതിരെ പൊതുമുതൽ നശിപ്പിക്കലിനും നോട്ട് നശിപ്പിക്കലിനും പ്രത്യേക വകുപ്പ് ചുമത്തി; നോട്ട് നശിപ്പിക്കലിന് 10 വർഷം വരെ തടവിന് സാധ്യത; ഉമയനല്ലൂർ സ്വദേശിയുടെ അറസ്റ്റ് ഉടൻ\nസഹകരണബാങ്കുകളിൽ ഇടപാടുകൾ സ്തംഭിച്ചത് സംസ്ഥാനത്തെ ഗ്രാമീണജീവിതത്തിന്റെ താളംതെറ്റിക്കുന്നു. സംസ്ഥാനത്ത് മൊത്തം സേവിങ്‌സ് ബാങ്ക് അക്കൗണ്ടുകളിൽ, പകുതിയിലേറെയും സഹകരണബാങ്കുകളിലാണ്. അടിയന്തര ഘട്ടങ്ങളിൽ നൽകുന്ന ചികിത്സാ വായ്പപോലും നൽകാനാകാത്ത സ്ഥിതിയാണിപ്പോൾ. വായ്പയ്ക്കായി അപേക്ഷ നൽകി കാത്തിരിക്കുന്ന ആയിരങ്ങൾ ബദൽ വഴികളില്ലാതെ നെട്ടോട്ടമോടുന്നു.\nകെ എസ് ആർ ടി സി വൻ പ്രതിസന്ധിയിൽ\nകറൻസി പിൻവലിക്കൽ മൂലം കെഎസ്ആർടിസി വൻ പ്രതിസന്ധിയിലേക്ക് നീങ്ങുകയാണ്. പെൻഷൻ വിതരണം ഇതുവരെ തുടങ്ങിയിട്ടില്ല. ഡീസൽ കുടിശിക 100 കോടി കവിഞ്ഞു. പ്രതിദിനവരുമാനത്തിൽ അര കോടിയോളം രൂപയുടെ ഇടിവുണ്ടായതോടെ അടുത്ത മാസത്തെ ശമ്പളവിതരണവും അനിശ്ചിതത്വത്തിലാകും. എല്ലാ മാസവും 15നാണ് പെൻഷൻ വിതരണം. സാമ്പത്തികപ്രതിസന്ധി മൂലം ഏതാനും മാസങ്ങളായി ഇതു വൈകാറുണ്ടായിരുന്നു. 55 കോടിയോളം രൂപയാണ് പെൻഷനു വേണ്ടത്. ഇതിൽ 27.5 കോടിയാണ് കെഎസ്ആർടിസി നൽകേണ്ടത്. ബാക്കി തുക സർക്കാർ നൽകും.\nനിലവിലെ സാഹചര്യത്തിൽ പെൻഷൻ വിതരണം എപ്പോൾ തുടങ്ങാനാകുമെന്നു പറയാൻ കഴിയുന്നില്ല. സപ്ലിമെന്ററി ശമ്പളവും മുടങ്ങി. പ്രതിദിനം ശരാശരി 5.15 കോടിയായിരുന്ന വരുമാനം കഴിഞ്ഞ ഒരാഴ്ചയായി 4.5 കോടിയിൽ താഴെയാണ്. 500,1000 രൂപയുടെ പഴയ നോട്ടുകൾ കെഎസ്ആർടിസി സ്വീകരിക്കുന്നുണ്ടെങ്കിലും ബാക്കി നൽകാൻ ചില്ലറയില്ലാത്തതിനാൽ പിന്നീട് ഡിപ്പോകളിൽ നിന്നു വാങ്ങാൻ നിർദ്ദേശിച്ച് ടിക്കറ്റുകളിൽ എഴുതിനൽകുകയാണ്. ഇതുമൂലം യാത്രക്കാർ കെഎസ്ആർടിസിയിൽ കയറാൻ വിമുഖത പ്രകടിപ്പിക്കുകയാണ്. ഇന്ത്യൻ ഓയിൽ കോർപറേഷനുള്ള ഇന്ധനകുടിശിക 100 കോടി കവിഞ്ഞു. 90 കോടി കവിഞ്ഞതോടെ കഴിഞ്ഞ ദിവസം ഐഒസി ഡീസൽ വിതരണം നിർത്തിവച്ചിരുന്നു. കുടിശിക കൂടുന്നതോടെ ഇന്ധനവിതരണം വീണ്ടും പ്രതിസന്ധിയിലാകുമെന്ന ആശങ്കയുമുണ്ട്.\nഹോട്ടലുകളിൽ 50 ശതമാനം കച്ചവടം കുറഞ്ഞു\nഒരു ലക്ഷത്തിലെറെ ഹോട്ടലുകളാണ് അസോസിയേഷന്റെ കീഴിൽ സംസ്ഥാനത്ത് പ്രവർത്തിക്കുന്നത്. ഇടത്തരം ഹോട്ടലുകളെല്ലാം വൻ പ്രതിസന്ധിയിലാണ്. ഒരാൾ ഒറ്റയ്ക്ക് നടത്തുന്ന ചെറിയ ചായക്കടകൾ മാത്രമാണ് പിടിച്ചുനിൽക്കുന്നത്. 50 ശതമാനത്തിലേറെ കച്ചവടം കുറഞ്ഞ ഹോട്ടലുകളിൽ ചിലത് അടച്ചു. എന്നാൽ ഡെബിറ്റ് ക്രെഡിറ്റ് കാർഡുകൾ സ്വീകരിക്കുന്ന വൻകിടഹോട്ടലുകളെ പ്രശ്‌നം ബാധിച്ചിട്ടില്ല. ജനം കൈയിലുള്ള തുക വളരെ ജാഗ്രതയോടെയാണ് ചെലവഴിക്കുന്നതെന്ന് കേരള ഹോട്ടൽ ആൻഡ് റസ്റ്റോറന്റ് അസോസിയേഷൻ അറിയിച്ചു.\n2000ന്റെ നോട്ടിന് ചില്ലറ കിട്ടാത്തതാണ് കച്ചവടം കുത്തനെ ഇടിച്ചത്. തൊഴിലാളികൾ ഇപ്പോൾ കൂലി വാങ്ങാനും തയ്യാറാകുന്നില്ല. തൊഴിലാളികളിൽ ചിലർക്ക് അവധിനൽകിയാണ് ഹോട്ടലുകൾ പിടിച്ചുനിൽക്കാൻ ശ്രമിക്കുന്നതെന്ന് അസോസിയേഷൻ ആലപ്പുഴ ജില്ലാ ജനറൽ സെക്രട്ടറി എസ്.കെ. നസീർ പറഞ്ഞു. അസാധുവാക്കിയ നോട്ടുകൾ ചില ഹോട്ടലുകളിൽ തുടക്കത്തിലെടുത്തിരുന്നു. ഇപ്പോഴതും നിർത്തി. തട്ടുകടകളിലും കച്ചവടം കുറഞ്ഞിട്ടുണ്ട്.\nകളക്ഷൻ ഏജന്റുമാർക്ക് പണി പോയി\nനോട്ട് നിരോധനത്തെത്തുടർന്ന് സഹകരണമേഖലയിലെ 12000ഓളം കളക്ഷൻ ഏജന്റുമാർക്കു പണിയില്ലാതായി. പഴയ നോട്ടുകൾ പിരിക്കരുതെന്ന കർശനനിർദ്ദേശവും പുതിയ നോട്ടിന്റെ ക്ഷാമവുംമൂലം ഇവരുടെ ജീവിതം വഴിമുട്ടി. ദിവസേനയുള്ള പിരിവു നിലച്ചതോടെ ബാങ്കുകളിൽനിന്നു വായ്പയെടുത്ത ചെറുകിട കച്ചവടക്കാർക്ക് പണമടയ്ക്കാനും കഴിയുന്നില്ല. ഇവരുടെ വായ്പക്കുടിശ്ശിക ദിവസംതോറും കൂടിവരുന്നു. ജില്ലാ, പ്രാഥമിക സഹകരണബാങ്കുകൾക്കു കീഴിൽ ജോലിചെയ്യുന്ന കളക്ഷൻ ഏജന്റുമാർക്ക് ദിവസവും പിരിക്കുന്ന തുകയ്ക്കനുസരിച്ചു കമ്മിഷനാണ് പ്രതിഫലമായി നൽകുന്നത്. പലരും ദിവസം 30,000 മുതൽ 40,000 വരെ പിരിച്ചിരുന്നു.\nനിക്ഷേപം പിരിക്കുമ്പോൾ മൂന്നു ശതമാനവും വായ്പപിരിവിന് ഒരു ശതമാനവുമാണ് കമ്മിഷൻ. ഇതിനുപുറമെ, ചുരുങ്ങിയതു 10 വർഷം സർവീസുള്ള ഏജന്റുമാർക്ക് 2500 രൂപ മാസശമ്പളവും ലഭിക്കും. ചെറുകിട കച്ചവടക്കാരാണ് ഉപഭോക്താക്കളിൽ അധികവും. ദിവസവും ചെറിയ തുക മാത്രമാണു പിരിക്കുന്നതെന്നതിനാൽ കച്ചവടക്കാർക്ക് ഇത് അനുഗ്രഹമായിരുന്നു. ഇതിനുപുറമെ ജില്ലാബാങ്കുകൾ നൽകുന്ന രണ്ടുലക്ഷം വരെയുള്ള ബിസിനസ് ലോണിന്റെ അടവും കളക്ഷൻ ഏജന്റുമാരാണു പിരിക്കുന്നത്.\nപാസാക്കിയ വിവാഹ വായ്പ പോലും കൊടുക്കാനാകുന്നില്ല\nസഹകരണ ബാങ്കുകളിൽ വിവാഹ ചികിത്സ സഹായ വായ്പകൾക്കായി അപേക്ഷിച്ചവരെയാണ് നോട്ടുപ്രതിസന്ധി കുടുക്കിയിട്ടുള്ളത്. എറണാകുളത്തെ ഒരു പ്രമുഖ സഹകരണബാങ്കിൽ നോട്ടുപ്രതിസന്ധിക്ക് മുമ്പെ പാസ്സാക്കിയത് പത്തിലധികം വിവാഹ വായ്പകളാണ്. ഇതിലൊന്നുപോലും നൽകാനായിട്ടില്ല. ഇതോടെ, പല വിവാഹങ്ങളും മുടങ്ങുമെന്ന സ്ഥിതിയുണ്ട്.\nവിവാഹാവശ്യത്തിനായി നിക്ഷേപിച്ച പണം പിൻവലിക്കാനെത്തുന്നവർക്ക് പരമാവധി 24,000 രൂപയുടെ ചെക്ക് നൽകാമെന്നാണ് ബാങ്കുകൾ പറയുന്നത്. ഇതുകൊണ്ട് എന്തുചെയ്യാനാകുമെന്ന ഇടപാടുകാരുടെ ചോദ്യത്തിന് മറുപടി നൽകാനാകാതെ ബാങ്കധികൃതരും കുഴയുകയാണ്.\nവിവിധ ക്ഷേമപെൻഷൻ ഇനത്തിൽ കിട്ടിയിട്ടുള്ള പണവും പലരും നിക്ഷേപിച്ചിട്ടുള്ളത് സഹകരണബാങ്കുകളിലാണ്. ഇവരിൽ ഏറെയും ഗ്രാമീണരുമാണ്. ഉണ്ടായിരുന്ന സ്ഥലം വിറ്റും ചിട്ടികിട്ടിയ പണം ഡെപ്പോസിറ്റ് ചെയ്തും മക്കളുടെ വിവാഹാവശ്യത്തിനായി സഹകരണബാങ്കിൽ നിക്ഷേപിച്ചവരും പ്രതിസന്ധിയിലായി.\nഅസാധുവായ നോട്ടുകൾ സ്വീകരിക്കാൻ ജില്ലാ സഹകരണ ബാങ്കുകൾക്കുള്ള അനുമതി റദ്ദാക്കിയതോടെ ഇത്തരം നോട്ടുകൾ നിക്ഷേപമാക്കി വാങ്ങാൻ പ്രാഥമിക സഹകരണ സംഘങ്ങൾക്ക് കഴിയാതെയുമായി. പുതിയ നോട്ടുകൾ മാത്രമേ സ്വീകരിക്കാനാകൂ എന്നതിനാൽ സഹകരണ ബാങ്കുകളിലെ നിക്ഷേപം കുറഞ്ഞു.\nഅതേസമയം, പിൻവലിക്കാനെത്തുന്നവർക്കു നൽകാൻ പുതിയ നോട്ടുകളും ചെറിയ നോട്ടുകളും സ്റ്റോക്കുമില്ല. വ്യക്തികൾക്കെന്ന പോലെ സഹകരണബാങ്കുകൾക്കും പണം പിൻവലിക്കുന്നതിൽ പരിധിയുണ്ട്. ജില്ലാ ബാങ്കിൽ നിന്നും അക്കൗണ്ട് ഉള്ള മറ്റു ബാങ്കുകളിൽ നിന്നും ആഴ്ചയിൽ പരമാവധി 24,000 രൂപ മാത്രമേ പിൻവലിക്കാനാകൂ. എന്നാൽ, കോടിക്കണക്കിന് രൂപയാണ് പല സഹകരണ സ്ഥാപനങ്ങൾക്കും ദിനം പ്രതി ആവശ്യമുള്ളത്. പല സഹകരണ ബാങ്കുകളും നിക്ഷേപമുള്ള ഇടപാടുകാർക്ക് പുതിയ നോട്ടിന്റെ ലഭ്യതയനുസരിച്ച് മാത്രമാണ് പിൻവലിക്കൽ അനുവദിക്കുന്നത്.\nആഴ്ചയിൽ 24,000 വരെ പിൻവലിക്കാമെന്ന് നിർദ്ദേശമുണ്ടെങ്കിലും സഹകരണ ബാങ്കുകൾ തങ്ങളുടെ നോട്ടിന്റെ ലഭ്യത അനുസരിച്ചു പരിധി വച്ചിട്ടുണ്ട്. ചെക്കുകൾ വഴി എത്ര തുക വേണമെങ്കിലും കൈമാറാമെങ്കിലും മറ്റു ബാങ്കുകൾ വഴി പിൻവലിക്കാനുള്ള തുകയ്ക്കും പരിധിയുള്ളതിനാൽ ആ സാധ്യതയും പ്രയോജനപ്പെടുത്താനാകുന്നില്ല. അതേസമയം, ജനങ്ങളുടെ പ്രതിസന്ധി പരിഹരിക്കാനായി ആത്മാർഥമായ നീക്കങ്ങളാണ് തങ്ങൾ നടത്തുന്നതെന്ന് സഹകരണ ബാങ്കുകൾ പറയുന്നു.\nനിക്ഷേപമായി ലഭിക്കുന്ന തുകകളും ബാങ്കിലെ കലക്ഷൻ ഏജന്റുമാർ വഴി ലഭിക്കുന്ന തുകകളും ഉപയോഗിച്ചാണ് ഇടപാടുകാർക്ക് പണം നൽകുന്നത്. സ്ഥിരനിക്ഷേപം പിൻവലിക്കൽ പോലെയുള്ളവയ്ക്ക് മറ്റു ബാങ്കുകളിലും നിയന്ത്രണങ്ങളുണ്ട്. ഇടപാടുകാരുടെ ആവശ്യം തിരിച്ചറിഞ്ഞ് പരിധിക്കുള്ളിൽ സേവനം നൽകുന്നുണ്ടെന്നും ഇവർ പറയുന്നു.\nകാരുണ്യ ഫാർമസിയിലും പ്രശ്‌നങ്ങൾ\nകാരുണ്യഫാർമസിയിൽ അർബുദരോഗികൾക്ക് കീമോതെറാപ്പിക്കുള്ള സൗജന്യമരുന്ന് വിതരണം നിലച്ചു.'ട്രാസ്റ്റുസുമാബ്' എന്ന മരുന്നാണ് ഒരുമാസത്തോളമായി സർക്കാർ മെഡിക്കൽകോളേജുകളിൽ കിട്ടാനില്ലാത്തത്. കാരുണ്യ സഹായ പദ്ധതിയിൽ ആനുകൂല്യത്തിന് അർഹരായവർക്കാണ് സൗജന്യമരുന്ന് നൽകിവരുന്നത്.\nകീമോതെറാപ്പിക്കുള്ള മരുന്നിന്റെ ബില്ല് കാരുണ്യ ബെനവലന്റ് ഫണ്ടിലേക്ക് നൽകുകയും കാരുണ്യഫാർമസിവഴി മരുന്ന് അനുവദിക്കയുമാണ് ചെയ്തിരുന്നത്. രോഗികൾക്കും കുടുംബാംഗങ്ങൾക്കും ഇതുവഴി ലഭിച്ചിരുന്ന ആശ്വാസം വലുതായിരുന്നു. മരുന്നുവിതരണം നിലച്ചത് രക്താർബുദത്തിന് ചികിത്സതേടുന്നവരെയാണ് കൂടുതലായി ബാധിച്ചത്. മെഡിക്കൽ സർവീസസ് കോർപറേഷനാണ് മരുന്ന് നൽകുന്നത്. ഈയിനത്തിൽ 14 കോടിരൂപ കുടിശ്ശികയാണ്. തുക കിട്ടാത്തതിനാലാണ് മരുന്നുവിതരണം നിർത്തിവച്ചത്.\nതോട്ടം തൊഴിലാളികൾക്ക് കൂലിയില്ല\nസംസ്ഥാനത്തെ മൂന്നു ലക്ഷത്തോളം തോട്ടം തൊഴിലാളികളുടെ വേതനം മുടങ്ങി. കഴിഞ്ഞ മാസത്തെ വേതനം ഇതുവരെ ലഭിക്കാത്തതിനാൽ തോട്ടം മേഖല പട്ടിണിയിലേക്കു നീങ്ങുകയാണ്. 200 തൊഴിലാളികൾ വരെയുള്ള തോട്ടങ്ങളിൽ എല്ലാ മാസവും ഏഴിനകവും അതിൽ കൂടുതൽ തൊഴിലാളികളുള്ള സ്ഥലത്ത് പത്തിനുള്ളിലും വേതനം നൽകണമെന്നാണ് നിബന്ധന. എന്നാൽ, കറൻസി മരവിപ്പിക്കുകയും ബാങ്ക് ഇടപാടുകൾ നിയന്ത്രിക്കുകയും ചെയ്തതോടെ ശമ്പള വിതരണം മുടങ്ങി.\nമാനേജർമാർക്ക് ബാങ്കിൽ നിന്ന് പിൻവലിക്കാൻ കഴിയുന്ന തുകയുടെ എത്രയോ ഇരട്ടി തുകയാണ് ശമ്പളം നൽകാൻ വേണ്ടത്. തൊഴിലാളികൾക്ക് ബാങ്ക് വഴി വേതനം നൽകാൻ ചില മാനേജ്‌മെന്റുകൾ തയാറാണെങ്കിലും പലർക്കും ബാങ്ക് അക്കൗണ്ട് ഇല്ല. മാത്രമല്ല തുക പിൻവലിക്കണമെങ്കിൽ തൊഴിൽദിനം നഷ്ടപ്പെടുത്തി തൊഴിലാളികൾ ബാങ്കിൽ നിൽക്കേണ്ടിവരുമെന്ന് ട്രേഡ യൂണിയനുകൾ കുറ്റപ്പെടുത്തുന്നു. ചില ചെറിയ തോട്ടങ്ങൾ തൊഴിലാളികൾക്ക് അത്യാവശ്യസാധനങ്ങൾ വാങ്ങുന്നതിന് കടകളിൽ സൗകര്യങ്ങൾ ചെയ്തുകൊടുക്കുന്നുണ്ട്. പ്രതിസന്ധി തുടരുകയാണെങ്കിൽ തോട്ടം മേഖലയിൽ സൗജന്യറേഷൻ നൽകിത്തുടങ്ങണമെന്ന ആവശ്യം ശക്തമാണ്.\nമിൽമ്മയിൽ പാല് മിച്ചം\nസാമ്പത്തിക പ്രതിസന്ധി മിൽമയെയും വലയ്ക്കുന്നു. ഉപഭോക്താക്കൾ വാങ്ങുന്ന പാലിന്റെ അളവ് സംസ്ഥാന വ്യാപകമായി കുറഞ്ഞതോടെ പ്രതിദിനം 50,000 ലീറ്റർ പാൽ ബാക്കി വരുന്നതായി മിൽമ ചെയർമാൻ പി.ടി. ഗോപാലക്കുറുപ്പ് പറഞ്ഞു. ഇതിനകം രണ്ടു ലക്ഷം ലീറ്റർ പാൽ മിൽമ പാൽപ്പൊടിയാക്കി മാറ്റി. പതിവിനു വിപരീതമായി മിൽമയുടെ പാൽസംഭരണം വർധിച്ചിട്ടുണ്ട്. നേരത്തേ, 10.85 ലക്ഷം ലീറ്റർ സംഭരിച്ചു 11.36 ലക്ഷം ലീറ്റർ പാൽ വിൽപന നടത്തിയിരുന്ന മിൽമ ഇക്കഴിഞ്ഞ ഒൻപതു മുതൽ 14 വരെ പ്രതിദിനം 13.22 ലക്ഷം ലീറ്റർ പാൽ സംഭരിക്കുകയും 12.72 ലക്ഷം ലീറ്റർ പാൽ വിൽക്കുകയും ചെയ്തു.\nക്ഷീരസംഘങ്ങൾക്കു പാൽ നൽകിയ വകയിലുള്ള തുക പത്തു ദിവസത്തിലൊരിക്കലാണ് കർഷകർക്ക് വിതരണം ചെയ്തുവരുന്നത്. ഈ തുക നൽകാൻ സംഘങ്ങൾക്ക് പുതിയ നിയന്ത്രണം കാരണം സാധിച്ചിട്ടില്ല. ആയിരം ലീറ്റർ പാൽ സംഭരിക്കുന്ന സംഘത്തിന് പത്തു ദിവസത്തിലൊരിക്കൽ മൂന്നു ലക്ഷം രൂപ വേണം കർഷകർക്കു നൽകാൻ. എന്നാൽ, പല സംഘങ്ങൾക്കും കഴിഞ്ഞയാഴ്ച ഈ തുക കണ്ടെത്താൻ സാധിച്ചിട്ടില്ല. പുതിയ പ്രതിസന്ധി മൂലം ബാങ്കിൽ ക്യൂ നിൽക്കുകയാണോ കാലികൾക്കു തീറ്റ കൊടുക്കുകയാണോ വേണ്ടത് എന്ന ആശയക്കുഴപ്പത്തിലാണു കർഷകരെന്നും മിൽമ ചെയർമാൻ പറഞ്ഞു.


'ചികിത്സ വിജയിച്ചാല് നന്ദി ദൈവത്തിനും പരാജയപ്പെട്ടാല് പഴി ഡോക്ടര്‍ക്കും'; അനൂപിന്റെ മരണവും തുടര് ചര്‍ച്ചകളും | DoolNews\n'ചികിത്സ വിജയിച്ചാല് നന്ദി ദൈവത്തിനും പരാജയപ്പെട്ടാല് പഴി ഡോക്ടര്‍ക്കും'; അനൂപിന്റെ മരണവും തുടര് ചര്‍ച്ചകളും\nSaturday, 3rd October 2020, 6:22 pm\nകൊല്ലം ജില്ലയില് ശസ്ത്രക്രിയയ്ക്കിടെ ഏഴു വയസ്സുകാരി മരിച്ച സംഭവം ചികിത്സാപിഴവ് മൂലമാണെന്ന ആരോപണത്തെതുടര്‍ന്ന് ഡോ. അനൂപ് ആത്മഹത്യ ചെയ്ത സംഭവത്തില് പൊലീസ് അന്വേഷണം പ്രഖ്യാപിച്ചിരിക്കുകയാണ്. അസ്വാഭാവിക മരണത്തിന് കേസെടുത്തുകൊണ്ടാണ് വിശദമായ അന്വേഷണത്തിന് സിറ്റി പൊലീസ് കമ്മീഷണര് ഉത്തരവിട്ടിരിക്കുന്നത്.\nഏഴു വയസ്സുള്ള പെണ്‍കുട്ടിയുടെ കാലിന്റെ വളവ് മാറ്റാന് ഓര്‍ത്തോപീഡിയാട്രിക് ആയ ഡോക്ടര് അനൂപ് ശസ്ത്രക്രിയ നടത്തുന്നിതിനിടയിലാണ് കുട്ടിക്ക് ഹൃദയാഘാതമുണ്ടായി മരണം സംഭവിക്കുന്നത്. എന്നാല് ഇത് ചികിത്സാ പിഴവ് കൊണ്ട് സംഭവിച്ചതാണെന്നാണ് കുട്ടിയുടെ വീട്ടുകാര് ആരോപിച്ചത്.\nകുട്ടിയെ അടുത്തുള്ള സ്വകാര്യ ആശുപത്രിയില് എത്തിക്കാന് നിര്‍ദേശിച്ചുവെങ്കിലും ആശുപത്രിയിലെത്തും മുമ്പ് കുട്ടി മരിക്കുകയായിരുന്നു. തുടര്‍ന്നാണ് ഒക്ടോബര് ഒന്നിന് ഡോ. അനൂപിനെ ആത്മഹത്യ ചെയ്ത നിലയില് കണ്ടെത്തിയത്.\nപെണ്‍കുട്ടിയുടെ മരണത്തെത്തുടര്‍ന്ന് ഡോ. അനൂപിനെതിരെയും അദ്ദേഹത്തിന്റെ ആശുപത്രിക്കെതിരെയും സമൂഹ മാധ്യമങ്ങളില് വലിയ രീതിയില് പ്രതിഷേധമുയര്‍ന്നിരുന്നു. അതേ സമയം അനൂപിനെതിരെ സമൂഹ മാധ്യമങ്ങളില് നടന്ന അപവാദ പ്രചരണങ്ങളിലും അധിക്ഷേപങ്ങളിലും അദ്ദേഹം വളരെയധികം ബുദ്ധിമുട്ട് അനുഭവിച്ചിരുന്നതായി സഹപ്രവര്‍ത്തകര് പറയുന്നുണ്ട്. ഫോണിലൂടെ ചിലര് വിളിച്ച് ഭീഷണിപ്പെടുത്തുന്നതായി അനൂപ് പറഞ്ഞതായി സഹപ്രവര്‍ത്തകരും വ്യക്തമാക്കുന്നുണ്ട്.\nപെണ്‍കുട്ടിയുടെ മരണകാരണം ചികിത്സാ പിഴവാണെന്ന് ചൂണ്ടിക്കാട്ടി വീട്ടുകാര് നല്‍കിയ പരാതിയില് അന്വേഷണം പുരോഗമിക്കുന്നതിനിടെയാണ് അനൂപിന്റെ ആത്മഹത്യ. പെണ്‍കുട്ടി മരണപ്പെട്ടത് ചികിത്സാ പിഴവ് മൂലമാണെന്ന് ‘പോസ്റ്റ്‌മോര്‍ട്ടത്തില് വ്യക്തമായതിന് പിന്നാലെയാണ്’ അനൂപ് ആത്മഹത്യ ചെയ്തതെന്ന് ഒരു പ്രമുഖ ദേശീയ മാധ്യമത്തിന്റെ മലയാള ചാനലും ചില പ്രാദേശിക മലയാളം ചാനലുകളും റിപ്പോര്‍ട്ട് ചെയ്തിരുന്നു. എന്നാല് ഇത് വസ്തുതാവിരുദ്ധമാണെന്നും പെണ്‍കുട്ടിയുടെ പോസ്റ്റ്മോര്‍ട്ടം റിപ്പോര്‍ട്ട് ഇതുവരെ പുറത്ത് വന്നിട്ടില്ലാത്ത സാഹചര്യത്തില് അത്തരമൊരു വാര്‍ത്ത നല്‍കുന്നത് ധാര്‍മികതയല്ലെന്നും ഡോ. ജിനേഷ് പി.എസ് ഡൂള്‍ന്യൂസിനോട് പറഞ്ഞു.\nഎന്തിനാണ് നുണ പ്രചരിപ്പിക്കുന്നതെന്നും ഇതുവരെ പുറത്തിറങ്ങാത്ത പോസ്റ്റ്‌മോര്‍ട്ടം റിപ്പോര്‍ട്ട് ഇവര്‍ക്ക് എങ്ങനെ കിട്ടിയെന്നും അദ്ദേഹം ചോദിക്കുന്നു. വാര്‍ത്തക്കുള്ളില് പറഞ്ഞ പോസ്റ്റ്‌മോര്‍ട്ടം റിപ്പോര്‍ട്ട് മാധ്യമങ്ങള് പുറത്തുവിടണമെന്നും ഇല്ലെങ്കില് മാപ്പുപറഞ്ഞ് വാര്‍ത്ത പിന്‍വലിക്കണമെന്നും ഡോ. ജിനേഷ് പറഞ്ഞു.\nപെണ്‍കുട്ടിക്ക് ആരോഗ്യപരമായി മറ്റു കുഴപ്പങ്ങളൊന്നും ഉണ്ടായിരുന്നില്ലെന്നാണ് ബന്ധുക്കള് പറയുന്നത്. എന്നാല് ഹൃദയത്തിന് തകരാര് ഉണ്ടായിരുന്ന കുട്ടിയെ നിരവധി ആശുപത്രികള് കയ്യൊഴിഞ്ഞപ്പോഴും അവരുടെ വിഷമം കണ്ടറിഞ്ഞ് ശസ്ത്രക്രിയയ്ക്ക് തയ്യാറായതായിരുന്നു ഡോ.അനൂപെന്ന് ചില മാധ്യമങ്ങളും ഡോക്ടര്‍മാരും വ്യക്തമാക്കുന്നു.\nകുട്ടിയുടെ പോസ്റ്റ്‌മോര്‍ട്ടം റിപ്പോര്‍ട്ട് വരാനിരിക്കെ പോസ്റ്റ്‌മോര്‍ട്ടം റിപ്പോര്‍ട്ട് വന്നെന്നും ശസ്ത്രക്രിയയ്ക്കിടെ ഹൃദയാഘാതം വന്ന കുട്ടിയെ ആശുപത്രി അധികൃതര് ഒന്നരമണിക്കൂര് വരാന്തയില് കിടത്തിയെന്നും ചില പ്രാദേശിക ഓണ്‍ലൈന് മാധ്യമങ്ങള് റിപ്പോര്‍ട്ട് ചെയ്തതായി പൊലീസ് കണ്ടെത്തിയിട്ടുണ്ട്. ഇത്തരത്തില് അനൂപിനെ ഭീഷണിപ്പെടുത്തുകയും വ്യാജവാര്‍ത്ത നല്‍കുകയും ചെയ്ത മാധ്യമസ്ഥാപനങ്ങളിലെ ഉടമകളെ പൊലീസ് ചോദ്യം ചെയ്യുമെന്നും റിപ്പോര്‍ട്ടുകളുണ്ട്.\nകുട്ടിയുടെ മരണത്തിന് കാരണം ചികിത്സാ പിഴാവണെന്ന ആരോപണവുമായി ആശുപത്രിയുടെ മുന്നില് മൃതദേഹവുമായി പ്രതിഷേധങ്ങള് നടന്നിരുന്നു. ആശുപത്രിക്കുമുന്നില് രാഷ്ട്രീയ സംഘടനകളുടെ നേതൃത്വത്തിലും പ്രതിഷേധം നടന്നിരുന്നു. ഇതിനിടെ ഒരു രാഷ്ട്രീയ നേതാവ് ആശുപത്രിയിലെത്തി ഡോക്ടറെ കാണുകയും ചെയ്തിരുന്നു. ഡോക്ടറെ സന്ദര്‍ശിച്ച രാഷ്ട്രീയ നേതാവിനെയും ചോദ്യം ചെയ്യുമെന്നും പൊലീസ് അറിയിച്ചിട്ടുണ്ട്.\nകേരളത്തില് ഇതുപോലെ ഡോക്ടര്‍മാര്‍ക്കെതിരെ നിരവധി ആക്രമണങ്ങള് നടക്കുന്നുണ്ട് എന്നും ആശുപത്രികളില് ചികിത്സയ്ക്കായി എത്തുന്ന രോഗികളില് പലതരം കോംപ്ലിക്കേഷന്‍സ് ഉണ്ടാകാമെന്നും പലപ്പോഴും അനസ്‌തേഷ്യപോലും മരണം സംഭവിക്കാനുതകുന്ന സങ്കീര്‍ണതയാണെന്നും ഡോ. ജിനേഷ് പി.എസ് ഡൂള്‍ന്യൂസിനോട് പറഞ്ഞു.\n‘നെഗ്ലിജെന്‍സ്, കോംപ്ലിക്കേഷന്‍സ് എന്നീ പദങ്ങള്‍ക്ക് രണ്ട് അര്‍ത്ഥമാണ്. കോംപ്ലിക്കേഷന് എന്നാല് സങ്കീര്‍ണത. ചികിത്സയില് സങ്കീര്‍ണതകള് ഒഴിവാക്കാനാവില്ല. ഒരുവിധപ്പെട്ട എല്ലാ ശസ്ത്രക്രിയയിലും അനസ്‌തേഷ്യയിലും സങ്കീര്‍ണതകള് ഉണ്ട്. അത് അത് ഒഴിവാക്കാന് പരമാവധി ശ്രദ്ധിക്കാന് മാത്രമേ സാധിക്കൂ. ഉണ്ടായാല് കൃത്യമായ ചികിത്സ നല്‍കാന് മാത്രമേ സാധിക്കൂ. സങ്കീര്‍ണതകള് മൂലം മരണം പോലും സംഭവിക്കാം. ഇതൊക്കെ ശാസ്ത്രീയമായ അന്വേഷണത്തിലൂടെ കണ്ടെത്തേണ്ട കാര്യങ്ങളാണ്. അല്ലാതെയുള്ള നുണപ്രചരണങ്ങളും വ്യക്തിഹത്യകളും അംഗീകരിക്കാനാവില്ല,’ ഡോ. ജിനേഷ് പി.എസ് പറഞ്ഞു.\nഡോ. ജിനേഷ് പി. എസ്\nചികിത്സക്കിടയില് രോഗി മരിക്കുന്നത് അപൂര്‍വ്വമായി സംഭവിക്കാവുന്ന ഒന്നാണെന്നും എന്നാല് അത്തരത്തില് സംഭവിക്കുന്ന മരണങ്ങളുടെ പേരില് ഡോക്ടറെയും ആശുപത്രിയെയും കുറ്റപ്പെടുത്തുന്നതില് കാര്യമില്ലെന്നും കോഴിക്കോട് മെഡിക്കല് കോളേജിലെ കമ്മ്യൂണിറ്റി മെഡിസിന് വിഭാഗത്തിലെ പ്രൊഫസര് ഡോക്ടര് ജയകൃഷ്ണന് ഡൂള്‍ന്യൂസിനോട് പറഞ്ഞു.\n”ചികിത്സക്കിടയില് രോഗി മരിക്കുന്നത് പലപ്പോഴും ഡോക്ടറുടെയോ ചികിത്സയുടേയോ പിഴവുകൊണ്ടായിരിക്കണമെന്നില്ല. ചികിത്സ എന്നത് ഒരു സാധ്യതയാണ്. അധികവും വിജയിക്കാമെങ്കിലും ചിലപ്പോഴൊക്കെ പരാജയപ്പെടാം. പരാജയപ്പെടുമ്പോള് എപ്പോഴുമതിനെ ഡോക്ടര്‍മാരുടെയും ആശുപത്രിയുടെയും തലയില് കെട്ടിവെക്കുന്നത് ശരിയല്ല. മനസിലാക്കിയിടത്തോളം കാലിന്റെ എല്ലിന്റെ വളവിന് സര്‍ജറി നടത്തിയ പെണ്‍കുട്ടിക്ക് ഉണ്ടായ മരണ കാരണം ജനറല് അനസ്തേഷ്യ നല്‍കുമ്പോള് ഉണ്ടാകുന്ന, വളരെ അപൂര്‍വ്വമായി മാത്രം സംഭവിക്കാവുന്ന ഒരു സങ്കീര്‍ണതയാണ് കാര്‍ഡിയാക്ക് അറസ്റ്റും അതിനെ തുടര്‍ന്നു ഉണ്ടാരുന്ന മരണവും.\nഇത്തരം സങ്കീര്‍ണതകളുള്ളതിനാല് സാധാരണ ഗതിയില് ജനറല് അനസ്തേഷ്യ നല്‍കുന്നതിന് മുമ്പ് തന്നെ രോഗിയോടും ബന്ധുക്കളോടും ഇക്കാര്യങ്ങള് പറഞ്ഞു മനസിലാക്കാറുണ്ട്. ഇതിന്റെ സമ്മത പത്രം വാങ്ങിയ ശേഷമാണ് സര്‍ജറി ചെയ്യുന്നത്. അത് ഇവിടെയും പറഞ്ഞ് കൊടുത്തിട്ടുണ്ടാകുമെന്നാണ് കരുതുന്നത്. അതുകൊണ്ട് മനഃപൂര്‍വ്വമല്ലാത്തതും , അശ്രദ്ധ കുറവ് കൊണ്ടും അല്ലാത്ത വിരളമായ പാര്‍ശ്വഫലത്തിനെ തുടര്‍ന്ന ഉണ്ടായ മരണത്തിന്റെ പേരില് ഡോക്ടര്‍മാരെയും ആശുപത്രികളെയും പൊതു ജനം ആക്രമിക്കുന്നതും കയ്യേറ്റം ചെയ്യുന്നതും ഇവിടെ ഇപ്പോള് ചികിത്സ നടത്തിക്കൊണ്ടിരിക്കുന്ന നല്ല ഡോക്ടര്‍മാര്‍ക്കും ആശുപത്രികള്‍ക്കും അവരുടെ മനോബലം തകര്‍ക്കുന്നതിന് കാരണമായേക്കാം. റിസ്‌കുള്ള കേസുകള് എടുക്കാന് ഡോക്ടര്‍മാര് തയ്യാറാകത്ത ‘ഡിഫന്‍സീഫ് മെഡിസിന് ‘ പ്രാക്ടീസ് സാഹചര്യത്തിലേക്ക് ഇത് വഴിവെക്കും. ചികിത്സ ഒരു സാധ്യതയാണെന്ന് പറഞ്ഞല്ലോ. ചികിത്സ വിജയിച്ചാല് നന്ദി ദൈവത്തിനും പരാജയപ്പെട്ടാല് പഴി ഡോക്ടര്‍ക്കും എന്നതുപോലെയാണ് ഇവിടെ സംഭവിച്ചിട്ടുള്ളത്,” ഡോ. ജയകൃഷ്ണന് പറഞ്ഞു.\nജനറല് അനസ്‌തേഷ്യ നല്‍കുമ്പോള് അതിന്റെ പാര്‍ശ്വഫലം എന്ന രീതിയില് മരണം സംഭവിക്കാം. അങ്ങനെയായിരിക്കാം ഇത് സംഭവിച്ചിരിക്കുക. ഇവിടെ സംഭവിച്ചിരിക്കുന്ന രണ്ട് മരണങ്ങളും നമുക്ക് നികത്താനാവാത്തതും ദുഃഖകരവുമാണെന്നും ഡോ. ജയകൃഷ്ണന് പറഞ്ഞു.\nമാധ്യമങ്ങള് വ്യാജ വാര്‍ത്ത നല്‍കുന്ന നടപടി ഒരുതരത്തിലും അംഗീകരിക്കാന് പറ്റുന്നതല്ല. വ്യാജവാര്‍ത്തകള് നല്‍കുന്ന മാധ്യമങ്ങള്‍ക്കെതിരെ നടപടിയെടുക്കുന്ന തരത്തില് ഒരു റെഗുലേഷന് മാധ്യമപ്രവര്‍ത്തനത്തില് കൊണ്ടു വരേണ്ടതുണ്ടെന്നും ഡോ. ജിനേഷ് പറയുന്നു.\nചികിത്സയില് പാളിച്ചകള് ഉണ്ടെന്ന് ആക്ഷേപമുണ്ടെങ്കില് നിയമപരമായ, ശാസ്ത്രീയമായ അന്വേഷണമാണ് വേണ്ടത്. സോഷ്യല് മീഡിയയില് കൂടി ആളുകളെ തെറിവിളിക്കുകയും അധിക്ഷേപിക്കുകയും അല്ല വേണ്ടത്. അതിനെ അംഗീകരിക്കാനാവില്ല. ഒരാള് തെറ്റ് ചെയ്തിട്ടുണ്ടോ എന്ന് കണ്ടു പിടിക്കാന് ഇവിടെ നിയമസംവിധാനങ്ങളുണ്ട്. പോസ്റ്റ്മോര്‍ട്ടം റിപ്പോര്‍ട്ട് പോലും പുറത്ത് വരാത്ത സാഹചര്യത്തില് പോസ്റ്റ്‌മോര്‍ട്ടം റിപ്പോര്‍ട്ടില് ചികിത്സാപിഴവ് കണ്ടെത്തി എന്നൊക്കെ എഴുതുന്നത് അധാര്‍മികമായ നടപടിയാണെന്നും ജിനേഷ് കൂട്ടിച്ചേര്‍ത്തു.\nContent Highlight: Special report on the death of Doctor Anoop


മതവിദ്വേഷം, വര്‍ഗീയ പരാമര്‍ശം; നമോ ടിവിക്കെതിരെ കേസ് | communal remarks, Case against Namo TV\nവര്‍ഗീയ പരാമര്‍ശങ്ങള് അടങ്ങിയ വാര്‍ത്തകളാണ് തുടര്‍ച്ചയായി നമോ ടിവി പ്രചരിപ്പിച്ചത്\n19 Sep 2021 12:00 PM GMT\nമത വിദ്വേഷം വളര്‍ത്തുന്ന തരത്തില് വര്‍ഗീയ പരാമര്‍ശങ്ങള് നടത്തിയെന്ന പരാതിയില് നമോ ടിവി എന്ന യുട്യൂബ് ചാനലിനെതിരെ കേസെടുത്തു. ചാനല് ഉടമ രഞ്ജിത്ത്, അവതാരക ശ്രീജ എന്നിവര്‍ക്കെതിരെ 153 എ വകുപ്പ് പ്രകാരം തിരുവല്ല പൊലീസാണ് കേസെടുത്തത്. തിരുവല്ല കേന്ദ്രീകരിച്ചു പ്രവര്‍ത്തിക്കുന്ന യുട്യൂബ് ചാനലാണ് നമോ ടിവി.\nവര്‍ഗീയ പരാമര്‍ശങ്ങള് അടങ്ങിയ വാര്‍ത്തകളാണ് തുടര്‍ച്ചയായി നമോ ടിവി പ്രചരിപ്പിച്ചത്. ഇതിനെതിരെ രൂക്ഷവിമര്‍ശനവുമായി പ്രതിപക്ഷ നേതാവ് വിഡി സതീശന് ഇന്ന് രംഗത്തെത്തിയിരുന്നു. വെള്ളത്തില് തീപിടിപ്പിച്ച് കേരളത്തിലെ സമാധാന അന്തരീക്ഷം തകര്‍ക്കാനാണ് ശ്രമമെന്നും ഒരിക്കലും കേരളം കേള്‍ക്കാത്ത വാക്കുകളാണ് നമോ ടിവിയിലൂടെ കേള്‍ക്കുന്നതെന്നും സതീശന് പറഞ്ഞു. സോഷ്യല്‍മീഡിയയിലെ ദുഷ്പ്രചരണമാണ് കാര്യങ്ങള് വഷളാക്കി വര്‍ഗീയവിദ്വേഷം വര്‍ധിപ്പിക്കുന്നത്. ഇത്തരം ആളുകള്‍ക്കെതിരെ പൊലീസും സൈബര് പൊലീസും നടപടി സ്വീകരിച്ചില്ലെങ്കില് അപകടമാണെന്നും സതീശന് വ്യക്തമാക്കി.\nവിഡി സതീശന് ഇന്ന് പറഞ്ഞത്: ''സമൂഹ്യ മാധ്യമങ്ങള് വഴിയാണ് ഏറ്റവുമധികം ദുഷ്പ്രചരണങ്ങള് നടക്കുന്നത്. വ്യാജ അക്കൗണ്ടുകളിലൂടെ നടക്കുന്ന ദുഷ്പ്രചരണമാണ് കാര്യങ്ങള് വഷളാക്കുന്നതും വര്‍ഗീയവിദ്വേഷം വര്‍ധിക്കുന്നതും. ഇത്തരം ആളുകള്‍ക്കെതിരെ പൊലീസും സൈബര് പൊലീസും നടപടി സ്വീകരിച്ചില്ലെങ്കില് അപകടമാണ്. പത്രമാധ്യമങ്ങള് വിഷയത്തെ ഗൗരവമായി കണ്ടിട്ടാണ് പെരുമാറുന്നത്. പക്ഷെ സോഷ്യല്‍മീഡിയയില് ആ നിയന്ത്രണമില്ല. ഇതാണ് കാര്യങ്ങള് കൂടുതല് വഷളാക്കുന്നത്. സോഷ്യല്‍മീഡിയയിലൂടെ എന്തും പറയാമെന്ന സാഹചര്യമാണുള്ളത്. നമോ ടിവിയുടെ വീഡിയോ നിങ്ങള് കണ്ടിട്ടുണ്ടാകും. ഒരു പെണ്‍കുട്ടി വന്നിട്ട് പച്ചത്തെറിയാണ് പറയുന്നത്. കേരളത്തിലാണ് ഇത് പറഞ്ഞിരിക്കുന്നത്. എത്രമോശമാണിത്. ഞാന് ആ വീഡിയോ മനോജ് എബ്രാഹിമിന് അയച്ചുകൊടുത്തു. നടപടിയെടുക്കണമെന്ന് ആവശ്യപ്പെട്ടിട്ട്. ഒരിക്കലും കേരളം കേള്‍ക്കാത്ത വാക്കുകളാണ് നമോ ടിവിയിലൂടെ പറഞ്ഞത്. വെള്ളത്തില് തീപിടിപ്പിച്ച് കേരളത്തിലെ സമാധാന അന്തരീക്ഷം തകര്‍ക്കാനാണ് ശ്രമം. സര്‍ക്കാര് കയ്യും കെട്ടി നോക്കിനില്‍ക്കുകയാണ്. മറ്റൊരു സംസ്ഥാനത്തും ഇത് നടക്കില്ല.''\nസമസ്ത നേതാക്കളുമായുള്ള കൂടിക്കാഴ്ചയ്ക്ക് ശേഷം കോഴിക്കോട് നടത്തിയ വാര്‍ത്താ സമ്മേളനത്തിലാണ് പ്രതിപക്ഷ നേതാവ് വിഡി സതീശന്, കെപിസിസി അധ്യക്ഷന് കെ സുധാകരന് എന്നിവര് രൂക്ഷ വിമര്‍ശനവുമായി രംഗത്തെത്തിയത്.


Samajwadi Party Founding Member Shatarudra Prakash joins BJP; Amit Shah Visit Ayodhya | പുതുവര്‍ഷത്തലേന്ന് ബിജെപിയുടെ ഉഗ്രന് കെണി; അഖിലേഷ് പ്രതീക്ഷിച്ചില്ല... അമിത് ഷാ വെറുതെ വന്നതല്ല - Malayalam Oneindia\n3 min ago ദിലീപിനൊപ്പം സിനിമ ചെയ്യും; അതിജീവിത എല്ലാ പെണ്‍കുട്ടികള്‍ക്കും പ്രചോദനമെന്ന് ദുര്‍ഗ കൃഷ്ണ\n6 min ago കാലവർഷം: കോഴിക്കോട് ജില്ലയിലെ 71 പ്രദേശങ്ങളില് മണ്ണിടിച്ചില് സാധ്യത\n8 min ago 'വനിതാ ഉദ്യോഗസ്ഥ എന്ന നിലയില് കേസന്വേഷിച്ചു എന്നു പറയുന്നത് ശരിയല്ല...'\nPublished: January 1 2022, 10:16 [IST]\nലഖ്‌നൗ: ഉത്തര് പ്രദേശ് നിയമസഭാ തിരഞ്ഞെടുപ്പിന് ഇനി ആഴ്ചകള് മാത്രം. ബിജെപിയും സമാജ്‌വാദി പാര്‍ട്ടിയും കോണ്‍ഗ്രസും സര്‍വ സന്നാഹവുമായി പ്രചാരണം ശക്തമാക്കുകയാണ്. കഴിഞ്ഞ ദിവസം ബിജെപിയുടെ രാഷ്ട്രീയ തന്ത്രജ്ഞനും കേന്ദ്ര ആഭ്യന്തര മന്ത്രിയുമായ അമിത് ഷാ യുപിയില് പ്രചാരണം തുടങ്ങി. പ്രതിപക്ഷത്തെ കടന്നാക്രമിച്ചായിരുന്നു അമിത് ഷായുടെ വരവ്.\nരാമക്ഷേത്രം വീണ്ടും ചര്‍ച്ചയാക്കുകയായിരുന്നു അദ്ദേഹം. തൊട്ടുപിന്നാലെയാണ് സമാജ്‌വാദി പാര്‍ട്ടിയില് ഇളക്കം തുടങ്ങി. പാര്‍ട്ടിയുടെ സ്ഥാപക നേതാവ് രാജിവച്ച് ബിജെപിയില് ചേര്‍ന്നു. യുപിയില് വേറിട്ട രാഷ്ട്രീയ നീക്കമാണ് നടക്കുന്നത്. അറിയാം വിവരങ്ങള്...\nഉത്തര് പ്രദേശില് ബിജെപിയും സമാജ്‌വാദി പാര്‍ട്ടിയും തമ്മിലാണ് ശക്തമായ മല്‍സരം. അഖിലേഷിന്റെ നീക്കങ്ങള് ബിജെപിയെ ഏറെ ആശങ്കയിലാക്കുന്നതാണ്. ബിജെപിയുടെ ശക്തി കേന്ദ്രങ്ങളിലാണ് അഖിലേഷിന്റെ ശ്രദ്ധ. എന്നാല് അഖിലേഷിന് അപ്രതീക്ഷിത തിരിച്ചടിയാണ് ബിജെപി നല്‍കിയിരിക്കുന്നത്. പാര്‍ട്ടിയുടെ സ്ഥാപക അംഗമായ ശത്രുദ് പ്രകാശ് ബിജെപിയില് ചേര്‍ന്നു.\nവാരണാസിയില് നിന്നുള്ള നിയമസഭാ കൗണ്‍സില് അംഗമാണ് പ്രകാശ്. പ്രധാനമന്ത്രി നരേന്ദ്ര മോദിയുടെ ലോക്‌സഭാ മണ്ഡലം കൂടിയാണ് വാരണാസി. ഇവിടെ വലിയ പദ്ധതികളാണ് ബിജെപി സര്‍ക്കാര് ഒരുക്കുന്നത്. കേന്ദ്രവും സംസ്ഥാനവും പ്രത്യേക ശ്രദ്ധ വാരണാസിയില് നല്‍കിയിരിക്കുകയാണ്. യോഗി സര്‍ക്കാരിനെ പുകഴ്ത്തി കൊണ്ടാണ് പ്രകാശിന്റെ കളംമാറ്റം.\nഈ വര്‍ഷം ജൂലൈ ആറിനാണ് ശത്രുദ് പ്രകാശിന്റെ എംഎല്‍സി കാലാവധി അവസാനിക്കുന്നത്. നിയമസഭാ തിരഞ്ഞെടുപ്പ് പ്രചാരണത്തിന് ഇദ്ദേഹത്തില് വലിയ പ്രതീക്ഷയായിരുന്നു അഖിലേഷ് യാദവിന്. അതിനിടെയാണ് രാജി. ബിജെപിയുടെ യുപി പ്രസിഡന്റ് സ്വതന്ത്ര ദേവ് സിങിന്റെ അധ്യക്ഷതയില് നടന്ന ചടങ്ങിലാണ് പ്രകാശ് ബിജെപി അംഗത്വം സ്വീകരിച്ചത്.\nബനാറസ് ഹിന്ദു യൂണിവേഴ്‌സിറ്റിയില് പഠിക്കുന്ന കാലത്താണ് പ്രകാശ് രാഷ്ട്രീയത്തില് ഇറങ്ങിയത്. സോഷ്യലിസ്റ്റ് പാര്‍ട്ടിയുടെ നോമിനിയായി 1974ല് വാരണാസിയില് നിന്ന് നിയമസഭയിലെത്തി. മൂന്ന് വര്‍ഷത്തിന് ശേഷം ജനതാ പാര്‍ട്ടി സ്ഥാനാര്‍ഥിയായി വീണ്ടും തിരഞ്ഞെടുക്കപ്പെട്ടു. കോണ്‍ഗ്രസുമായി എക്കാലത്തും അകലം പാലിച്ചിരുന്ന നേതാവാണ് ശത്രുദ് പ്രകാശ്.\nബിജെപിയുടെ പ്രചാരണ തന്ത്രങ്ങള്‍ക്ക് മുമ്പില് പ്രതിപക്ഷം എങ്ങനെ പിടിച്ചു നില്‍ക്കുമെന്നാണ് അറിയേണ്ടത്. കേന്ദ്രത്തിലെയും യുപിയിലെയും ബിജെപി സര്‍ക്കാരുകള് കോടികളുടെ പദ്ധതികളാണ് യുപിയില് തുടര്‍ച്ചയായി പ്രഖ്യാപിക്കുന്നത്. 80000 മൊബൈല് ഫോണ് വിതരണ പദ്ധതി യോഗി ആദിത്യനാഥ് വെള്ളിയാഴ്ച വൈകീട്ട് ഉദ്ഘടാനം ചെയ്തു.\nഅമിത് ഷാ അയോധ്യയില് രാമക്ഷേത്രത്തിലെത്തിയാണ് തിരഞ്ഞെടുപ്പ് പ്രചാരണത്തിന് തുടക്കം കുറിച്ചത്. ബറേലിയില് അദ്ദേഹം റോഡ് ഷോ നടത്തി. ആയിരങ്ങളാണ് പരിപാടിയില് പങ്കെടുത്തത്. ബിജെപിയുടെ ശക്തി പ്രകടനം കൂടിയായിരുന്നു അമിത് ഷായുടെ റോഡ് ഷോ. കൊവിഡ് ഭീതി നിലനില്‍ക്കെ റാലി നടത്തിയത് വിമര്‍ശനത്തിന് ഇടയാക്കിയിട്ടുണ്ട്. രാമക്ഷേത്ര വിഷയമാണ് അമിത് ഷാ പ്രധാനമായും ചര്‍ച്ചയാക്കുന്നത്.\nഅയോധ്യയിലെ രാമക്ഷേത്ര നിര്‍മാണം തടയാന് പ്രതിപക്ഷത്തിന് ധൈര്യമുണ്ടോ എന്നായിരുന്നു അമിത് ഷായുടെ ചോദ്യം. രാം ലല്ല ഇത്രയും കാലം കൂടാരത്തില് കഴിയാന് കാരണം പ്രതിപക്ഷമാണെന്നും അദ്ദേഹം പറഞ്ഞു. ക്ഷേത്ര നിര്‍മാണ പ്രവര്‍ത്തനങ്ങള് അമിത് ഷാ അവലോകനം ചെയ്തു. വിശ്വാസം കാത്തു സൂക്ഷിക്കാന് മോദിയും യോഗിയും ഭരിക്കുന്ന സര്‍ക്കാര് പ്രതിജ്ഞാബദ്ധമാണെന്നും അമിത് ഷാ പറഞ്ഞു.\nbjp akhilesh yadav up assembly election 2022 അഖിലേഷ് യാദവ് amit shah uttar pradesh politics\nSamajwadi Party Founding Member Shatarudra Prakash joins BJP; Amit Shah Visit Ayodhya\nStory first published: Saturday, January 1, 2022, 10:16 [IST]


പുതുവത്സരാശംസകൾ എന്നത് ഏറ്റവും കുടുംബ അവധി, അതിനാൽ അവനെ അടുത്ത ബന്ധുക്കളായ ഒരു വൃത്തത്തിൽ കാണാൻ കഴിയും. ആ വൈകുന്നേരവും രാത്രിയും രസകരവും അസാമാന്യവുമായിരുന്നു, ആഘോഷത്തിന്റെ ഓർഗനൈസേഷനെക്കുറിച്ച് നിങ്ങൾ മുൻകൂട്ടി വേവലാതിപ്പെടേണ്ടതാണ്.\nപുതുവർഷത്തെ കുടുംബ പാരമ്പര്യം\nകുടുംബ കൂട്ടായ്മകളുടെ ശക്തി ഉറപ്പുവരുത്തുന്നതിനും, ഉചിതമായ സന്നദ്ധപ്രവർത്തനങ്ങൾ നടത്തുന്നതിനും, ഒന്നിച്ചുചേർന്ന് വളരെ സന്തോഷം നൽകുന്നതിനും, നിങ്ങൾ നിങ്ങളുടെ കുടുംബത്തെ പുതുവർഷ പാരമ്പര്യങ്ങൾ ആരംഭിക്കേണ്ടതുണ്ട്.\nഉദാഹരണത്തിന്, പുതുവർഷത്തിന് ഒരു ആഴ്ച മുമ്പ് ഞങ്ങളുടെ സോവിയറ്റ് ശൈലിയിൽ, എന്റെ അച്ഛൻ എല്ലായ്പ്പോഴും ഒരു ക്രിസ്മസ് ട്രീ ക്ലോസറ്റിൽ നിന്ന് എടുത്തു, അമ്മ ഒരു കളിപ്പാട്ടമായിരുന്നു, ഞങ്ങൾ എല്ലാവരും അവളെ ധരിച്ചു. പുതുവത്സരാശംസകൾ അവർ തങ്ങളുടെ ഓരോ തൊപ്പികളും തളികുകയും അടുത്ത മുത്തച്ഛൻ ഗ്രാൻഫാദർ ഫ്രോസ്റ്റ് സമ്മാനങ്ങൾക്കായി കാത്തിരിക്കുകയും ചെയ്യുന്നു. ലളിതമായ പാരമ്പര്യം!\nപക്ഷെ നിങ്ങളുടേതായ വരാൻ പറ്റിയ സമയമാണ്. പുതുവർഷത്തിന് ഒരു ആഴ്ചയ്ക്കു മുൻപായി ക്രിസ്തുമസ് ട്രീ സംവിധാനവും അലങ്കരിക്കാനും നിങ്ങൾക്ക് കഴിയും. ഓരോ വർഷവും ക്രിസ്മസ് ട്രീ കുടുംബ ഫോട്ടോ എടുക്കുവാൻ 20 വർഷം കൊണ്ട് "ഞങ്ങൾ എന്തായിരുന്നു ...", "ഞങ്ങളുടെ കുട്ടികൾ വളർന്നുവന്നത് ..." എന്നിവയെക്കുറിച്ചുള്ള ഓർമ്മകളും ഓർമ്മകളും ഒരു വിഷയമായിരുന്നു.\nബന്ധുക്കൾക്കും സുഹൃത്തുക്കൾക്കുമായി ഓരോ വർഷവും ഓരോ വർഷവും യാത്രചെയ്യാം. ഭാഗ്യവശാൽ, പുതുവത്സര അവധി ദിനങ്ങൾ നിങ്ങളെ പുതുവത്സരാഘോഷം വരെ ആഘോഷിക്കാൻ അനുവദിക്കുന്നു.\nഓരോ വർഷവും ഒരു പുതിയ ക്രിസ്മസ് ട്രീ അലങ്കാരമോ അല്ലെങ്കിൽ ഒരു സ്വതന്ത്ര പ്രൊഡക്ഷൻ വാങ്ങുന്നതോ പോലുള്ള ചെറിയ പാരമ്പര്യ പാരമ്പര്യങ്ങൾ നിങ്ങളുടെ കുടുംബത്തെ സമീപിച്ച് നിങ്ങൾക്ക് ഈ സാധാരണ പ്രവൃത്തിയുടെ ഐക്യം ആസ്വദിക്കാൻ കഴിയും.\nപുതുവത്സരാശംസകൾക്കുള്ള കുടുംബ ഗെയിമുകൾ\nനേരിട്ട് കുടുംബ പുത്തനുണർത്തുന്നതും രസകരവും ആയിരിക്കണം, അതുകൊണ്ട് വർഷാവസാനമായ കുടുംബ അത്താഴികൾ ഓർമ്മിച്ചുവരുന്നു. മുൻകൂട്ടി മെനുവിൽ, മത്സരങ്ങൾ, ഗെയിമുകൾ ചിന്തിക്കുക. എല്ലാ പ്രായവിഭാഗങ്ങളേയും കണക്കിലെടുക്കുമ്പോൾ തീർച്ചയായും നിങ്ങൾക്കൊരു അവധിക്കാല സമ്മേളനം നടത്താം.\nമത്സരങ്ങൾ, കളികൾ എന്നിവ പുതുവത്സര കുടുംബത്തിന്റെ രംഗത്ത് പ്രധാനമാണ്. നിങ്ങൾക്ക് നേരത്തെ തന്നെ തുടങ്ങാൻ കഴിയും - ഏതാണ്ട് 21 മണിക്ക്, ഓരോ മണിക്കൂറിലും യുദ്ധത്തിന്റെ സമയമായപ്പോഴേക്കും എല്ലാവരും ആവേശഭരിതരായിരുന്നു.\nഗെയിംസ് ഏറ്റവും പ്രാചീനമായേക്കാം, അതിനാൽ കുടുംബത്തിലെ ചെറിയ അംഗങ്ങളും രസകരമായിരിക്കും. ഉദാഹരണമായി, "ഫ്രോസ്റ്റി ബ്രീത്ത" ലെ ഒരു ഗെയിം, പങ്കെടുക്കുന്നവർ ഒരു പ്രത്യേക സമയത്ത് കഴിയുന്നിടത്തോളം പട്ടികയിൽ നിന്ന് പല സ്നോഫായിലെന്ന പോലെ പുറന്തള്ളാൻ ക്ഷണിക്കുന്നു. മുതിർന്നവർക്ക്, മത്സരങ്ങൾ കൂടുതൽ പ്രയാസകരമാണ് - മികച്ച നർത്തകിയും ഗായകനുമായി, ഒരു പുതുവർഷ കഥ കണ്ടുപിടിച്ചതിന്, തന്നിരിക്കുന്ന ലൈനുകളിലെ മികച്ച രൈം.\nപൊതുവേ, അടുത്ത ബന്ധുക്കൾ - അത്തരം പ്രിയപ്പെട്ട പ്രിയപ്പെട്ട ആളുകളുടെ കുടുംബസമുച്ചയത്തിൽ പുത്തൻ ഒരു പുരോഗമനത്തിന് ബോറടിക്കാൻ കഴിയില്ല! ഈ നിമിഷങ്ങളെ വിലമതിക്കുക, പരസ്പരം പ്രശംസിക്കുക, സമ്മാനങ്ങൾ നൽകുക - ഇത് നല്ല പാരമ്പര്യവും ഊഷ്മള മെമ്മറിയും ആയിരിക്കണം.\nമൈസോസിസ് - ചികിത്സ\nഒരു കുഞ്ഞിനെ എങ്ങനെ ശരിയായി വ്യാഖ്യാനിക്കാം?\nകഴുത്തിൽ ഒരു മോൾ എന്തിനെ അർഥമാക്കുന്നു?


തഴച്ചുവളരുന്ന എസ്.യു.വി. ശ്രേണിയിലേക്ക് പുതിയ താരത്തെ അവതരിപ്പിക്കുകയാണ് ടൊയോട്ട. ഇന്‍ഡൊനീഷ്യന് വിപണിയില് അവതരിപ്പിച്ച ടൊയോട്ടയുടെ പുതിയ എസ്.യു.വി.യായ റഷ് ഇന്ത്യയിലേക്കുള്ള വരവ് അറിയിക്കുകയാണ്. അടുത്ത വര്‍ഷം നടക്കുന്ന ഇന്ത്യ ഓട്ടോ ഷോയില് റഷുമായി ടൊയോട്ട എത്തുമെന്നാണ് പ്രതീക്ഷ. ഇന്ത്യയിലിറക്കിയ എല്ലാംതന്നെ നേട്ടം കൊയ്ത ചരിത്രവുമായാണ് റഷ് എത്തുന്നത്. ഹ്യുണ്ടായി ക്രീറ്റ, റെനോ ക്യാപ്ചര് എന്നിവയ്ക്കായിരിക്കും റഷ് തലവേദനയാവുന്നത്.\nരണ്ടാം തലമുറ റഷാണ് ഇന്‍ഡൊനീഷ്യയില് ഇറക്കിയത്. പുത്തന്7സീറ്ററാണെന്ന പ്രത്യേകത കൂടി ഇതിനുണ്ട്. ഇന്ത്യയില് ഇത് ഫൈവ് സീറ്ററായിരിക്കാനാണ് സാധ്യത. ഇന്നോവ എന്ന മള്‍ട്ടി യൂട്ടിലിറ്റി വെഹിക്കിള് ഇന്ത്യയില് കത്തി നില്‍ക്കുമ്ബോള് ആ ശ്രേണിയില് ഇനിയൊരു മത്സരത്തിന് ടൊയോട്ട മുതിരില്ല എന്ന് കരുതുന്നവരുമുണ്ട്.\nരൂപത്തില് ഇന്നോവയ്ക്ക് സമാനമായ ഫ്രണ്ട് ഗ്രില്, എല്‍ഇഡി ഹെഡ് ലൈറ്റുകള്, എല്‍ഇഡി ഡേടൈം റണ്ണിങ് ലൈറ്റുകള് എന്നിവയാണ് റഷിന് നല്‍കിയിട്ടുള്ളത്. ഹോണ്ട സി.ആര്.വി.യുടെ ഇന്ത്യന് പതിപ്പിനെ അനുസ്മരിപ്പിക്കുന്നതാണ് റഷിന്റെ എല്‍ഇഡി ഡേടൈം റണ്ണിങ് ലൈറ്റുകള്. ഫ്രണ്ട് ബമ്ബറില് സര്‍ക്കുലര് ഫോഗ് ലാംപുകളെ ഉള്‍ക്കൊള്ളിക്കാനുള്ള സൗകര്യമുണ്ട്.\n220 മില്ലിമീറ്ററാണ് ടൊയോട്ട റഷിന്റെ ഗ്രൗണ്ട് ക്ലിയറന്‍സ്. റഷ് എസ്.യു.വി.യുടെ ടിആര്‍ഡി സ്പോര്‍ട്ടിവോ പതിപ്പും ഇന്‍ഡൊനീഷ്യയില് ടൊയോട്ട ഇറക്കിയിട്ടുണ്ട്. ടിആര്‍ഡി സ്പോര്‍ട്ടിവോ ബാഡ്ജിങ്, സൈഡ്ബോഡി പ്ലാസ്റ്റിക് ക്ലാഡിങ്, 17 ഇഞ്ച് അലോയ് വീലുകള്, ഡ്യുവല് ടോണ് ക്യാബിന് എന്നിങ്ങനെ നീളുന്നതാണ് റഷ് സ്പോര്‍ട്ടിവോ പതിപ്പിന്റെ വിശേഷങ്ങള്. കീലെസ് എന്‍ട്രി, പുഷ്ബട്ടണ് സ്റ്റാര്‍ട്ട്, വെബ് ലിങ്ക്, യു.എസ്.ബി. കണക്ടിവിറ്റിയോടെയുള്ള ഏഴ് ഇഞ്ച് ടച്ച് സ്ക്രീന് ഇന്‍ഫോടെയ്ന്‍മെന്റ് സംവിധാനം എന്നിവയും ഉള്‍പ്പെടുത്തിയിട്ടുണ്ട്.\nസുരക്ഷയ്ക്കായി ആറ് എയര്‍ബാഗുകള്, ഇബിഡിയോടെയുള്ള എബിഎസ്, സ്റ്റെബിലിറ്റി കണ്‍ട്രോള്, ഹില് സ്റ്റാര്‍ട്ട് അസിസ്റ്റ് എന്നിവ സ്റ്റാന്‍ഡേര്‍ഡായി നല്‍കിയിരിക്കുന്നു. 1.5 ലിറ്റര് ഫോര് സിലിന്‍ഡര് പെട്രോള് എന്‍ജിനിലാണ് 2018 റഷ് അണിനിരക്കുന്നത്. 104 ബി.എച്ച്.പി. കരുത്തും 140 എന്.എം. ടോര്‍ക്കും നല്‍കുന്ന എന്‍ജിനില്5സ്പീഡ് മാനുവല്,4സ്പീഡ് ഓട്ടോമാറ്റിക് ഗിയര്‍ബോക്സുകളുമുണ്ട്. 2018 ജനുവരിയിലായിരിക്കും റഷ് ഇന്‍ഡൊനീഷ്യയില് ലഭ്യമാകുക. ഇന്ത്യയില് വരികയാണെങ്കില് എട്ടു ലക്ഷം രൂപ മുതലായിരിക്കും വിലയെന്നാണ് കരുതുന്നത്.


കേന്ദ്രമന്ത്രി സ്ഥാനം രാജിവച്ചത് തന്റെ തീരുമാനപ്രകാരമല്ലെന്ന് രാജീവ് പ്രതാപ് റൂഡി – Times Kerala\nന്യൂഡല്‍ഹി: കേന്ദ്രമന്ത്രി സ്ഥാനത്ത് നിന്ന് രാജിവച്ചത് തന്റെ തീരുമാനപ്രകാരമല്ലെന്ന് രാജിവെച്ച് രാജീവ് പ്രതാപ് റൂഡി. ഇത് പാര്‍ട്ടിയുടെ തീരുമാനമാണെന്നും താന് അത് അനുസരിച്ചെന്നും നൈപുണ്യവികസന മന്ത്രി സ്ഥാനം രാജിവച്ച് രാജീവ് പ്രതാപ് റൂഡി പറഞ്ഞു.\nബിജെപി അധ്യക്ഷന് അമിത് ഷായുമായും റൂഡി കഴിഞ്ഞ ദിവസം കൂടിക്കാഴ്ച നടത്തിയിരുന്നു. ഈ യോഗത്തിലാണ് അമിത് ഷാ റൂഡിയുടെ രാജി ആവശ്യപ്പെട്ടത്. കര്‍ണാടക, ഗുജറാത്ത് തുടങ്ങിയ സംസ്ഥാനങ്ങളില് തിരഞ്ഞെടുപ്പ് ചുമതല ഏല്‍പ്പിക്കുന്നതിനാണ് രാജി ആവശ്യപ്പെട്ടതെന്നാണ് റൂഡി പറഞ്ഞത്.\nമാവോയിസ്റ്റ് വനിത നേതാവ് കാട്ടാനയുടെ ആക്രമണത്തില് കൊല്ലപ്പെട്ടു


1700 Families shifted from Kannur after natural calamity | മഴക്കെടുതി തുടരുന്നു: കണ്ണൂരിൽ 1700 കുടുംബങ്ങളെ മാറ്റിപ്പാർപ്പിച്ചു: ആറു വീടുകൾ തകർന്നു!! - Malayalam Oneindia\nUpdated: Sat, Aug 8, 2020, 22:05 [IST]\nകണ്ണൂർ: പേമാരി കണ്ണൂർ ജില്ലയിൽ കനത്ത നാശം വിതച്ചു.ജില്ലയില് കനത്ത മഴയെ തുടര്‍ന്ന് 1700 ഓളം കുടുംബങ്ങളെ മാറ്റിപ്പാര്‍പ്പിച്ചു. ആറ് വീടുകള് പൂര്‍ണമായി തകര്‍ന്നു. നാല് പേര്‍ക്ക് പരിക്കേറ്റു. 688 വീടുകളാണ് ഭാഗികമായി തകര്‍ന്നത്. കൂടുതല് മഴക്കെടുതി ബാധിത മേഖലകളായ തളിപ്പറമ്പ് താലൂക്കിലെ ചെങ്ങളായി, ഇരിക്കൂര് എന്നിവിടങ്ങളില് രണ്ട് ക്യാമ്പുകള് ആരംഭിച്ചിട്ടുണ്ട്.\nചെങ്ങളായി മാപ്പിള സ്‌കൂളില് ആരംഭിച്ച ക്യാമ്പില് മൂന്ന് കുടുംബങ്ങളിലെ 24 പേരാണുള്ളത്. ഇരിക്കൂര് പട്ടുവം ഇസ്ലാഹി സ്‌കൂളിലെ ക്യാമ്പിലേക്ക് ഒരു കുടുംബത്തിലെ ഒമ്പത് പേരെയാണ് മാറ്റിയിട്ടുള്ളത്. പയ്യന്നൂര് താലൂക്കിലും മൂന്ന് ക്യാമ്പുകള് ആരംഭിച്ചിട്ടുണ്ട്. വീടുകളില് വെള്ളം കയറിയതിനെ തുടര്‍ന്നും കയറാനുള്ള സാധ്യത മുന്‍നിര്‍ത്തിയും തലശ്ശേരി താലൂക്കിലെ 14 വില്ലേജുകളിലായി 179 കുടുംബങ്ങളിലെ 346 പേരെ മാറ്റി പാര്‍പ്പിച്ചു. 11 വീടുകള് ഭാഗികമായി തകര്‍ന്നു.\nകണ്ണൂര് താലൂക്കില് 134 കുടുംബങ്ങളില് നിന്നായി 335 ആള്‍ക്കാരെ മാറ്റി താമസിപ്പിച്ചു. എളയാവൂര്, പുഴാതി, പാപ്പിനിശ്ശേരി, കണ്ണൂര് 1, കണ്ണൂര് 2, ചെറുകുന്ന്, നാറാത്ത് എന്നിവിടങ്ങളില് നിന്നുമാണ് ആളുകളെ ബന്ധു വീടുകളിലേക്ക് മാറ്റിയത്. കക്കാട്പുഴ കരകവിഞ്ഞ് ഒഴുകിയതിനാല് പുഴാതി വില്ലേജിലെ രണ്ട് വീട്ടുകാരെ മാറ്റി താമസിപ്പിച്ചു. ചേലോറ വില്ലേജിലെ 26 വീടുകളും എളയാവൂര് വില്ലേജിലെ 50 വീടുകളിലുമുള്ളവരെയും സുരക്ഷിതമായി മാറ്റിപ്പാര്‍പ്പിച്ചിട്ടുണ്ട്. ആറ് വീടുകള്‍ക്ക് കേടുപാടുകള് സംഭവിച്ചു.\nഇരിട്ടി താലൂക്കിലെ രണ്ട് വീടുകള് പൂര്‍ണമായി തകര്‍ന്നു. കേളകം, കോളാരി വില്ലേജിലെ വീടുകളാണ് തകര്‍ന്നത്. ഈ വീടുകളിലെ എട്ട് പേരെ ബന്ധുവീടുകളിലേക്ക് സുരക്ഷിതമായി മാറ്റി. 13 വീടുകളാണ് ഭാഗികമായി തകര്‍ന്നത്. അപകട സാധ്യത മുന്‍നിര്‍ത്തി താലൂക്കിലെ 88 കുടുംബങ്ങളിലെ 251 പേരെ ബന്ധുവീടുകളിലേക്ക് മാറ്റിപ്പാര്‍പ്പിച്ചിട്ടുണ്ട്. നുച്യാട്, വയറ്റൂര്, കോളാരി, ചാവശ്ശേരി, പടിയൂര്, കീഴൂര്, അയ്യങ്കുന്ന് വില്ലേജുകളിലെ കുടുംബങ്ങളാണ് സുരക്ഷിത ഇടങ്ങളിലേക്ക് മാറിയത്.\nപയ്യന്നൂര് താലൂക്ക് പരിധിയില് വയക്കര വില്ലേജില് വെള്ളം ഉയര്‍ന്നതിനെ തുടര്‍ന്ന് 19 കുടുംബങ്ങളെ ബന്ധു വീടുകളിലേക്ക് മാറ്റി പാര്‍പ്പിച്ചു. നാല് വീടുകള് ഭാഗികമായി തകര്‍ന്നു. ഏഴോം വില്ലേജിലെ ഏഴോം, ബോട്ട് കടവ്, പെരിങ്ങീല് പ്രദേശങ്ങളിലെ 60 കുടുംബങ്ങളെ ബന്ധുവീടുകളിലേക്ക് മാറ്റി. വെള്ളം കയറിയതിനാല് മാടായി വില്ലേജിലെ 15 കുടുംബങ്ങളെ ബന്ധു വീടുകളിലേക്ക് മാറ്റി.\nജില്ലയിലെ പ്രധാന നദികളില് എല്ലാം ജലനിരപ്പ് അപാകടകരമാംവിധം ഉയര്‍ന്നതിനാല് വെള്ളം കയറാന് സാധ്യതയുള്ള പ്രദേശങ്ങളില് നിന്ന് ആളുകളെ മാറ്റിപാര്‍പ്പിക്കാന് വേണ്ട നടപടികള് അധികൃതര് സ്വീകരിച്ചിട്ടുണ്ട്. വളപട്ടണം, മയ്യില്, ശ്രീകണ്ഠപുരം തുടങ്ങിയ സ്ഥലങ്ങളിലേക്ക് രക്ഷാപ്രവര്‍ത്തനത്തിനായി ബോട്ടുകള് സജ്ജമാക്കിയിട്ടുണ്ട്. ഇതിനോടൊപ്പം മത്സ്യത്തൊഴിലാളികളുടെ വഞ്ചികളും സർവീസ് നടത്തും.ലൈഫ് ജാക്കറ്റുകളുമായി ദ്രുത കർമ്മ സേനയും രംഗത്തുണ്ട്.\nkerala rain red alert idukki malappuram kozhikkode kannur heavy rain climate flood കേരളം മഴക്കെടുതി ഇടുക്കി വയനാട് വെള്ളപ്പൊക്കം\n1700 Families shifted from Kannur after natural calamity


ശ്രീനഗർ: ബിജെപി നേതാവ് വസീം ബാരിക്കും കുടുംബത്തിനും നേർക്ക് വെടിയുതിർത്ത കേസിലെ മുഖ്യപ്രതിയെ കുറിച്ച് വ്യക്തമായ സൂചനകൾ ലഭിച്ചതായി റിപ്പോർട്ട്. ബന്ദിപൊര പൊലീസ് സ്റ്റേഷൻ പരിധിയിൽ നിന്നും ലഭിച്ച സിസിടിവി ദൃശ്യങ്ങളിൽ നിന്നും പ്രതിയെക്കുറിച്ച് വ്യക്തമായ സൂചന ലഭിച്ചു. ആബിദ് ഹഖാനി എന്ന ഭീകരനാണ് കുറ്റകൃത്യത്തിന് നേതൃത്വം നൽകിയത് എന്നാണ് വിവരം.\nവാഗാ അതിർത്തി വഴി പാകിസ്ഥാനിലെത്തി, അവിടെ നിന്നും പരിശീലനം നേടിയ ശേഷം ഇന്ത്യയിലേക്ക് നുഴഞ്ഞു കയറിയ ഭീകരനാണ് ഹഖാനി. കഴിഞ്ഞ രാത്രി 8.45 ഓടെയായിരുന്നു ഭീകരവാദികൾ വസീം ബാരിക്കും കുടുംബത്തിനും നേർക്ക് ആക്രമണം നടത്തിയത്. വെടിയേറ്റ വസീം ബാരിയും പിതാവ് ബഷീർ അഹമ്മദും സഹോദരൻ ഉമർ ബഷീറും ആശുപത്രിയിൽ വെച്ച് മരണത്തിന് കീഴടങ്ങുകയായിരുന്നു.\nസംഭവവുമായി ബന്ധപ്പെട്ട് എട്ട് പൊലീസുകാരെ സസ്പെൻഡ് ചെയ്ത് അറസ്റ്റ് രേഖപ്പെടുത്തിയിട്ടുണ്ട്. സംഭവം നടക്കുമ്പോൾ ഡ്യൂട്ടിയിലുണ്ടായിരുന്ന ഇവർ തടയാൻ ശ്രമിക്കുകയോ പ്രതികളെ പിടികൂടാൻ ശ്രമിക്കുകയോ ചെയ്തില്ല എന്ന് ദൃക്സാക്ഷികൾ പറഞ്ഞിരുന്നു.\nTags: MAINWaseem BariAbid HakhaniCCTV Visulas


Former US President Donald Trump has been acquitted by US Senate, Second time | മൂന്നില് രണ്ട് ഭൂരിപക്ഷമില്ല; ജനപ്രതിനിധി സഭ ഇംപീച്ച് ചെയ്ത ട്രംപ് കുറ്റവിമുക്തന്, രണ്ടാം തവണ - Malayalam Oneindia\n8 min ago കേന്ദ്രത്തിന്റെ സൗജന്യം പ്രതീക്ഷിച്ചാണോ ഇവിടെ വാക്സിൻ സൗജന്യമെന്ന് പിണറായി പ്രഖ്യാപിച്ചത്?; വി മുരളീധരൻ\n16 min ago പി ജയരാജനെ അപായപ്പെടുത്താൻ സാധ്യതയെന്ന് ഇന്റലിജൻസ് മുന്നറിയിപ്പ്; സുരക്ഷ വർധിപ്പിക്കാൻ പൊലീസ്\n24 min ago കിടിലുവാണ് ഒന്ന് മുന്നിട്ടു നിന്നത്,ഇത്രയും നാളത്തെ നന്മയും സ്‌നേഹവും ശ്യൂ..ന്നു പറന്നു പോയി;അശ്വതിയുടെ റിവ്യൂ\nus presidential election 2020 us president donald trump യുഎസ് പ്രസിഡന്റ് തിരഞ്ഞെടുപ്പ് യുഎസ് ഡൊണാള്‍ഡ് ട്രംപ്\nUpdated: Sun, Feb 14, 2021, 9:51 [IST]\nവാഷിംഗ്ടണ്: അമേരിക്കയിലെ പാര്‍ലമെന്റ് മന്ദിരമായ കാപ്പിറ്റോളില് കലാപത്തിന് പ്രേരിപ്പിച്ചുവെന്ന കുറ്റത്തിന് യുഎസ് ജനപ്രിതിനിധി സഭ ഇംപീച്ച് ചെയ്ത അമേരിക്കന് മുന് പ്രസിഡന്റ് ഡൊണാള്‍ഡ് ട്രംപ് കുറ്റവിമുക്തന്. ട്രംപിനെതിരെ ശിക്ഷവിധിക്കാന് സെനറ്റിന് മുമ്പില് മൂന്നില് രണ്ട് ഭൂരിപക്ഷം ആവശ്യമാണ്. ഇതിനായി 67 വോട്ടുകളാണ് വേണ്ടത്. എന്നാല് ട്രംപ് കുറ്റക്കാരനാണെന്ന് വോട്ട് ചെയ്തത് ആകെ 50 ഡെമോക്രാറ്റ് അംഗങ്ങളും7റിപ്പബ്ലിക്കന് അംഗങ്ങളും മാത്രമാണ്. ഇതോടെ ട്രംപ് കുറ്റക്കാരനാണെന്ന് വിധിക്കാനായില്ല.\nഅതേസമയം, ഏഴോളം റിപ്പബ്ലിക്കന് അംഗങ്ങള് ട്രംപിന് എതിരെ വോട്ട് ചെയ്തത് ശ്രദ്ധേയമായി. ഇതോടെ കാപ്പിറ്റോളിന് നേരയുണ്ടായ കലാപത്തില് ട്രംപിനെതിരെ നിലനില്‍ക്കുന്ന ആരോപണം ഇല്ലാതായി. ഇത് രണ്ടാം തവണയാണ് ട്രംപ് ഇംപീച്ച്‌മെന്റില് നിന്ന് കുറ്റവിമുക്തനാകുന്നത്. 50-50 എന്നിങ്ങനെ ഡെമോക്രാറ്റ് റിപ്പബ്ലിക്കന് കക്ഷിനിലയുള്ള നൂറംഗ സെനറ്റില് ഇംപീച്ച്‌മെന്റ് പാസാകാന് മൂന്നില് രണ്ട് ഭൂരിപക്ഷമാണ് ആവശ്യമായുള്ളത്. ട്രംപ് കുറ്റവിമുക്തനാവുമെന്ന് ഏതാണ്ട് നേരത്തെ ഉറപ്പിച്ചിരുന്നു.\nകര്‍ഷകര്‍ക്ക് ആവേശമായി രാഹുല് ഗാന്ധി; അജ്മീറില് നടന്ന റാലിയുടെ ചിത്രങ്ങള്\nനേരത്തെ യുക്രയിന് പ്രസിഡന്റുമായി ഗൂഡാലോചന നടത്തിയെന്ന് ആരോപിപ്പ് ഡെമോക്രാറ്റ് നേതാവ് ജോ ബൈഡനെതിരെ കേസന്വേഷണത്തിന് ശ്രമിച്ചെന്ന ആരോപണത്തെ തുടര്‍ന്നായിരുന്നു ട്രംപിന്റെ ആദ്യ കുറ്റ വിചാരണ. അന്ന് ബൈഡന് ഡെമാക്രാറ്റ് പാര്‍ട്ടിയുടെ യുഎസ് പ്രസിഡന്റ് സ്ഥാനാര്‍ത്ഥിയായിരുന്നില്ല.\nചെങ്ങന്നൂരില് വിഷ്ണുനാഥ്, മാവേലിക്കരയിലും അരൂരിലും ഇവര്, ആലപ്പുഴയില് കളിമാറ്റി കോണ്‍ഗ്രസ്!!\nകോവളവും തിരുവനന്തപുരവും സിപിഎം ഏറ്റെടുക്കുന്നു, ടിഎന് സീമയെ മത്സരിപ്പിക്കാന് നീക്കം!!\nസീറ്റ് വിഭജനത്തിൽ ധാരണ? എലത്തൂർ ഉള്‍പ്പെടെ മൂന്ന് സീറ്റുകള് എൻസിപിയ്ക്ക്, പാലായിലും പ്രതീക്ഷ\nFormer US President Donald Trump has been acquitted by US Senate, Second time\nകേന്ദ്രം അയക്കുന്നത് കാത്തുനില്‍ക്കേണ്ട: കേരളം സ്വന്തം നിലയ്ക്ക് വാക്‌സിന് വാങ്ങണം കേന്ദ്രമന്ത്രി വി മുരളീധരൻ


ആഗോള വിപണിയില് ക്രൂഡ് ഓയില് വില കുതിക്കുന്നു; ഒപെക് രാജ്യങ്ങള്‍ക്ക് വന്‍നേട്ടം | Reporter Kerala\nആഗോള വിപണിയില് അസംസ്കൃത എണ്ണവിലയില് ഇന്നലെ മാത്രം മൂന്നു ശതമാനത്തിലേറെ വര്‍ധന. പതിനാല് മാസത്തെ ഏറ്റവും ഉയര്‍ന്ന നിലയിലേക്ക് എണ്ണവില ഉയര്‍ന്നത് ഗള്‍ഫിലെയും മറ്റും ഉല്‍പാദക രാജ്യങ്ങള്‍ക്ക് വലിയ മുതല്‍ക്കൂട്ടാകും.\nഅസംസ്കൃത എണ്ണവില ബാരലിന് രണ്ടര ഡോളറോളമാണ് പുതുതായി ഉയര്‍ന്നത്. ഇതോടെ ബാരലിന് എണ്ണവില 69 കടന്നു. വരുംദിവസങ്ങളില് വില വീണ്ടും ഉയര്‍ന്നേക്കാനാണ് സാധ്യത. ഏറ്റവും കൂടുതല് എണ്ണ ഉല്‍പാദനം നടത്തുന്ന സൗദി അറേബ്യ ഉള്‍പ്പെടെയുള്ള രാജ്യങ്ങള്‍ക്ക് വന്‍തുകയുടെ നേട്ടമാണ് ഇതിലൂടെ ലഭിക്കുക. കോവിഡ് പ്രതിസന്ധിയെ തുടര്‍ന്നുള്ള സാമ്ബത്തിക തകര്‍ച്ചക്കിടയില് അപ്രതീക്ഷിത വരുമാനവര്‍ധന കൂടിയാണിത്.\nഉല്‍പാദനം ഉയര്‍ത്തുന്നതു സംബന്ധിച്ച തീരുമാനം ഏപ്രില് മാസം വരെ നീട്ടാനുള്ള ഒപെക് രാജ്യങ്ങളുടെ തീരുമാനമാണ് വിപണിയില് വീണ്ടും വില ഉയരാന് കാരണമായത്. പ്രതിദിന എണ്ണ ഉല്‍പാദനത്തില് ഒന്നര ദശലക്ഷം ബാരല് കുറവ് വരുത്താന് കഴിഞ്ഞ വര്‍ഷമാണ് ഒപെക് തീരുമാനിച്ചത്. നടപ്പുമാസം തീരുമാനം പുനഃപരിശോധിക്കുമെന്നും ഉല്‍പാദനം ഉയര്‍ത്തുമെന്നും റിപ്പോര്‍ട്ടുണ്ടായിരുന്നു. എന്നാല് അടുത്തമാസം വരെ തല്‍സ്ഥിതി തുടരാനാണ് കഴിഞ്ഞ ദിവസം ചേര്‍ന്ന ഒപെക് മന്ത്രിതല യോഗം തീരുമാനിച്ചത്. ഉല്‍പാദനം വര്‍ധിപ്പിക്കണമെന്ന ആവശ്യം ഇന്ത്യ ഉള്‍പ്പെടെ നിരവധി ഇറക്കുമതി രാജ്യങ്ങള് മുന്നോട്ടു വെച്ചെങ്കിലും ഒപെക് അംഗീകരിച്ചില്ല.\nPreviousതെരഞ്ഞെടുപ്പ് വരുന്നു; നികുതി കുറച്ച് എണ്ണവില പിടിച്ചു നിര്‍ത്താന് കേന്ദ്രം\nNextതനിയാവര്‍ത്തനം: അന്ന് സരിതയുടെ കത്ത്, ഇന്ന് സ്വപ്നയുടെ മൊഴി\nജനാധിപത്യ സര്‍ക്കാരിനെ അട്ടിമറിച്ച മ്യാന്‍മാറിന് നേരെ യൂറോപ്യന് യൂണിയന് ഉപരോധം


കേരളത്തെ കലാപത്തിലേക്ക് തള്ളിയിടാനാണ് ആര്‍എസ്എസ് ശ്രമം: കോടിയേരി\nThu Feb 21 2019 03:48:33 GMT+0530 (IST)\nതിരുവനന്തപുരം: കേരളത്തെ കലാപത്തിലേക്ക് തളളിയിടാനാണ് ആര്‍എസ്എസ് ശ്രമമെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. ഇതിന്റെ ഇരയാണ് കഴിഞ്ഞദിവസം കൊല്ലപ്പെട്ട സിപിഎം പള്ളൂര് ലോക്കല് കമ്മിറ്റിയംഗവും മാഹി നഗരസഭാ മുന്‍കൗണ്‍സിലറുമായ ബാബുവെന്ന് കോടിയേരി തന്റെ ഫെയ്‌സ്ബുക്ക് പേജില് കുറിച്ചു. കണ്ണൂരിന്റെ മണ്ണിലെ സമാധാനം ഇല്ലാതാക്കുകയും അക്രമ രാഷ്ട്രീയവും കലാപ ശ്രമങ്ങളും സംസ്ഥാനമാകെ വ്യാപിപ്പിക്കുകയും ചെയ്യാന് ആര് എസ് എസ് നേതൃത്വം തീരുമാനിച്ചിരിക്കയാണ്. ചെങ്ങന്നൂര് ഉപതെരഞ്ഞെടുപ്പില് ജനാധിപത്യ മാര്‍ഗത്തില് മുന്നോട്ടു പോയാല് ഗുണമില്ലെന്ന് കണ്ട ആര് എസ് എസ് കലാപത്തിന് ശ്രമിക്കുന്നതിന്റെ മുന്നോടിയായാണ് ഈ കൊലപാതകം നടത്തിയതെന്നും അദ്ദേഹം ഫെയ്‌സ്ബുക്ക് പോസ്റ്റില് ആരോപിച്ചു.\nകേരളത്തെ കലാപത്തിലേക്ക് തള്ളിയിടാനുള്ള ആര് എസ് എസ് ഗൂഡാലോചനയുടെ ഇരയാണ് ആര് എസ് എസുകാര് കഴുത്തറുത്ത് കൊലപ്പെടുത്തിയ സിപിഐ എം പളളൂര് ലോക്കല് കമ്മറ്റിയംഗവും മാഹി നഗരസഭാ മുന് കൗണ്‍സിലറുമായ കെ പി ദിനേശ്ബാബു.\nകണ്ണൂരിന്റെ മണ്ണിലെ സമാധാനം ഇല്ലാതാക്കുകയും അക്രമ രാഷ്ട്രീയവും കലാപ ശ്രമങ്ങളും സംസ്ഥാനമാകെ വ്യാപിപ്പിക്കുകയും ചെയ്യാന് ആര് എസ് എസ് നേതൃത്വം തീരുമാനിച്ചിരിക്കയാണ്. ചെങ്ങന്നൂര് ഉപതെരഞ്ഞെടുപ്പില് ജനാധിപത്യ മാര്‍ഗത്തില് മുന്നോട്ടു പോയാല് ഗുണമില്ലെന്ന് കണ്ട ആര് എസ് എസ് കലാപത്തിന് ശ്രമിക്കുന്നതിന്റെ മുന്നോടിയായാണ് ഈ നിഷ്ഠൂരമായ പാതകം നടത്തിയത്. നാടിന്റെ സമാധാനവും സന്തോഷവും നശിപ്പിച്ച് വര്‍ഗീയ രാഷ്ട്രീയത്തിന് മേല്‍ക്കൈ ഉണ്ടാക്കാമെന്ന ആര് എസ് എസ് കണക്കുകൂട്ടല് കേരളത്തില് വിലപ്പോവില്ല.\nധീരനായിരുന്നു സഖാവ് ദിനേശ് ബാബു. ആ നാടിന് പ്രിയങ്കരനായിരുന്നു ഉപകാരിയായ ആ സഖാവ്. ആര് എസ് എസ് സംഘപരിവാര വര്‍ഗീയ ശക്തികളുടെ നെറികേടുകളെ തുറന്നുകാട്ടാന് മുന്നില് നിന്ന ദിനേശ് ബാബു ഡി വൈ എഫ് ഐ യുടെ വില്ലേജ് സെക്രട്ടറിയുമായിരുന്നു.\nഇരുളിന്റെ മറപറ്റി വെട്ടിവീഴ്ത്താവുന്ന ഒന്നല്ല പുരോഗമന രാഷ്ട്രീയം ജനാധിപത്യത്തെയും മതനിരപേക്ഷതയേയും കഴുത്തറുത്തില്ലാതാക്കാന് സാധിക്കില്ല. ഈ നാടിന്റെ പുരോഗമന ശബ്ദങ്ങള് ആയിരമായിരം ദിനേശ്ബാബുമാരിലൂടെ മുഴങ്ങുക തന്നെ ചെയ്യും. ധീര രക്തസാക്ഷി സഖാവ് കെ പി ദിനേശ്ബാബു ഉയര്‍ത്തിയ മുദ്രാവാക്യങ്ങള് ഒരിക്കലും പാഴാവുകയില്ല.\nലാല്‍സലാം പ്രിയ സഖാവെ. ലാല്‍സലാം.


CM Pinarayi Vijayan says by october all village offices switch to online service | ഫയലുകള് മരിച്ച രേഖകള് ആവരുത്, തുടിക്കുന്ന ജീവിതങ്ങള് ആവണം: മുഖ്യമന്ത്രി - Malayalam Oneindia\n14 min ago കൊവിഡ് മരണം റിപ്പോര്‍ട്ട് ചെയ്യുന്നതും പരിശോധിക്കുന്നതും പുതിയ സംവിധാനം, ഉത്തരവുമായി ആരോഗ്യമന്ത്രി\n18 min ago തിരുവനന്തപുരത്ത് പഞ്ചായത്ത് തലത്തില് കോവിഡ് പരിശോധന വ്യാപകമാക്കാന് നിര്‍ദേശം\n33 min ago ബിജെപിയുടെ ഗുജറാത്ത് പിടിക്കാൻ കെജ്രിവാൾ, നിയമസഭാ തിരഞ്ഞെടുപ്പിൽ എല്ലാ സീറ്റിലും ആപ് മത്സരിക്കും\nPublished: June 11 2021, 20:44 [IST]\nതിരുവനന്തപുരം: കാലത്തിനൊത്ത് മാറുകയാണ് സംസ്ഥാനത്തെ സർക്കാർ ഓഫീസുകളും. ഒക്ടോബര് രണ്ടിനകം സംസ്ഥാനത്തെ വില്ലേജ് ഓഫീസുകളിലെ മുഴുവന് സേവനങ്ങളും ഓണ്‍ലൈനായി ലഭ്യമാക്കുമെന്ന് മുഖ്യമന്ത്രി പിണറായി വിജയൻ. അഞ്ച് വര്‍ഷത്തിനകം വില്ലേജ് ഓഫീസുകള് പൂര്‍ണമായും സ്മാര്‍ട്ടാക്കുമെന്നും അദ്ദേഹം സംസ്ഥാനത്തെ വില്ലേജ് ഓഫീസര്‍മാരുമായി വീഡിയോ കോണ്‍ഫറന്‍സ് വഴി സംസാരിക്കവെ അദ്ദേഹം വ്യക്തമാക്കി.\n"ജനങ്ങള് ഏറ്റവുമധികം ബന്ധപ്പെടുന്ന ഓഫീസുകളാണ് വില്ലേജ് ഓഫീസുകള്. അതിനാല് വേഗവും കാര്യക്ഷമവുമായ സേവനങ്ങള് അനിവാര്യമാണ്. 1666 വില്ലേജ് ഓഫീസുകളില് 126 എണ്ണം സ്മാര്‍ട്ടായി. 342 ഓഫീസുകള് സ്മാര്‍ട്ട് ആക്കുന്ന പ്രവര്‍ത്തനങ്ങള് ദ്രുതഗതിയില് പുരോഗമിക്കുകയാണ്. ബാക്കിയുള്ളവ കൂടി ഈ സര്‍ക്കാരിന്റെ കാലത്ത് പൂര്‍ത്തീകരിക്കും."\nഅതേസമയം സേവനങ്ങള് മെച്ചപ്പെടുത്തുന്നതോടൊപ്പം ജീവനക്കാരുടെ മനോഭാവത്തില് ഗുണപരമായ മാറ്റം ഉണ്ടാവണമെന്നും മുഖ്യമന്ത്രി പറഞ്ഞു. കാലാനുസൃതമായി നടക്കേണ്ട പരിഷ്‌കരണങ്ങളുമായി ജീവനക്കാര് പൊരുത്തപ്പെടണം. പൊതുജനങ്ങളോടുള്ള പെരുമാറ്റത്തില് അവരെ സേവിക്കുന്നവരാണെന്ന ബോധത്തോടെയുള്ള സമീപനം വേണമെന്നും അദ്ദേഹം പറഞ്ഞു.\nഫയലുകള് മരിച്ച രേഖകള് ആവരുത്. തുടിക്കുന്ന ജീവിതങ്ങള് ആവണമെന്ന് മുഖ്യമന്ത്രി പറഞ്ഞു. ഫയലുകള് സമയബന്ധിതമായി തീര്‍പ്പാക്കാതെ സൂക്ഷിക്കുന്നതും അഴിമതിക്ക് അരങ്ങൊരുക്കലാണ്. ഇതൊന്നും അനുവദിക്കാനാവില്ല. ഏതെങ്കിലും തരത്തില് ഇത്തരം ദുഷ്പ്രവണത കണ്ടാല് വെച്ചുപൊറുപ്പിക്കില്ല. കര്‍ശനമായ നടപടികളുണ്ടാവും. ഇക്കാര്യത്തില് കൃത്യമായ നിരീക്ഷണ സംവിധാനം ഏര്‍പ്പെടുത്തുമെന്നും മുഖ്യമന്ത്രി പറഞ്ഞു.\nസര്‍ക്കാര് സേവനങ്ങള് സുതാര്യവും സമയബന്ധിതവും കാര്യക്ഷമവുമല്ലെങ്കില് പൊതുജനങ്ങള്‍ക്ക് സര്‍ക്കാര് ഓഫീസുകളോട് അതൃപ്തി ഉണ്ടാവും. അത് സര്‍ക്കാരിനെതിരെയും അതൃപ്തി ഉണ്ടാക്കും. അപേക്ഷയുടെ മെറിറ്റ് അനുസരിച്ച് തീരുമാനമെടുക്കാതെ ചില ഏജന്റുമാരെ കാണേണ്ട നില നേരത്തെ ഉണ്ടായിരുന്നു. അത് നല്ല തോതില് അവസാനിപ്പിക്കാനായിട്ടുണ്ടെന്നും മുഖ്യമന്ത്രി കൂട്ടിച്ചേർത്തു.\npinarayi vijayan പിണറായി വിജയന് kerala government കേരള സര്‍ക്കാര്\nCM Pinarayi Vijayan says by october all village offices switch to online service


കോപ്പ അമേരിക്ക ഫൈനൽ : ❝ അർജന്റീന ബ്രസീൽ ടീമുകളുടെ സാധ്യത ടീം ❞ - Sportssify\nകോപ്പ അമേരിക്ക ഫൈനൽ : ❝ അർജന്റീന ബ്രസീൽ ടീമുകളുടെ സാധ്യത ടീം ❞\n28 വര്‍ഷം നീണ്ട കിരീട വരള്‍ച്ച അവസാനിപ്പിക്കണം എന്നതിനേക്കാളുപരി മെസിയെ ആ നീലവെള്ള കുപ്പായത്തില് കിരീടം ചൂടിക്കണം എന്ന് മനസിലുറപ്പിച്ചാവും അര്‍ജന്റീന മാരക്കാനയില് ബ്രസീലിന് എതിരെ ഇറങ്ങുക. സെമിയില് കൊളംബിയക്കെതിരെ ഷൂട്ടൗ ട്ടില് വിജയിപ്പിച്ചതിനു ശേഷം ഗോൾ കീപ്പർ എമിലിയാനോ മാര്‍ട്ടിനസും മെസ്സിക്ക് വേണ്ടി കപ്പ് നേടണം എന്ന ആഗ്രഹമാണ് പങ്കു വെച്ചത്.കോപ്പ അമേരിക്കയിലെ തന്റെ ഏറ്റവും മികച്ച പ്രകടനവുമായാണ് മെസി ഇത്തവണ നിറഞ്ഞത്. നാല് ഗോളും അഞ്ച് അസിസ്റ്റും മെസിയുടെ പേരില് ഉണ്ട്.അര്‍ജന്റീനയുടെ ചരിത്രത്തില് ഷൂട്ടൗ ട്ടില് മൂന്ന് പെനാല്‍റ്റികള് തടുത്ത ആദ്യ ഗോള്‍കീപ്പറാണ് എമിലിയാനോ മാര്‍ട്ടിനസ്. ഗോള്‍വലക്ക് മുന്‍പില് സുരക്ഷിത കരങ്ങളാണ് തന്റേതെന്ന് തെളിയിച്ചിരിക്കുകയാണ്.\nരണ്ട് വര്‍ഷം മുന്‍പ് ഫൈനലില് നെയ്മറില്ലാതെ കിരീടം ചൂടിയ സംഘത്തില് നിന്ന് കൂടുതല് മികവ് കാണിച്ചാണ് ബ്രസീല് ഇത്തവണ ഫൈനലില് അര്‍ജന്റീനക്ക് മുന്‍പില് വന്ന് നില്‍ക്കുന്നത്. ആദ്യ കോപ്പ കിരീടമാണ് നെയ്മർ ലക്ഷ്യമിടുന്നത്. നെയ്മറുടെ മികച്ച ഫോം തന്നെയാണ് ബ്രസീലിന്റെ കരുത്ത്. രണ്ട് ഗോളും മൂന്ന് അസിസ്റ്റുമാണ് നെയ്മറുടെ പേരിലുള്ളത്. ആ ഡ്രിബ്ലി ളുകളും പാസും ഷോട്ടും ഏത് എതിരാളികളേയും വട്ടം ചുറ്റിക്കും. മധ്യനിര താരം ലുകാസ് പക്വേറ്റയുമായി ചേര്‍ന്നുള്ള കളി മെനയലുകള് ബ്രസീലിന് മുന്നേറ്റ നിരയില് കാര്യങ്ങള് കൂടുതല് അനായാസമാക്കുന്നു. കഴിഞ്ഞ രണ്ടു മത്സരങ്ങളിലും വിജയ ഗോൾ നേടിയത് പക്വേറ്റ ആയിരുന്നു.\nഇരു ടീമുകളും തമ്മിലുള്ള 111 ഏറ്റു മുട്ടലു കളിൽ 46 മത്സരങ്ങളിൽ ബ്രസീലും 40 മത്സരങ്ങളിൽ ബ്രസീലും വിജയിച്ചു.25 മത്സരങ്ങൾ സമനില ആവുകയും ചെയ്തു. 2019 ലാണ് ഇരുവരും അവസാനമായി ഏറ്റുമു ട്ടിയത് അന്ന് മെസ്സിയുടെ ഏക ഗോളിൽ അർജന്റീന വിജയിച്ചു.\n❝ കോപ്പ അമേരിക്കയിൽ അർജന്റീന ബ്രസീൽ പോരാട്ടമോ അതോ, മെസ്സി നെയ്മർ പോരാട്ടമോ ?❞


WHO’s Guidance on Wearing Face Masks : കൊറോണക്കാലത്ത് ലൂസ് മാസ്‌ക് വേണ്ട അപകടമാണ് - Malayalam BoldSky\n| Updated: Wednesday, September 16, 2020, 10:53 [IST]\nകൊറോണ വൈറസ് ലോകമെങ്ങും വെല്ലുവിളി ഉയര്‍ത്തിയിരിക്കുന്ന അവസ്ഥയാണ് ഉള്ളത്. ഇത് വരേക്കും വാക്‌സിന് ഒന്നും കണ്ട് പിടിക്കാത്ത സാഹചര്യത്തില് സ്വയം സംരക്ഷണം തന്നെയാണ് കൊറോണക്കെതിരേയുള്ള ആകെയുള്ള പ്രതിവിധി. അതിന്റെ ഫലമായാണ് മാസ്‌കുകള് നമ്മുടെ ദൈനംദിന ജീവിതത്തിന്റെ ഒരു പ്രധാന ഭാഗമായിത്തീര്‍ന്നതും. രോഗബാധിതനായ വ്യക്തി ചുമക്കുമ്പോഴോ തുമ്മുമ്പോഴോ പുറത്തേക്ക് വരുന്ന സ്രവങ്ങളിലൂടെയാണ് രോഗം പകരുന്നത്.\nലോകാരോഗ്യ സംഘടനയുടെ (ഡബ്ല്യുഎച്ച്ഒ) മാര്‍ഗ്ഗനിര്‍ദ്ദേശം മാര്‍ഗ്ഗ നിര്‍ദ്ദേശം അനുസരിച്ച് നമ്മള് പൊതുസ്ഥലങ്ങളില് മാസ്‌കുകള് ഉപയോഗിക്കേണ്ടത് നിര്‍ബന്ധമാണ്. കൊറോണവൈറസ് മാസ്‌കുകളുടെ ശരിയായ ഉപയോഗത്തിലൂടെ രോഗവ്യാപനം കുറക്കുകയും അത് നിങ്ങളുടെ ആരോഗ്യത്തിന് സഹായിക്കുകയും ചെയ്യുന്നുണ്ട്. ലോകാരോഗ്യ സംഘടന ഇതിനെക്കുറിച്ച് ധാരാളം വിവരങ്ങള് പങ്കുവച്ചിട്ടുണ്ട്, ഏറ്റവും പുതിയ വിവരങ്ങള് മാസ്‌ക് ഉപയോഗത്തെക്കുറിച്ചാണ്.\nനിങ്ങളുടെ മാസ്‌ക് ശരിയായി ഉപയോഗിക്കുന്നുവെന്ന് ഉറപ്പാക്കുന്നതിന് വായിക്കുകയും കൊറോണ വൈറസില് നിന്നുള്ള അണുബാധയില് നിന്ന് നിങ്ങളെയും നിങ്ങളുടെ സമീപത്തുള്ളവരെയും സംരക്ഷിക്കുകയും ചെയ്യുക. മാസ്‌ക് ധരിക്കുമ്പോള് ശ്രദ്ധിക്കേണ്ടതായ മാര്‍ഗ്ഗ നിര്‍ദ്ദേശങ്ങള് എന്തൊക്കെയെന്ന് നമുക്ക് നോക്കാം.\nഅയഞ്ഞ മാസ്‌ക് ധരിക്കരുത്\nഒരു അയഞ്ഞ മാസ്‌ക് നിങ്ങളുടെ മുഖത്ത് നിന്ന് എളുപ്പത്തില് നീങ്ങിപ്പോവുന്നതിനുള്ള സാധ്യതയുണ്ട്. ഇത് പലപ്പോഴും നിങ്ങളിലേക്ക് വൈറസ് പ്രവേശിക്കുന്നതിന് കാരണമാവുകയും ചെയ്യുന്നുണ്ട്. നിങ്ങളുടെ മുഖത്തിന് ശരിയായി യോജിക്കുന്ന മാസ്‌ക് ധരിക്കുന്നതാണ് നല്ലത്, വളരെ വലുതോ ചെറുതോ അല്ല, നിങ്ങളുടെ മുഖത്തിന്റെ പകുതിയെങ്കിലും വ്യക്തമായി മറക്കുന്ന തരത്തിലുള്ളതായിരിക്കണം മാസ്‌ക് എന്നുള്ളതാണ് ശ്രദ്ധിക്കേണ്ട കാര്യം. അയഞ്ഞ മാസ്‌ക് ധരിക്കുന്നത് പലപ്പോഴും കൂടുതല് അപകടത്തിലേക്കാണ് നിങ്ങളെ എത്തിക്കുന്നത്.\nമൂക്കിന് താഴെ മാസ്‌ക് ധരിക്കരുത്\nകൊറോണവൈറസ് വ്യാപനത്തില് ശ്വസനത്തുള്ളികളിലൂടെ പെട്ടെന്ന് രോഗവ്യാപനം സംഭവിക്കുന്നു. കാരണം കൊറോണ വൈറസ് ശ്വസന തുള്ളികളിലൂടെയാണ് പടരുന്നത്. അതിനാല് ഇത് വളരെ വ്യക്തമായി മനസ്സിലാക്കേണ്ട ഒരു കാര്യമാണ്. ഒരു കാരണവശാലും മൂക്കിന് താഴെ മാസ്‌ക് ധരിക്കരുത്. ഇത് കൂടുതല് അപകടത്തിലേക്കാണ് നിങ്ങളെ എത്തിക്കുന്നത്. പലരുടേയും ഇത്തരത്തിലുള്ള അലംഭാവം അപകടത്തിലേക്കാണ് എത്തുന്നത്.\nമാസ്‌ക് താടിയില് വെയ്ക്കരുത്\nനിങ്ങളുടെ മുഖം സംരക്ഷിക്കുക എന്നതിനേക്കാളുപരി മാസ്‌ക് രോഗബാധ തടയുന്നു എന്നുള്ളത് തന്നെയാണ് പ്രധാനപ്പെട്ട കാര്യം. മാസ്‌ക് ധരിക്കുക എന്നതിന്റെ ഉദ്ദേശം നിങ്ങളുടെ മൂക്കും വായയും മൂടുക എന്നതാണ്, അതിനാല് നിങ്ങള് ഇത് താടിയില് ധരിക്കാനാണ് ഇഷ്ടപ്പെടുന്നതെങ്കില് അതിലും വലിയ അപകടം ഇല്ല എന്ന് തന്നെ നിങ്ങള്‍ക്ക് പറയാവുന്നതാണ്. ഇത് കൂടുതല് ശ്രദ്ധിക്കേണ്ട ഒരു കാര്യമാണ്. മാസ്‌ക് താടിയില് ധരിക്കുന്നതിലൂടെ യാതൊരു വിധത്തിലുള്ള പ്രയോജനവും ഇല്ല എന്നുള്ള കാര്യം നിങ്ങള് അറിഞ്ഞിരിക്കണം. കൃത്യമായി ഈ നിര്‍ദ്ദേശം പാലിച്ചാല് മാത്രമേ നിങ്ങള്‍ക്ക് രോഗത്തെ പ്രതിരോധിക്കാന് സാധിക്കുകയുള്ളൂ.\nസംസാരിക്കുമ്പോള് മാസ്‌ക് അഴിക്കരുത്\nപലരും ചെയ്യുന്ന ഒരു കാര്യമാണ് ഇത്. എന്നാല് ആരോടെങ്കിലും സംസാരിക്കുമ്പോള് ഒരു കാരണവശാലും മാസ്‌ക് അഴിക്കരുത്. കാരണം വൈറസ് ഉമിനീരിലൂടെ പടരുകയും വായുവിലൂടെയുള്ളതുമായതിനാല്, മാസ്‌ക് ഇല്ലാതെ ആരോടെങ്കിലും സംസാരിക്കുന്നത് മലിനീകരണ സാധ്യതയിലേക്ക് സ്വയം തുറന്നുകാട്ടുകയാണ് ചെയ്യുന്നത്. ഇത് കൂടുതല് അപകടത്തിലേക്ക് നിങ്ങളെ എത്തിക്കുന്നുണ്ട്. അതുകൊണ്ട് സംസാരിക്കുമ്പോള് മാസ്‌ക് അഴിക്കാതെ തന്നെ സംസാരിക്കാന് ശ്രദ്ധിക്കണം. ഇതിലൂടെ തന്നെ വലിയ ഒരു അളവില് നിങ്ങള്‍ക്ക് രോഗബാധയെ ഇല്ലാതാക്കാം.\nമാസ്‌ക് മറ്റൊരാള്‍ക്ക് നല്‍കരുത്\nഒരു കാരണവശാലും നിങ്ങളുടെ മാസ്‌ക് മറ്റൊരാളുമായി പങ്കിടരുത്. കാരണം ആര്‍ക്കാണ് രോഗബാധ എന്നും ആരിലാണ് രോഗം ഇല്ലാത്തത് എന്നും നമുക്കറിയില്ല. അതുകൊണ്ട് തന്നെ മറ്റൊരാള് ഉപയോഗിച്ച് മാസ്‌ക് ഉപയോഗിക്കുന്നതിലൂടെ പലപ്പോഴും രോഗബാധിതരായി നിങ്ങള് മാറുന്നതിനുള്ള സാധ്യത വളരെ വലുതാണ് എന്നാണ് ചൂണ്ടിക്കാണിക്കുന്നത്. ചിലര് യാതൊരു വിധ ലക്ഷണവുമില്ലാത്ത കാരിയറാകാമെന്നും നമുക്കറിയാന് സാധിക്കില്ല. അതുകൊണ്ട് തന്നെ ഒരാളുടെ സ്വന്തം മാസ്‌ക് ഉപയോഗിക്കുന്നതും പങ്കിടാത്തതുമാണ് നല്ലത്.\nമാസ്‌ക് ധരിച്ച ശേഷം\nമാസ്‌ക് ഇട്ടുകഴിഞ്ഞാല് അത് ക്രമീകരിക്കുകയോ സ്ഥാനം മാറ്റുകയോ ചെയ്യരുത്. കാരണം അതിലൂടെ അത് നിങ്ങളുടെ ആരോഗ്യത്തിന് വളരെയധികം ശ്രദ്ധിക്കേണ്ടതാണ്. കൂടുതല് അപകടങ്ങളിലേക്ക് അതുകൊണ്ട് തന്നെ ഇത്തരം കാര്യങ്ങള് ശ്രദ്ധിക്കണം. കാരണം മാസ്‌ക് ധരിച്ച ശേഷം ഒരു കാരണവശാലും നിങ്ങള് അതിന്റെ സ്ഥാനം മാറ്റുകയോ മാറ്റി ധരിക്കുകയോ ചെയ്യരുത്. ഇത് കൂടുതല് അപകടത്തിലേക്ക് നിങ്ങളെ എത്തിക്കുന്നുണ്ട്.\nഒരു ഫാബ്രിക് മാസ്‌ക് ശരിയായി ഉപയോഗിക്കുന്നതിനെക്കുറിച്ച് നിരവധി കാര്യങ്ങള് മനസ്സിലാക്കേണ്ടതുണ്ട്. മാസ്‌ക് ധരിക്കുന്നതിന് മുമ്പ് ഒരാളുടെ കൈകള് എല്ലായ്‌പ്പോഴും വൃത്തിയാക്കാന് ശ്രദ്ധിക്കണം. ഇത് കൂടാതെ മാസ്‌കിന് യാതൊരു വിധത്തിലും ദ്വാരം ഇല്ല എന്നും ഉറപ്പാക്കേണ്ടത് അത്യാവശ്യമാണ്. മാസ്‌ക് കേടായെങ്കില് അത് ഉപയോഗിക്കരുതെന്നും WHO ഉപദേശിച്ചു. മാസ്‌ക് വായ, മൂക്ക്, താടി എന്നിവ മൂടുന്നുണ്ടെന്ന് ഉറപ്പുവരുത്തേണ്ടതുണ്ടെന്നും വശങ്ങളില് വിടവുകളൊന്നുമില്ലെന്നും ഉറപ്പാക്കേണ്ടതാണ്.\nമാസ്‌ക് ധരിക്കുമ്പോള് അത് തൊടരുതെന്നും വൃത്തികെട്ടതോ നനഞ്ഞതോ ആണെങ്കില് അത് മാറ്റണമെന്നും ലോകാരോഗ്യ സംഘടന നിര്‍ദ്ദേശിച്ചു. മാസ്‌ക് അഴിക്കുന്നതിനു മുമ്പും ശേഷവും കൈകള് വൃത്തിയാക്കണം, ചെവി ലൂപ്പുകളില് നിന്ന് ഒരിക്കലും പുറത്തെടുക്കുമെന്ന് ഉറപ്പുവരുത്തുക. നിങ്ങളുടെ ഫാബ്രിക് മാസ്‌ക് വൃത്തികെട്ടതോ നനഞ്ഞതോ അല്ലാത്തതും വീണ്ടും ഉപയോഗിക്കേണ്ടതുണ്ടെങ്കില്, അത് വീണ്ടും പ്ലാസ്റ്റിക് ബാഗില് സൂക്ഷിക്കുന്നതാണ് നല്ലത്. ഇത് കൂടാതെ ഫാബ്രിക് മാസ്‌കുകള് സോപ്പിലോ സോപ്പിലോ കഴുകുക, കുറഞ്ഞത് ചൂടുവെള്ളത്തില് (കുറഞ്ഞത് 60 ഡിഗ്രി) ദിവസത്തില് ഒരു തവണയെങ്കിലും കഴുകുക.\nRead more about: coronavirus face mask covid19 കൊറോണവൈറസ് കൊവിഡ് 19\nWHO’s Guidance on the Don'ts of Wearing Masks in Malayalam\nHere in this article we are discussing about the WHO guidance of wearing masks during coronavirus pandemic. Read on


മേയർ ആര്യ രാജേന്ദ്രനെ അധിക്ഷേപിച്ച് കെ മുരളീധരൻ ; സ്‌ത്രീവിരുദ്ധ പരാമർശത്തിനെതിരെ പ്രതിഷേധം | Kerala | Deshabhimani | Tuesday Oct 26, 2021\nതിരുവനന്തപുരം മേയർ ആര്യ രാജേന്ദ്രനെതിരെ വിവാദ പരാമർശവും ഭീഷണിയുമായി കെ മുരളീധരൻ എംപി. ‘മേയറെ കാണാൻ നല്ല സൗന്ദര്യമുണ്ട്. ഇതൊക്കെ ഒറ്റമഴയിൽമാത്രം കിളിർത്തതാണ്. മഴയുടെ കരുത്ത് കഴിയുമ്പോൾ സംഭവം തീരും’–- തുടങ്ങിയ സ്‌ത്രീവിരുദ്ധ പരാമർശങ്ങളാണ് നടത്തിയത്. വനിതകളെ ഉപയോഗിച്ച് മേയറെ തടയുമെന്ന ഭീഷണിയും മുഴക്കി. ഡിസിസി നേതൃത്വത്തിൽ സംഘടിപ്പിച്ച കോർപറേഷൻ ധർണയിലായിരുന്നു മുരളീധരന്റെ പരാമർശങ്ങളും ഭീഷണിയും.\n‘വായിൽനിന്ന് വരുന്നത് കൊടുങ്ങല്ലൂർ ഭരണിപാട്ടിനേക്കാൾ ഭയാനകമായ വർത്തമാനമാണ്. ഒരുപാട് പേരെ കണ്ട നഗരസഭയാണ് ഇതെന്ന് ഓർമിപ്പിക്കുന്നു. ഈ രീതിയിൽ മുന്നോട്ടു പോയാൽ വനിതകളെ ഉപയോഗിച്ച് മേയറെ തടയും. സമരം നടത്തുന്ന കൗൺസിലർമാരുടെ മുന്നിൽ മേയറുടെ തെറിവിളി ടെലികാസ്‌റ്റ് ചെയ്യുന്നു. ടിവി എറിഞ്ഞ് പൊട്ടിക്കാൻ അറിയാഞ്ഞിട്ടല്ല.\nനികുതിപ്പണംകൊണ്ട് വാങ്ങിയ ടിവി തകർക്കാൻ പാടില്ലെന്ന് വിചാരിച്ചാണ് ആത്മസംയമനം പാലിക്കുന്നതെന്നും’ മുരളീധരൻ വാചാലനായി. സ്‌ത്രീത്വത്തെ അപമാനിക്കുന്ന പ്രസംഗത്തിനെതിരെ പ്രതിഷേധം ഉയർന്നു. ജനപ്രതിനിധിയായ മുരളീധരന്റെ സ്‌ത്രീവിരുദ്ധ പരാമർശത്തിനെതിരെ മുഴുവൻ ജനാധിപത്യവാദികളും പ്രതികരിക്കണമെന്ന് സിപിഐ എം ജില്ലാസെക്രട്ടറി ആനാവൂർ നാഗപ്പൻ ആവശ്യപ്പെട്ടു.


ഒമര് ലുലുവിന്റെ പേരില് വ്യാജ ഫോണ് നമ്പര് പ്രചരിക്കുന്നു, വഞ്ചിതരാകരുതെന്ന് സംവിധായകന് – Utharadesam\nApril 17, 2021 Published Time: 8:49 PM\nകൊച്ചി: സംവിധായകന് ഒമര് ലുലുവിന്റെ പേരില് വ്യാജ ഫോണ് നമ്പര് പ്രചരിക്കുന്നു. ഇക്കാര്യം ഒമര് ലുലു തന്നെയാണ് സോഷ്യല് മീഡിയയിലൂടെ അറിയിച്ചത്. തന്റെ പേരില് പ്രചരിക്കുന്ന വ്യാജ നമ്പറും അദ്ദേഹം പങ്കുവെച്ചിട്ടുണ്ട്. ഏതെങ്കിലും തരത്തിലുള്ള പറ്റിക്കല് നടന്നാല് താന് ഉത്തരവാദിയല്ലെന്നും ആരും വഞ്ചിതരാകരുതെന്നും ഒമര് ലുലു പറഞ്ഞു.\n‘ശ്രദ്ധിക്കുക, ഇത് എന്റെ നമ്പറല്ല. വ്യജമാണ്. ഏതെങ്കിലും രീതിയിലുള്ള പറ്റിക്കല് നടന്നാല് ഞങ്ങള് ഉത്തരവാദികളല്ല’, ഒമര് കുറിച്ചു. ബാബു ആന്റണി നായകനാകുന്ന പവര്‍സ്റ്റാര് ആണ് ഒമര് ലുലുവിന്റെ പുതിയ ചിത്രം. ബാബു ആന്റണിക്കൊപ്പം റിയാസ് ഖാന്, അബു സലിം തുടങ്ങിയവരും ചിത്രത്തില് വേഷമിടും. കൊക്കെയ്ന് വിപണിയാണ് പവര് സ്റ്റാര് സിനിമയുടെ പ്രമേയം.


Emalayalee.com - തമിഴ്നാട്ടില് കോവിഡ് 19 ബാധിച്ച് ഒന്‍പത് മരണം\nചെന്നൈ: തമിഴ്നാട്ടില് കോവിഡ് 19 ബാധിച്ച് ചൊവ്വാഴ്ച ഒന്‍പതു പേര് മരിച്ചു. സംസ്ഥാനത്ത് ഒരു ദിവസം രേഖപ്പെടുത്തുന്ന ഏറ്റവും ഉയര്‍ന്ന മരണസംഖ്യയാണിത്. ഇതോടെ ആകെ മരണം 127 ആയി. 24 മണിക്കൂറിനിടെ 646 പേര്‍ക്കാണ് പുതുതായി വൈറസ് ബാധ സ്ഥിരീകരിച്ചിട്ടുള്ളത്.\nതലസ്ഥാനമായ ചെന്നൈയിലാണ് ഏറ്റവും കൂടുതല് പേര്‍ക്ക് (509) ഇന്ന് വൈറസ് ബാധ സ്ഥിരീകരിച്ചിട്ടുള്ളത്. സംസ്ഥാനത്ത് ഇതുവരെ കോവിഡ് 19 സ്ഥിരീകരിച്ചവരുടെ എണ്ണം ഇതോടെ 17,728 ആയി. ഇവരില് 11640 പേരും ചെന്നൈയില് ഉള്ളവരാണ്. 8256 ആണ് നിലവില് ആക്ടീവ് കേസുകള്.\nപുതുതായി വൈറസ് ബാധ സ്ഥിരീകരിച്ചവരില് 54 പേര് അന്യസംസ്ഥാനങ്ങളില് നിന്നും വിദേശത്തുനിന്നും എത്തിയവരാണ്. 611 പേര് ചൊവ്വാഴ്ച രോഗമുക്തരായി ആശുപത്രിവിട്ടു. സംസ്ഥാനത്ത് ഇതുവരെ രോഗമുക്തരായവരുടെ എണ്ണം ഇതോടെ 9342 ആയി. 12 വയസില് താഴെയുള്ള 1088 പേര്‍ക്കാണ് തമിഴ്നാട്ടില് ഇതുവരെ വൈറസ് ബാധ സ്ഥിരീകരിച്ചിട്ടുള്ളത്.


krishiyidam: ബോഗണ്‍വില്ല, കടലാസുപിച്ചകം, കടലാസ്സുചെടി, കടലാസുപൂവ്\nബോഗണ്‍വില്ല, കടലാസുപിച്ചകം, കടലാസ്സുചെടി, കടലാസുപൂവ്\nതെക്കേ അമേരിക്ക സ്വദേശമായ ഒരു അലങ്കാരസസ്യമാണ് ബോഗണ്‍വില്ല (ബൊഗയണ്‍വില്ല) അഥവാ കടലാസുപിച്ചകം (കടലാസ്സുചെടി) . ഇതിന്റെ ബ്രാക്റ്റുകള് കനംകുറഞ്ഞതും കടലാസിനു സമാനമായവയുമായതിനാല് കടലാസുപൂവ് എന്നും ഇവക്ക് പേരുണ്ട്.\n1768-ല് ബ്രസീലില് ആദ്യമായി ഈ സസ്യം കണ്ടെത്തിയ ലൂയിസ് ആന്റണി ഡി ബോഗണ്‍വിന് എന്ന ഫ്രഞ്ച് നാവികന്റെ പേരില്‍നിന്നാണ് ബോഗണ്‍വില്ല എന്നു ഈ ചെടിക്ക് പേരുവന്നത്.\nമുള്ളുകളുള്ള ഈ ചെടി പന്ത്രണ്ട് മീറ്റര് വരെ ഉയരത്തില് വളരാറുണ്ട്. ഉഷ്ണമേഖലാപ്രദേശങ്ങളില് വര്‍ഷം മുഴുവന് പുഷ്പിക്കുന്നവയാണ് ഈ ചെടി. പുഷ്പങ്ങള് വളരെ ചെറുതാണ്, വര്‍ണ്ണപ്പകിട്ടോടെ കാണപ്പെടുന്നത് യഥാര്‍ഥത്തില് ഇലകളാണ്(Bract). പിങ്ക്, മജന്ത, ചുവപ്പ്, ഓറഞ്ച്, വെള്ള, മഞ്ഞ എന്നീ നിറങ്ങളില് ബ്രാക്റ്റുകള് കാണപ്പെടുന്നു. ഇവയുടെ യഥാര്‍ത്ഥ പൂവ് ചെറുതും വെളുത്ത നിറമുള്ളതുമാണ്. അഞ്ചോ ആറോ ബ്രാക്റ്റുകളാല് പൂവ് ചുറ്റപ്പെട്ടിരിക്കും. കനംകുറഞ്ഞ അകീല് തരത്തില്പ്പെട്ടതാണ് ഇവയുടെ ഫലം.\nPosted by Aups Chittilanchery at 21:51\nLabels: കടലാസുപിച്ചകം, കടലാസുപൂവ്, കടലാസ്സുചെടി, ബോഗണ്‍വില്ല


From May onwards Rajyarani will become independent train | യാത്രക്കാർക്ക് പാരവച്ച് റെയിൽവെ 'സയാമീസ് ട്രെയിൻ' വേർപെടുത്തുന്നു; ഒറ്റ ട്രെയിനായി ഓടിയ മധുര അമൃതയും നിലമ്പൂർ രാജ്യറാണിയും ഇനി രണ്ടു വണ്ടികൾ; രാജ്യറാണിയുടെ പുറപ്പെടൽ ഇനി കൊച്ചുവേളിയിൽ നിന്ന്; ഇരു ട്രെയിനുകളുടെയും സമയക്രമം മാറ്റിയതിലും അമൃതയ്ക്ക് തൃശൂരിൽ നിന്ന് പാലക്കാടെത്താൻ നാലര മണിക്കൂർ നീക്കിവച്ചതിലും വൻ പ്രതിഷേധം - MarunadanMalayali.com\nയാത്രക്കാർക്ക് പാരവച്ച് റെയിൽവെ 'സയാമീസ് ട്രെയിൻ' വേർപെടുത്തുന്നു; ഒറ്റ ട്രെയിനായി ഓടിയ മധുര അമൃതയും നിലമ്പൂർ രാജ്യറാണിയും ഇനി രണ്ടു വണ്ടികൾ; രാജ്യറാണിയുടെ പുറപ്പെടൽ ഇനി കൊച്ചുവേളിയിൽ നിന്ന്; ഇരു ട്രെയിനുകളുടെയും സമയക്രമം മാറ്റിയതിലും അമൃതയ്ക്ക് തൃശൂരിൽ നിന്ന് പാലക്കാടെത്താൻ നാലര മണിക്കൂർ നീക്കിവച്ചതിലും വൻ പ്രതിഷേധം\nJanuary 19, 2019 | 08:15 AM IST | Permalink\nകൊച്ചി: വേർപെടുത്താത്ത സയാമീസ് ഇരട്ടകളെ പോലെ ഓടിയിരുന്ന രണ്ട് ട്രെയിനുകളാണ് പാലക്കാട് വഴി മധുരയ്ക്ക് പോകുന്ന അമൃത എക്സ്‌പ്രസും നിലമ്പൂരിലേക്ക് പോകുന്ന രാജ്യറാണി എക്സ്‌പ്രസും. ഷൊർണൂരിൽ വച്ചാണ് ഓരോ യാത്രയിലും ട്രെയിൻ രണ്ടായി തിരിച്ചുപോകുന്നത്. മടങ്ങുമ്പോൾ ഷൊർണൂരിൽവച്ച് വീണ്ടും ഒന്നാകുകയും ചെയ്യും. എന്നാൽ ഇവയെ വേർപെടുത്തി രണ്ടു ട്രെയിനുകളാക്കാൻ തീരുമാനിച്ചിരിക്കുകയാണ് റെയിൽവെ.\nകേൾക്കുമ്പോൾ ഒന്നിനുപകരം രണ്ടു ട്രെയിനുകളായി എന്ന് ആശ്വസിക്കാൻ വരട്ടെ. ഇതോടൊപ്പം സമയക്രമത്തിലും പുറപ്പെടുന്ന സ്ഥലത്തിന്റെ കാര്യത്തിലുമെല്ലാം മാറ്റംവരുത്തിയാണ് പരിഷ്‌കാരമെന്നതിനാലും അമൃതയ്ക്ക് തൃശൂരിൽ നിന്ന് പാലക്കാട്ടെത്താൻ നാലുമണിക്കൂർ അനുവദിച്ചതിനാലും വലിയ പ്രതിഷേധമാണ് യാത്രക്കാർ ഉയർത്തുന്നത്. മാത്രമല്ല, നിലമ്പൂർ രാജ്യറാണിയുടെ പുറപ്പെടൽ സ്റ്റേഷൻ കൊച്ചുവേളിയായും നിശ്ചയിച്ചിട്ടുണ്ട്.\nഅവർ വേർ പിരിഞ്ഞു; അമൃത, രാജ്യറാണി എക്സ്‌പ്രസുകൾ ഇനി ഓടുന്നത് പുതിയ സമയ ക്രമത്തിൽ; വ്യാഴാഴ്ച മുതൽ പ്രത്യേകം പുറപ്പെടും; അമൃത സെൻട്രൽ സ്റ്റേഷനിൽ നിന്ന് 8.30നും രാജ്യറാണി കൊച്ചുവേളിയിൽ നിന്നും പുറപ്പെടും; അമൃതക്ക് ഷൊർണ്ണൂർ സ്റ്റോപ്പ് ഒഴിവാക്കി, കൊല്ലങ്കോട് പുതിയ സ്റ്റോപ്പ്; എട്ട് കോച്ചുകൾക്ക് പകരം പതിനെട്ട് കോച്ചുകളാകും\nകഴുത്തുവരെ ഒറ്റമനുഷ്യന്റെ അവയവങ്ങൾ; തല മാത്രം രണ്ട്; മെക്‌സിക്കോയിൽ പിറന്ന അത്ഭുത സയാമീസ് ഇരട്ടകൾ; ശസ്ത്രക്രിയ നടത്തി ഏതുതല നിലനിർത്തും എന്നറിയാതെ ശാസ്ത്ര സംഘം\nഒരു ശിരസ്സും രണ്ട് ഉടലുമായി നാട്ടികയിൽ കുഞ്ഞു പിറന്നു; പ്രസവിച്ച് മിനിറ്റുകൾക്കകം കുഞ്ഞുങ്ങളെ മരണം വിളിച്ചു\nനാലുകാലും നാലു കൈകളും ഒരു ഉടലുമായി ഡോണിയും റോണിയും ഗിന്നക്‌സ് ബുക്കിലേക്ക്; ലോകത്തെറ്റവും പ്രായമുള്ള സയാമീസ് ഇരട്ടകളെന്ന റിക്കോർഡ് ഇനി ഓഹിയോ സഹോദരങ്ങൾക്ക് സ്വന്തം\nമെയ് മാസം മുതലാണ് പരിഷ്‌കാരം പ്രഖ്യാപിച്ചിരിക്കുന്നതെങ്കിലും വലിയ എതിർപ്പാണ് ഇപ്പോഴേ ഉയരുന്നത്. കൊച്ചുവേളി- നിലമ്പൂർ രാജ്യറാണി സ്വതന്ത്ര ട്രെയിൻ മെയ് 9ന് സർവീസ് ആരംഭിക്കും. രാത്രി 8.50ന് കൊച്ചുവേളിയിൽനിന്നു പുറപ്പെടുന്ന ട്രെയിൻ പിറ്റേ ദിവസം രാവിലെ 7.50ന് നിലമ്പൂരെത്തും.13 കോച്ചുകളാണു ട്രെയിനിലുണ്ടാകുക. തിരുവനന്തപുരം മധുര അമൃത എക്സ്‌പ്രസ് രാത്രി 8.30ന് തിരുവനന്തപുരത്തു നിന്നു പുറപ്പെട്ടു പിറ്റേ ദിവസം ഉച്ചയ്ക്കു 12.15നു മധുരയിലെത്തും. മടക്ക ട്രെയിൻ ഉച്ചയ്ക്കു 3.15ന് മധുരയിൽനിന്നു പുറപ്പെട്ടു പിറ്റേ ദിവസം രാവിലെ 5.50ന് തിരുവനന്തപുരത്ത് എത്തും. ഇങ്ങനെയാണ് പുതുതായി പ്രഖ്യാപിച്ച ഷെഡ്യൂൾ.\nഅമൃതയ്ക്കു കൊല്ലങ്കോട് സ്റ്റോപ്പും മെയ് 9നു നിലവിൽ വരും. 18 കോച്ചുകളാണു അമൃതയിലുണ്ടാകുക. എന്നാൽ ട്രെയിനുകളുടെ പുതുക്കിയ സമയക്രമം സംബന്ധിച്ചു വ്യാപക പരാതിയാണു ഉയരുന്നത്. വരും ദിവസങ്ങളിൽ റെയിൽവെ കനത്ത പ്രതിഷേധം നേരിടേണ്ടി വരും. അമൃത, ഷൊർണൂർ ഒഴിവാക്കുന്നതോടെ സമയം ലാഭിക്കേണ്ടതിനു പകരം യാത്രാസമയം കൂടുകയാണു ചെയ്തിരിക്കുന്നത്. ബസുകൾ രാത്രിയിൽ ഒന്നര മണിക്കൂർ മാത്രം എടുക്കുന്ന തൃശൂർ പാലക്കാട് റൂട്ടിൽ ഓടാൻ അമൃതയ്ക്കു നൽകിയിരിക്കുന്നതു നാലര മണിക്കൂറോളമാണ്.\nമധുരയിൽ നിന്നു പുറപ്പെടുന്ന സമയം ഉച്ചയ്ക്ക് 3.45ൽ നിന്നു വൈകിട്ട് 6.30 ആക്കണമെന്നു യാത്രക്കാർ ആവശ്യപ്പെട്ടപ്പോൾ അതു നേരത്തേയാക്കി. 3.15ന് പുറപ്പെടുന്ന രീതിയിലാണു പുനഃക്രമീകരിച്ചിരിക്കുന്നത്. യാത്രക്കാരെ ദ്രോഹിക്കുന്ന സമീപനമാണു പാലക്കാട് ഡിവിഷനിലെ ഓപ്പറേറ്റിങ് വിഭാഗത്തിന്റെ ഭാഗത്തു നിന്നുണ്ടായിരിക്കുന്നത്. പൊള്ളാച്ചി മുതൽ ഷൊർണൂർ വരെ 170 മിനിറ്റാണു അമൃത, മധുരയിൽ നിന്നുള്ള മടക്കയാത്രയിൽ വെറുതേ നിർത്തിയിടുന്നത്.\nഅമൃതയുടെ പുതിയ സമക്രമം അനുസരിച്ചു റണ്ണിങ് ടൈം ഒന്നേ മുക്കാൽ മണിക്കൂറാണു കൂടിയിരിക്കുന്നത്. റെയിൽവേയുടെ തലതിരിഞ്ഞ പരിഷ്‌കാരം മൂലം രാത്രി 8.30 കഴിഞ്ഞാൽ തിരുവനന്തപുരത്തുനിന്നു വടക്കോട്ടു ട്രെയിനുകളില്ലാത്ത സ്ഥിതിയാണ്. ഇപ്പോൾ അമൃത എക്സ്‌പ്രസിന്റെ ശരാശരി വേഗം മണിക്കൂറിൽ 40 കിലോമീറ്ററാണെങ്കിൽ മെയ്9മുതൽ 33 കിലോമീറ്ററായി കുറയുമെന്നതാണ് ആക്ഷേപത്തിന് മറ്റൊരു കാരണം. റെയിൽവെ പുതിയതായി അനുവദിക്കുന്ന എല്ലാ ട്രെയിനുകളുടെയും ശരാശരി വേഗം മണിക്കൂറിൽ 60 ഉം 70ഉം ആണെന്നിരിക്കെ കേരളത്തിൽ മാത്രമാണു ഒച്ചുപോലെ ഇഴയുന്നതെന്നും യാത്രക്കാർ ചൂണ്ടിക്കാട്ടുന്നു.\nയാത്രക്കാരെ മനഃപൂർവം ബുദ്ധിമുട്ടിക്കാനുള്ള പാലക്കാട് ഡിവിഷനിലെ ചില ഉദ്യോഗസ്ഥരുടെ ശ്രമമാണു രാജ്യറാണിയുടെയും അമൃതയുടെയും പുതിയ ടൈംടേബിളിൽ പ്രതിഫലിക്കുന്നതെന്നാണ് പരാതി ഉയരുന്നത്. കേരളത്തിലെ ജനപ്രതിനിധികൾ അടിയന്തരമായി ഇടപെട്ടു ട്രെയിനുകളുടെ വേഗം കൂട്ടിയില്ലെങ്കിൽ ബസിൽ പോകേണ്ടി വരുമെന്നു യാത്രക്കാർ പറയുന്നു. രാജ്യറാണി എക്സ്‌പ്രസിനു തൃശൂർ മുതൽ ഷൊർണൂർ വരെ 33 കിലോമീറ്റർ ഓടാൻ3മണിക്കൂറാണു കൊടുത്തിരിക്കുന്നതെന്നു യാത്രക്കാർ ചൂണ്ടിക്കാട്ടുന്നു. പാലക്കാട്-തൃശൂർ റൂട്ടിൽ രണ്ടു മണിക്കൂറിനുള്ളിൽ ബസ്സുകൾ ഓടിയെത്തുന്ന സ്ഥാനത്താണ് ഇരട്ടിയിലേറെ സമയം അമൃതയ്ക്ക് നൽകിയതെന്നാണ് ആക്ഷേപം.\nഅമൃതയിൽ ഒരു സെക്കൻഡ് എ.സി., രണ്ട് തേഡ് എ.സി., 10 സ്ലീപ്പർ, മൂന്ന് ജനറൽ, ഭിന്നശേഷിക്കാർക്കായുള്ള ഒരു കോച്ച്, ഒരു ലഗേജ് കം ബ്രേക്ക് വാൻ എന്നിങ്ങനെ 18 കോച്ചുകളാണുണ്ടാവുക. നിലവിൽ 14 കോച്ചുകളാണുള്ളത്. തേഡ് എ.സി. കോച്ചുകളുണ്ടായിരുന്നില്ല. രാജ്യറാണിയിൽ ഒരു സെക്കൻഡ് എ.സി., ഒരു തേഡ് എ.സി., ഏഴ് സ്ലീപ്പർ, രണ്ട് ജനറൽ, ഭിന്നശേഷിക്കാർക്കുള്ള ഒരു കോച്ച്, ലഗേജ് കം ബ്രേക്ക് വാൻ 1 എന്നിങ്ങനെ 13 കോച്ചുകളാണ് രാജ്യറാണിയിലുണ്ടാവുക. നിലവിൽ ഒമ്പത് കോച്ചുകളാണുള്ളത്.


നാഗ്പൂര് മാമയുടെ നാക്കുപിഴയ്ക്കു പിന്നില്\nWed Jan 23 2019 16:44:59 GMT+0530 (IST)\nനിതിന് ഗഡ്കരി മറാത്തിയാണ്. സ്വദേശം നാഗ്പൂര്. ആള് ചില്ലറക്കാരനല്ല. നാഗ്പൂര് കുറുവടി സംഘത്തിന്റെ സ്വന്തം ആളാണ്. മറാത്തി ബ്രാഹ്മണരാണ് പശുവാദി സംഘത്തിന്റെ ആചാര്യന്‍മാര്. കഴിഞ്ഞ ഒമ്പതു പതിറ്റാണ്ടിലും അക്കാര്യത്തില് മാറ്റമൊന്നും ഉണ്ടായിട്ടില്ല. ഗഡ്കരിയെ ഭാരതീയ പശുവാദി പാര്‍ട്ടിയുടെ അധ്യക്ഷപദവിയിലേക്കു 2010ല് കൊണ്ടുവന്നതും നാഗ്പൂരിലെ ആചാര്യന്‍മാര് തന്നെ. പാര്‍ട്ടി നേതൃത്വത്തില് ഇരിക്കുമ്പോഴും പിന്നീട് നരേന്ദ്ര മോദി മന്ത്രിസഭയില് പ്രവര്‍ത്തിക്കുമ്പോഴും നാഗ്പൂര് എന്തു ചിന്തിക്കുന്നു എന്നു കൃത്യമായി അറിയുന്ന ആളാണ് ഗഡ്കരി. അതിനാല്, ആര്‍എസ്എസിനെ നിരീക്ഷിക്കുന്നവര്‍ക്ക് ഗഡ്കരിയെ നിരീക്ഷിക്കുന്നത് പലപ്പോഴും കാര്യങ്ങള് കൃത്യമായി വെളിവായിക്കിട്ടാന് സഹായിക്കും.\nആര്‍എസ്എസിന്റെ കേന്ദ്രമന്ത്രിസഭയിലെ മനസ്സാക്ഷി സൂക്ഷിപ്പുകാരില് പ്രധാനി ഗഡ്കരിയാണെന്ന് അറിയാവുന്നവര് സമീപകാലത്തെ ചില ഗഡ്കരി പ്രസ്താവനകള്‍ക്കു വലിയ പ്രാധാന്യം കൊടുക്കുന്നുണ്ട്. ഗഡ്കരി വെറുതെ വായില് തോന്നുന്നത് വിളിച്ചുപറയുന്ന ആളല്ല. പൊതുവില് ഗൗരവസ്വഭാവക്കാരനാണ് ടിയാന്. പറയുന്ന വാക്കുകള് സൂക്ഷിച്ചാണ് പുറത്തേക്കു വിടുക. വാക്കു പാലിക്കണമെന്നു നിര്‍ബന്ധമുള്ള വ്യക്തി. കേന്ദ്രമന്ത്രിസഭയില് മഹാ ഭൂരിപക്ഷം അംഗങ്ങളും കാശിനു കൊള്ളാത്തവര് എന്ന സല്‍പ്പേര് നേടിയവരാണെങ്കിലും ഗഡ്കരി അങ്ങനെയല്ല. കക്ഷി ഉപരിതല ഗതാഗത വകുപ്പിന്റെ ചുമതലക്കാരനാണ്. രാജ്യത്ത് റോഡുകള് പണിയുന്നതിലും ജലഗതാഗതം മെച്ചപ്പെടുത്തുന്നതിലും കാര്യമായ ശ്രദ്ധ ചെലുത്തിയിട്ടുമുണ്ട്. മന്ത്രിസഭയില് കാര്യപ്രസക്തിയുടെ കാര്യത്തില് മുമ്പന്.\nഅങ്ങനെയുള്ള ഗഡ്കരിയാണ് കഴിഞ്ഞ ദിവസം മറാത്തിയിലെ ഒരു ചാനലിനോട് ഒരു കാര്യം നേരെച്ചൊവ്വേ പറഞ്ഞത്. കഴിഞ്ഞ തിരഞ്ഞെടുപ്പുകാലത്ത് അമിത വാഗ്ദാനങ്ങള് നല്‍കിയാണ് ബിജെപി അധികാരത്തില് വന്നത് എന്ന കാര്യം അദ്ദേഹം തുറന്നു സമ്മതിച്ചു. വിദേശത്തെ കള്ളപ്പണക്കാരെ അകത്താക്കി ഓരോ കുടുംബത്തിനും 15 ലക്ഷം രൂപ വീതം അക്കൗണ്ടില് ഇട്ടുകൊടുക്കുമെന്ന മോദിയുടെ വാഗ്ദാനത്തെക്കുറിച്ചു ചോദിച്ചപ്പോഴാണ് ഗഡ്കരി അമിത വാഗ്ദാനത്തെക്കുറിച്ചു തുറന്നു സമ്മതിച്ചത്. ജയിക്കുമെന്ന് ഒരു പ്രതീക്ഷയും ഉണ്ടായിരുന്നില്ല. അതിനാല്, കൊടുക്കുന്ന വാഗ്ദാനം പാലിക്കേണ്ടിവരുന്ന പ്രശ്‌നവുമില്ല. അതുകൊണ്ടാണ് വായില് കൊള്ളാത്ത വാഗ്ദാനങ്ങള് നീട്ടിയെറിഞ്ഞത്- അതാണ് ഗഡ്കരി പറഞ്ഞത്.\nസംഗതി വിവാദമായപ്പോള് അദ്ദേഹം തടിയൂരി. 2014ലെ ലോക്‌സഭാ തിരഞ്ഞെടുപ്പിലെ വാഗ്ദാനപ്പെരുമഴയുടെ കാര്യമല്ല, മറിച്ച് മഹാരാഷ്ട്ര തിരഞ്ഞെടുപ്പു വിഷയമാണ് ചര്‍ച്ചയില് പരാമര്‍ശിച്ചത് എന്നാണ് ഗഡ്കരി ഇപ്പോള് പറയുന്നത്. അന്നു ജയിക്കുമെന്നു പ്രതീക്ഷയുണ്ടായിരുന്നില്ലെന്ന് ഗഡ്കരി. മറാത്തി അറിയുന്നവര്‍ക്കേ കക്ഷി എന്താണ് പറഞ്ഞതെന്ന് ഉറപ്പിച്ചു പറയാന് കഴിയൂ. ഒരുപക്ഷേ, മഹാരാഷ്ട്രയിലെ കാര്യം തന്നെയാവാം പറഞ്ഞത്.\nപക്ഷേ, അമിത വാഗ്ദാനങ്ങളാണ് തങ്ങളുടെ തുറുപ്പുഗുലാന് എന്ന കാര്യം അദ്ദേഹം സമ്മതിക്കുന്നുണ്ടെന്നു തോന്നും. ആരാണ് ഇങ്ങനെ നാണമില്ലാതെ ഓഫര് കൊടുത്തതെന്ന് ആര്‍ക്കും അറിയാത്തതുമല്ല. കഴിഞ്ഞ തിരഞ്ഞെടുപ്പിനു നില്‍ക്കുമ്പോള് അഞ്ചു കൊല്ലം കൊണ്ട് 10 കോടി പുതിയ തൊഴില്, കള്ളപ്പണം പിടിച്ച് ഓരോ കുടുംബത്തിനും 15 ലക്ഷം വീതം, കര്‍ഷകരുടെ വരുമാനം അഞ്ചു കൊല്ലം കൊണ്ട് ഇരട്ടിയാക്കും എന്നിങ്ങനെ ഘടാഘടിയന് വാഗ്ദാനങ്ങളാണ് മോദി നല്‍കിയത്.\nഇപ്പോള് അതേക്കുറിച്ചൊന്നും ഒരു കാര്യവും ആരും പറയുന്നില്ല. ജോലിയെവിടെ എന്നു ചോദിച്ചാല്, അതു വരുമെന്നാണ് മറുപടി. ഗഡ്കരി തന്നെ ഈയിടെ അതു ചൂണ്ടിക്കാട്ടി. നാട്ടില് യുവജനങ്ങള്‍ക്ക് എവിടെ തൊഴില് എന്നാണ് മറ്റൊരു ചര്‍ച്ചയില് കേന്ദ്രമന്ത്രി ചോദിച്ചത്.\nകേന്ദ്രഭരണം മോദിയും അമിത്ഷായും ചേര്‍ന്ന് സ്വകാര്യമാക്കി വച്ചിരിക്കുന്നു എന്ന ആരോപണം പുതിയതല്ല. അഞ്ചു വര്‍ഷമായി സംഘപരിവാരത്തില് അമര്‍ഷം പുകയുന്നുണ്ട്. പഴയ പരിവാര പടയാളി അരുണ് ഷൂരി ഭരണത്തെ 'രണ്ടരയാളുടെ ഭരണം' എന്നാണ് വിശേഷിപ്പിക്കുന്നത്. അവസാനത്തെ അരയാള് എന്നത് വക്കീലാണ്. അതായത് അതിബുദ്ധിമാനും കാര്യം കാണാന് കഴുതക്കാലു പിടിക്കാന് സമര്‍ഥനുമായ അരുണ് ജയ്റ്റ്‌ലി.\nമോദി-ഷാ കൂട്ടുകെട്ടിന്റെ മണ്ടത്തരങ്ങള്‍ക്ക് നിയമവ്യാഖ്യാനവും ടിപ്പണിയും നല്‍കലാണ് പുള്ളിക്കാരന്റെ പണി. അപ്പണി വക്കീല് കൃത്യമായി നിര്‍വഹിക്കുന്നുമുണ്ട്. തിരഞ്ഞെടുപ്പില് തോറ്റിട്ടും ധനവകുപ്പും ഒരവസരത്തില് പ്രതിരോധ വകുപ്പും ഒക്കെ ഒന്നിച്ചു വഹിക്കാന് ഭാഗ്യം ലഭിച്ചതും അതുകൊണ്ടുതന്നെ. പക്ഷേ, നാഗ്പൂരില് ഇപ്പോള് പല വിധത്തിലുള്ള രോഷങ്ങള് പുകയുന്നുണ്ട്. തിരഞ്ഞെടുപ്പ് വരുമ്പോള് അത് എങ്ങനെ പരിണമിക്കും എന്ന് അറിയാന് വയ്യ. ി


തൃശൂര്: വിവാദങ്ങള്‍ക്കിടെ സിപിഎം തൃശൂര് ജില്ലാ സമ്മേളനത്തിന് തുടക്കം. വികെഎന് മേനോന് ഇന്‍ഡോര് സ്റ്റേഡിയത്തില് ആണ്3ദിവസം നീണ്ടു നില്‍ക്കുന്ന സമ്മേളനം. രാവിലെ 9.30ന് മുതിര്‍ന്ന അംഗം പതാക ഉയയര്‍ത്തിയതോടെ തുടക്കമായി.\nഎം.സി.ജോസഫൈന്, സംസ്ഥാന സെക്രട്ടേറിയറ്റ് അംഗം ബേബി ജോണ് എന്നിവര് സമ്മേളനത്തില് പങ്കെടുക്കും. ഞായറാഴ്ച ഉച്ചവരെ പ്രതിനിധി സമ്മേളനം തുടരും. അന്ന് വൈകിട്ട് 5ന് വെര്‍ച്വല് പ്ലാറ്റ്‌ഫോമില് നടത്തുന്ന പൊതുസമ്മേളനം സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് ഉദ്ഘാടനം ചെയ്യും. പൊതുസമ്മേളനം എല്ലാ ലോക്കല് കേന്ദ്രങ്ങളിലും സ്‌ക്രീനില് പ്രദര്‍ശിപ്പിക്കും.\nജില്ലയിലെ ആദ്യകാല പാര്‍ട്ടി നേതാക്കളുടെ ജീവിതം പറയുന്ന 'സമരോജ്വല ജീവിതങ്ങള്' എന്ന ഗ്രന്ഥം നാളെ കോടിയേരി പ്രകാശനം ചെയ്യും. 1500 പേര്‍ക്ക് ഇരിക്കാവുന്ന ഇന്‍ഡോര് സ്റ്റേഡിയത്തില് 175 പേരെ പങ്കെടുപ്പിച്ചാണ് സമ്മേളനം നടത്തുന്നതെന്ന് സംഘാടക സമിതി ഭാരവാഹികള് അറിയിച്ചു. മുന് സമ്മേളനങ്ങളെ അപേക്ഷിച്ച് പകുതി അംഗങ്ങളെ ഇക്കുറിയുള്ളു. കോവിഡ് മാനദണ്ഡങ്ങള് കര്‍ശനമായി പാലിച്ചായിരിക്കും സമ്മേളനമെന്നും സംഘാടകര് പറഞ്ഞു.\nതൃശൂര് ന്മ സമ്മേവനത്തില് കരുവന്നൂരും കെ റയിലും ചര്‍ച്ചയാകാനിടയില്ല. വിഷയം പാര്‍ട്ടിയുടെ എല്ലാ ഘടകവും ചര്‍ച്ച ചെയ്തു കഴിഞ്ഞു. കെ റെയില് വിഷയത്തില് എതിര്‍പ്പുകളുണ്ടെങ്കിലും 'ശബദ്ം' ഉയരാന് സാധ്യതയില്ല. ചുരുക്കത്തില് പുറത്തുള്ള രണ്ടു ചൂടേറിയ വിഷയങ്ങളും അകത്തു പരാമര്‍ശം മാത്രമായി ഒതുങ്ങും. ജില്ലാ കമ്മിറ്റി അംഗീകരിച്ച റിപ്പോര്‍ട്ട് നല്‍കുന്ന സൂചനയും അതാണ്. ഇന്നു തുടങ്ങുന്ന സിപിഎം ജില്ലാ സമ്മേളനത്തില് 16 ഏരിയ കമ്മിറ്റിയില്‍നിന്നുള്ള തിരഞ്ഞെടുക്കപ്പെട്ട പ്രതിനിധികള് മാത്രമാണു പ്രസംഗിക്കുക.\n175 പ്രതിനിധികളെന്നു ഔദ്യോഗികമായി പറയുന്നുണ്ടെങ്കിലും 190 പേര് വരെയുണ്ടാകാന് സാധ്യതയുണ്ട്. പ്രതിനിധികളുടെ എണ്ണത്തിനു ആനുപാതികമായാണു ചര്‍ച്ചയ്ക്കു സമയം അനുവദിക്കുന്നത്.


Digital India's contribution to Vission 2020 | വിഷന് 2020 എന്ന ലക്ഷ്യം. ഡിജിറ്റൽ ഇന്ത്യ നൽകിയ സംഭാവനകൾ... പിന്നിലല്ല നാം - Malayalam Oneindia\nUpdated: Sat, Dec 28, 2019, 18:09 [IST]\nദില്ലി: എപിജെ അബ്ദുള് കലാം ഇന്ത്യയുടെ ഭാവി, സാങ്കേതികവിദ്യയെ അടിസ്ഥാനമാക്കി വിഭാവനം ചെയ്തിരുന്നു. ഇരുപത്തിയൊന്നാം നൂറ്റാണ്ടിലെ പല പ്രശ്‌നങ്ങളും പരിഹരിക്കാന് സാങ്കേതിക വിദ്യ വഴി സാധിക്കുമെന്ന് അദ്ദേഹം വിശ്വസിച്ചു. ടെക്‌നോളജി വിഷന് 2020 വഴി വരുന്ന 20 വര്‍ഷത്തിനുള്ളില് ഇന്ത്യ വികസിത രാജ്യമായി മാറുമെന്ന് അദ്ദേഹം പ്രതീക്ഷിച്ചിരുന്നു. സാങ്കേതികവിദ്യയുടെ സഹായത്തോടെ കാര്‍ഷിക ഉല്‍പാദനത്തിലെ വളര്‍ച്ചയ്‌ക്കൊപ്പം സമ്പദ് വ്യവസ്ഥയുടെ വികസനവും മെച്ചപ്പെട്ട ആരോഗ്യ സേവനങ്ങളും വിദ്യാഭ്യാസത്തിന്റെ വ്യാപ്തിയും കൂടും എന്നായിരുന്നു അദ്ദേഹം കരുതിയിരുന്നത്. എന്തായാലും, ശാസ്ത്ര സാങ്കേതിക മേഖലയിലും, പ്രത്യേകിച്ച് ഡിജിറ്റല് മേഖലയിലും ഇന്ത്യ മികച്ച മുന്നേറ്റം തന്നെയാണ് ഇക്കാലയളവിൽ നടത്തിയിട്ടുള്ളത്.\nഡിജിറ്റല് ഇന്ത്യ, സാധാരണ ജീവിതത്തിൽ\nഇന്ത്യയിലെ സാധാരണ പൗരന്മാരുടെ ദൈനം ദിന ജീവിതത്തില് ഡിജിറ്റല് ഇന്ത്യ എങ്ങനെയാണ് ഇടപെടുന്നത് എന്ന് പരിശോധിക്കാം. നിലവില് ഡിജിറ്റലൈസ് ചെയ്ത 3,89,000-ലധികം പൊതു സേവന കേന്ദ്രങ്ങള് രാജ്യത്തുടനീളം പ്രവര്‍ത്തിക്കുന്നതായി കാണാം. അവിടെ നിന്ന് ഏതൊരു വ്യക്തിക്കും അവരുടെ ആവശ്യങ്ങള്‍ക്കനുസരിച്ച് സേവന മേഖലയുമായി ബന്ധിപ്പിക്കാന് കഴിയും. രാജ്യത്തെ 1,29,973 ഗ്രാമപഞ്ചായത്തുകളെ ഇന്ന് ഒപ്റ്റിക്കല് ഫൈബര് ശൃംഖലയുമായി ബന്ധിപ്പിച്ചിരിക്കുന്നു. കഴിഞ്ഞ5വര്‍ഷത്തിനുള്ളില് 86,84,42,30,00,000 രൂപയുടെ ഡിജിറ്റൽ കൈമാറ്റം നടന്നിട്ടുണ്ട് എന്നാണ് കണക്ക്. കഴിഞ്ഞ മൂന്ന് വര്‍ഷത്തിനുള്ളില് മാത്രം 12,39,78,35,000 ഡിജിറ്റല് ഇടപാടുകള് യുപിഐ വഴി പൂര്‍ത്തിയാക്കി.\nഇന്ന്, രാജ്യത്തെ സാധാരണക്കാര് ഡിജിറ്റല് ഇന്ത്യയുമായി എങ്ങനെ ബന്ധപ്പെട്ടിരിക്കുന്നു എന്നതിന്റെ ഉദാഹരണമാണ് സെൽഫ് പോര്‍ട്ടലിലും അപ്ലിക്കേഷനിലും രജിസ്റ്റര് ചെയ്ത 23,66,000 ഉപയോക്താക്കള്. എല്ലാവര്‍ക്കും തുല്യമായ പ്രവേശനവും മെച്ചപ്പെട്ട വിദ്യാഭ്യാസവും നല്‍കാനായി കേന്ദ്രസര്‍ക്കാര് ആവിഷ്‌കരിച്ചതാണ് ഈ പദ്ധതി. രാജ്യത്തിന്റെ എല്ലാ വിഭാഗങ്ങളിലെയും വിദ്യാര്‍ത്ഥികള്‍ക്കിടയില് നിലനില്‍ക്കുന്ന ഡിജിറ്റല് വിഭജനം അവസാനിപ്പിക്കുകയെന്ന ലക്ഷ്യത്തോടെയാണ് ഇത്. ഡിജിറ്റല് ഇന്ത്യയുടെ വ്യാപ്തി വിദ്യാഭ്യാസ രംഗത്ത് മാത്രമല്ല, കാര്‍ഷിക മേഖലയ്ക്കും സംഭാവന നല്‍കുന്നു. ഉദാഹരണത്തിന്, രാജ്യത്തെ 1,65,53,909 ല് അധികം കര്‍ഷകര് ഇ-നാം പ്ലാറ്റ്ഫോമില് ചേര്‍ന്നിട്ടുണ്ട്. അതുവഴി അവര്‍ക്ക് ദേശീയതല വിപണിയിൽ സ്വന്തം ഉല്‍പ്പന്നങ്ങള് വീട്ടില് നിന്ന് തന്നെ വില്‍ക്കാന് കഴിയും. അതുപോലെ, സര്‍ക്കാര് വകുപ്പുകളിലും മന്ത്രാലയങ്ങളിലും ഇ-മാര്‍ക്കറ്റ്‌പ്ലെയ്‌സ് (ജിഎം) ഉണ്ടാക്കിയിട്ടുണ്ട്. ഇതുവഴി 3,92,82,99,99,999 രൂപയുടെ ഓര്‍ഡറുകള് ഇതുവരെ ലഭിച്ചു.\nഡിജിറ്റല് ഇന്ത്യയ്ക്ക് മുന്നോടിയായുള്ള ലക്ഷ്യം\nബഹിരാകാശ സാങ്കേതികവിദ്യയില് ഇന്ത്യ വളരെയധികം മുന്നേറി. നിരവധി ബഹിരാകാശ ദൗത്യങ്ങള് പൂര്‍ത്തിയാക്കി ഇന്ത്യ എലൈറ്റ് പട്ടികയില് ഇടം പിടിച്ചിരിക്കുന്നു. യുഎസിലെയടക്കം ഉപഗ്രഹങ്ങള് ഒരേസമയം ബഹിരാകാശത്തേക്ക് അയച്ച റെക്കോര്‍ഡ് ഇന്ന് ഇന്ത്യയ്ക്കുണ്ട്. 2024 ഓടെ ഇന്ത്യ5ട്രില്യണ് ഡോളര് സമ്പദ് വ്യവവസ്ഥയിലെത്തുക എന്നതാണ് ലക്ഷ്യം. അതിൽ ഡിജിറ്റല് ഇന്ത്യയുടെ സംഭാവന അതിന്റെ അഞ്ചിലൊന്ന് വരും. കലാമിന്റെ കാഴ്ചപ്പാട് അനുസരിച്ച് 2020 ഓടെ രാജ്യത്തെ ഭൂരിഭാഗം ആളുകള്‍ക്കും3ജി മൊബൈല് സേവനങ്ങള് ലഭ്യമാകുമെന്ന് വിഭാവനം ചെയ്തിരുന്നു. ഇന്ന് ഇന്ത്യ അത് മറികടന്ന് 5ജിയില് എത്തി നില്‍ക്കുന്നു. കഴിഞ്ഞ കുറച്ച് വര്‍ഷങ്ങളായി, സര്‍ക്കാര് ഇ-ഭരണം, ഡാറ്റാ അനലിറ്റിക്‌സ്, ആര്‍ട്ടിഫിഷ്യല് ഇന്റലിജന്‍സ് എന്നിവയ്ക്ക് പ്രാധാന്യം നല്‍കിത്തുടങ്ങി. അതിവേഗ ഇന്റര്‍നെറ്റ് വഴി ഓരോ ഗ്രാമത്തിനും പൗരകേന്ദ്രീകൃത സേവനങ്ങള് നല്‍കുന്നതിന്റെ ഭാഗമായി ഒരു ലക്ഷം ഡിജിറ്റല് ഗ്രാമങ്ങളാണ് രാജ്യത്ത് ഒരുങ്ങുന്നത്.\nkalam vision 2020 flash back 2019 happy new year new year year end 2019 പുതുവര്‍ഷം apj abdul kalam digital india എപിജെ അബ്ദുള് കലാം\nDigital India's contribution to Vission 2020


കൃഷ്ണഗാഥ തേടിയൊരു യാത്ര -12 - മലയാളനാട് വെബ്ബ് ജേർണൽ|Malayalanatu Web Journal\nപൂമുഖം Travel കൃഷ്ണഗാഥ തേടിയൊരു യാത്ര -12\nതീര്‍ത്ഥാടനംകൊണ്ട് സംഭവിക്കുന്നത്: കൃഷ്ണഗാഥ തേടിയൊരു യാത്ര -12\nസദാശിവൻ അമ്പലമേട് November 24, 2017\nഒരാഴ്‌ചയായിത്തുടരുന്ന വൃന്ദാവനത്തിലെ ഭക്തിജീവിതം, താല്‌ക്കാലികമായി, അടുത്ത ദിവസം അവസാനിക്കുകയാണ്. സാഹചര്യങ്ങള് രൂപപ്പെടുത്തി. മുന്നിലെത്തിച്ചുതന്ന സുഹൃത്തുക്കളുമൊരുമിച്ചുള്ള ഈ സഞ്ചാരം നല്‍കിയ ഉള്‍ക്കരുത്ത്, നേടിയ തിരിച്ചറിവുകള്, എല്ലാം വാക്കുകള്‍ക്കതീതമാണെന്നറിയുന്നു.\nഒരു വിനോദയാത്ര പോകുന്ന ലാഘവത്തോടെ ഒരു തീര്‍ത്ഥാടക സംഘത്തില് അംഗമാകാന് കഴിയില്ല. അതിനു തയ്യാറെടുക്കും മുമ്പ് ഏതു കൊടിയ ഭൗതികവാദിക്കും ഭക്തി എന്ന വികാരത്തെ അടുത്തറിയേണ്ടതുണ്ട്. ജീവിതയാത്രയില് സംഭവിക്കുന്ന പ്രത്യയങ്ങളെ ഭഗവാന്‍റെ ചൈതന്യസ്‌പര്‍ശമായി നോക്കിക്കാണണം.\nഗുണദോഷങ്ങളെ ഭഗവത് രചനയായി കണ്ട് മിതത്വം പാലിക്കണം. ഗുണം വന്നാല് അതിനു പിന്നാലെ ദോഷം വരുന്നുണ്ടാകുമെന്ന മുന്‍കരുതലുകള് മനസ്സിലുറപ്പിക്കണം. ഈ രണ്ടു ഭാവങ്ങളിലും സമചിത്തത നേടിയെടുക്കണം. യാത്രാവേളയിലെ സദാചാര കര്‍മ്മ പദ്ധതികളെ ഭഗവത് സേവയായി കണ്ട് മുമ്പില് നിന്നു പ്രവര്‍ത്തിക്കണം.\nസദാചാരങ്ങള്‍ക്കിടയില് അപൂര്‍വ്വമായി അനാചാരങ്ങളും കാണാറുണ്ട്. മുന്‍കാലങ്ങളില് അനുവര്‍ത്തിച്ചതും ഇന്നത്തെ മാറിയ കാലഘട്ടത്തില് ആവശ്യമില്ലാത്തതുമായ കര്‍മ്മങ്ങളാണവ. അതുകൊണ്ട് സമൂഹത്തിനു ദോഷമില്ലെങ്കില് ആചരിക്കുന്നതില് തെറ്റില്ല. എന്നാല് അത് ദുരാചാരമായി മാറാതിരിക്കാന് ശ്രദ്ധിക്കണം. ആരെങ്കിലും ദുരാചാരങ്ങള് പ്രവര്‍ത്തിച്ചാല് അതിനെതിരെ ആദ്യം ശബ്ദിക്കേണ്ടതും, ആവശ്യമെങ്കില് തടയേണ്ടതും തീര്‍ത്ഥാടക ധര്‍മ്മമായിക്കാണണം.\nഇപ്രകാരത്തില് ഭഗവത്ഭാവം മനസ്സില് നിറഞ്ഞു കഴിഞ്ഞാല് ശരീരത്തിനും മനസ്സിനും ഒരു പക്ഷിത്തൂവലിന്‍റെ ലാഘവം വന്നു ചേരുമെന്നും, ജീവിത വ്യവഹാരങ്ങളിലെ കൊടും കാണാച്ചുഴികളിലൂടെ ഒരു തോണിയിലെന്ന പോലെ സംസാരസാഗരം കടക്കാനുള്ള ഉള്‍പ്രഭാവം വന്നു ചേരുമെന്നും ജ്ഞാനികളായ ആചാര്യന്മാര് പറയുന്നു.\nഎത്ര കൊടിയ ജീവിത പ്രതിസന്ധികളേയും കേവല സമസ്യകളായി കണ്ട് കാഠിന്യം ലഘൂകരിക്കാനും ജീവിതയാത്രയില് നാമറിയാതെ തട്ടിക്കിഴിക്കുമ്പോള് സ്വന്തം ജീവിതം എത്ര മഹത്തരം – സമ്പന്നം എന്നാശ്വസിക്കുവാനും ഇത്തരം തീര്‍ത്ഥയാത്രകള് കൊണ്ട് കഴിയുന്നു എന്നത് നിസ്സാരമായി കാണരുത്.\nവൃന്ദാവനത്തിലെ ഘനശ്യാമദാസ് ബാബാജിയുടെ സമാധിമന്ദിരത്തില് എല്ലാവരും ഒത്തുകൂടി. ഏകലവ്യന് എന്ന കുട്ടിയ്‌ക്ക് ദീക്ഷ കൊടുക്കുന്ന ലളിതമായ ചടങ്ങിന് സാക്ഷ്യം വഹിച്ചു.\nദീക്ഷ സ്വീകരിക്കുന്നതോടെ ആ കുട്ടി നാലു കാര്യങ്ങള്‍ക്ക് തയ്യാറാകേണ്ടതുണ്ട്. മത്സ്യമാസാംദികള് വര്‍ജ്ജിക്കണം, ലഹരിമരുന്നുകളുടെ പിടിയില് പെടരുത്, പരസ്‌ത്രീഗമനം പാടില്ല, ചൂതാട്ടങ്ങളില് നിന്നും മുക്തിനേടണം.\nവിവാഹജീവിതമോ, ജിവിതസംബന്ധിയായ ക്രയവിക്രയങ്ങളോ നടത്താന് ദീക്ഷ തടസ്സമല്ല. വ്യക്തിജീവിതത്തില് ദോഷകരമായി ഭവിച്ചേക്കാവുന്ന ചില സന്ദര്‍ഭങ്ങളെ ഒഴിവാക്കുക മാത്രമേ അതുകൊണ്ട് ലക്ഷ്യമാക്കുന്നുള്ളൂ.\nദീക്ഷ സ്വീകരിക്കേണ്ട കുട്ടിയെ വെളുത്ത മുണ്ടുടുപ്പിച്ച് അഞ്ജനം കൊണ്ട് കണ്ണെഴുതിച്ച്, നെറ്റിയില് ഗോപിചന്ദനക്കുറി വരച്ച്, കഴുത്തില് തുളസീമാലയണിയിച്ച് തയ്യാറാക്കിയത് ദയാല് ബാബയും, ശങ്കര്‍ജിയും ചേര്‍ന്നാണ്.\nഘനശ്യാമബാബാജി വടി കുത്തിപ്പിടിച്ച് സാവധാനം നടന്നുവന്ന് ചമ്രം പടിഞ്ഞിരുന്നു. തന്‍റെ ജടാഭാരം തലയില് കയറുപോലെ വട്ടത്തില് ചുറ്റിക്കെട്ടി. സഹായികള് ഗുരുവിനെയും ദീക്ഷയെടുക്കേണ്ട കുട്ടിയേയും കോടിമുണ്ടുപയോഗിച്ച് മൂടി.\nഡോലക് മേളങ്ങളും കൃഷ്‌ണസ്‌തുതികളും ഉയര്‍ന്നു പൊങ്ങി. ഗുരു ശിഷ്യന്‍റെ ചെവിയില് ദീക്ഷാമന്ത്രങ്ങള് പകര്‍ന്നു നല്‍കി. കുറച്ചു സമയത്തിനുശേഷം മന്ദസ്‌മിതത്തോടെ ഗുരുവും ശിഷ്യനും മുണ്ടിനുള്ളില് നിന്നും പുറത്തു വന്നു.\nകാത്തു നിന്നവര് ഗുരുചരണങ്ങളില് വീണ് ആശിര്‍വാദം വാങ്ങിയ്‌ക്കുന്നു. വാര്‍ദ്ധക്യത്തിന്‍റെ അവശത കാരണം കൂടുതല് സമയം ആ ഇരുപ്പ് തുടരാനാകാത്ത ബാബാജിയെ മറ്റുള്ളവര് താങ്ങിപ്പിടിച്ച് മുറിയിലേക്കു കൊണ്ടുപോയി.\nഹാളില് പ്രസാദ വിതരണവും, പൊട്ടിച്ചിരികളും ഉയര്‍ന്നു. സമാധിപ്രാവുകള് കൃഷ്‌ണമന്ത്രങ്ങള് കുറുകികൊണ്ടിരുന്നു. തീര്‍ത്ഥാടകര് തിരിച്ചുള്ള യാത്രക്ക് ഭാണ്ഡക്കെട്ടുകള് ഒരുക്കാനായി അവരവരുടെ മുറികളിലേക്ക് പിന്‍വലിഞ്ഞു.\nപിറ്റേന്ന് രാവിലെ വൃന്ദാവനത്തോട്, പ്രകൃതിയോട്, ജീവജാലങ്ങളോട് താല്‌ക്കാലികമായി വിട പറഞ്ഞു.\nകുറച്ചകലെ ഒരു ബഹളവും കശപിശയും ഉയരുന്നുണ്ട്… കുരങ്ങുകള് അവയുടെ അന്നം തേടുകയാണ്……… തൊട്ടകലെ യമുനാനദി ഭൂതകാലത്തില് നിന്നും വര്‍ത്തമാനകാലത്തിലൂടെ ഭാവിയിലേക്കുള്ള കാലപ്രവാഹം തുടര്‍ന്നു കൊണ്ടിരിക്കുന്നു…


മോദിയുടെ വിദേശയാത്രാ വിവരങ്ങള് നല്‍കണമെന്ന് വിവരാവകാശ കമ്മിഷന് • Suprabhaatham\nമോദിയുടെ വിദേശയാത്രാ വിവരങ്ങള് നല്‍കണമെന്ന് വിവരാവകാശ കമ്മിഷന്\nOctober 29, 2016 | 12:22 am IST\nന്യൂഡല്‍ഹി: പ്രധാനമന്ത്രി നരേന്ദ്ര മോദിയുടെ വിദേശയാത്രകളുമായി ബന്ധപ്പെട്ട ഫയലുകള് കേന്ദ്ര വിവരാവകാശ കമ്മിഷന് ആവശ്യപ്പെട്ടു.\nവിദേശകാര്യ മന്ത്രാലയത്തിനാണ് കമ്മിഷന് ഇതുസംബന്ധിച്ചു കത്ത് നല്‍കിയത്. ഇക്കാര്യം ആവശ്യപ്പെട്ട് മുന് നാവികസേനാ ഉദ്യോഗസ്ഥനായ കൊമ്മഡോര് ലോകേഷ് ബത്ര വിവരാവകാശ നിയമപ്രകാരം നല്‍കിയ അപേക്ഷ വിദേശകാര്യ മന്ത്രാലയം സുരക്ഷാകാരണങ്ങള് ചൂണ്ടിക്കാട്ടി തള്ളിയിരുന്നു. എന്നാല് സുരക്ഷാപ്രശ്‌നങ്ങളില്ലാത്ത വിവരങ്ങള് പുറത്തുവിടണമെന്ന് മുഖ്യ വിവരാവകാശ കമ്മിഷണര് രാധാകൃഷ്ണ മാഥുര് വിദേശകാര്യ മന്ത്രാലയത്തോട് ആവശ്യപ്പെട്ടു.\nമോദിയുടെ വിദേശയാത്രാ ചെലവുകള് കൃത്യമായി മനസിലാക്കുക എന്നതാണ് തന്റെ ലക്ഷ്യമെന്ന് ലോകേഷ് ബത്ര വ്യക്തമാക്കിയിട്ടുണ്ട്. ഇതു വളരെയധികം പൊതുതാല്‍പര്യമുള്ള വിഷയമാണെന്ന് ലോകേഷ് ബത്ര ചൂണ്ടിക്കാട്ടി. ആയിരക്കണക്കിന് കോടി രൂപ പ്രധാനമന്ത്രിയുടെ വിദേശയാത്രകള്‍ക്ക് ചെലവാകുന്നതായും ഇത് പൊതുജനങ്ങളുടെ പണമാണെന്നും ബത്ര പറഞ്ഞു. മുന് പ്രധാനമന്ത്രിമാരുടെ വിദേശ യാത്രാ വിവരങ്ങളും ലോകേഷ് ബത്ര തേടിയിട്ടുണ്ട്.


സിന്ധിന്റെ നായകന്3ചിന്തകളിലേക്ക് സിന്ധ്...|Islamic Rules|MuslimWorldOnWeb\nസിന്ധിന്റെ നായകന്3ചിന്തകളിലേക്ക് സിന്ധ്...\nടി എച്ച് ദാരിമി.\nസിന്ധിനെ കുറിച്ച് മുഹമ്മദ് ബിന് ഖാസിം ബസ്വറയില് വെച്ച് ധാരാളം കേട്ടിട്ടുണ്ട്. അവിടെ ഏറെ വിചിത്രങ്ങളായ ജനജീവിതമാണുള്ളത് എന്നും അദ്ദേഹം കേട്ടിട്ടുണ്ട്. അവിടെ കണ്ടതിനെയൊക്കെ ആരാധിക്കുന്ന പതിവുണ്ട്. ആരാധനകളും അചാര-അനുഷ്ഠാനങ്ങളുമെല്ലാം ഏറെ കൗതുകകരവും വിചിത്രവുമാണ്. അവിടെ നിന്നും ഇവിടെ നിന്നുമായി കടന്നുവന്ന ആദര്‍ശ ആശയങ്ങള് എങ്ങിനെയോ എവിടെയോ ഒക്കെ വെച്ച് കൂട്ടുപിണഞ്ഞതാവാം ഇതിനു കാരണം. ഏകവും പരമമവുമായ സത്യങ്ങള് അങ്ങനെ അവരില് നിന്ന് കൈവിട്ടുപോയിരിക്കണം. എന്നാല് അവിടത്തെ ജനങ്ങളാണെങ്കിലോ പച്ചവെള്ളം പോലെ നിഷ്‌കളങ്കരും നിസ്വാര്‍ഥരുമാണ്.\nഅതുമാത്രമല്ല സിന്ധിന്റെ പ്രത്യേകതകള്. കാര്‍ഷിക സമൃദ്ധമാണ് അവരുടെ ഭൂമി.വന് കാടുകളും മരങ്ങളും ഭൂമിയുടെ ജീവന് നിലനിറുത്തുന്ന നദികളും അവിടെയുണ്ട്. മനോഹരങ്ങളായ ഗ്രാമങ്ങളേക്കാള് അതിമനോഹരങ്ങളായ പട്ടണങ്ങള്. അമൂല്യമായ വ്യജ്ഞനങ്ങള് ആ മണ്ണിന്റെ അനുഗ്രഹങ്ങളാണ്. സിന്ധ് ഇന്ത്യന് ഉപഭൂഖണ്‍ഡം എന്ന ഒരു വലിയ മേഖലയുടെ പ്രവേശനകവാടമാണ്. പലരില് നിന്നുമായി എപ്പോഴോ കേട്ട വര്‍ണ്ണനകള് കേട്ടപാടെ പതിഞ്ഞതാണ് മുഹമ്മദ് ബിന് ഖാസിമിന്റെ മനസ്സില്.\nകേട്ടപ്പോള് തന്നെ മനസ്സില് പതിഞ്ഞ ചിത്രങ്ങള് മുഹമ്മദ് ബിന് ഖാസിമിന്റെ മനസ്സില് മങ്ങിക്കിടപ്പുണ്ട്. അപ്പോഴാണ് സിന്ധ് അമവീ രാഷ്ട്രീയത്തില് ഒരു കൊള്ളിയാനായി മിന്നിക്കടന്നുവന്നത്. അതും ഹജ്ജാജ് ബിന് യൂസുഫിന്റെ മുമ്പില്. അങ്ങകലെ സിന്ധിന്റെ ഏതോ അറയില് നിന്നും ഒരു വിളിയാളം ഉയര്‍ന്നു. അത് പരവശയായ ഏതാനും സ്ത്രീകളുടെ ശബ്ദമായിരുന്നു.\nമുസ്‌ലിംകള്‍ക്ക് എന്നാല് സന്ധ് തീരെ അപരിചിതമല്ല. വടക്കേ ഇന്ത്യയിലും കിഴക്കന് പാക്കിസ്ഥാനിലുമായി പരന്നുകിടക്കുകയായിരുന്ന അന്നത്തെ സിന്ധ് ഈ മേഖലയിലെ ഒരു വലിയ രാജ്യമായിരുന്നു. ഈ രാജ്യവുമായി ഇസ്‌ലാമിക ചരിത്രം ആദ്യമായി മുഖാമുഖം നില്‍ക്കുന്നത് രണ്ടാം ഖലീഫ ഉമര്(റ)വിന്റെ കാലത്താണ്. അദ്ദേത്തിന്റെ കാലത്തുനടന്ന ഖാദിസിയ്യാ യുദ്ധവേളയിലായിരുന്നു ഇത്.\nഇസ്‌ലാമിക ചരിത്രത്തിലെ ഏററവും നിര്‍ണ്ണായകമായ ഒരു അധ്യായമാണ് ഖാദിസിയ്യാ യുദ്ധം. സഅ്ദ് ബിന് അബീ വഖാസ്(റ)വിന്റെ നേതൃത്വത്തില് പേര്‍ഷ്യക്കെതിരെ നടന്ന യുദ്ധമായിരുന്നു ഇത്. യൂഫ്രട്ടീസ് നദിക്കപ്പുറത്തേക്ക് ഇസ്‌ലാമിക മുന്നേററത്തെ വിജയകരമായി എത്തിച്ചത് ഈ മുന്നേററമാണ്. പേര്‍ഷ്യക്കാര്‍ക്ക് അവരുടെ തലസ്ഥാനമായ മദാഇന് പേലും രക്ഷിക്കുവാനായില്ല ഈ യുദ്ധത്തില്.\nഅന്ന് പേര്‍ഷ്യയെ മുസ്‌ലിംകള്‍ക്കെതിരെ സഹായിച്ചവരുടെ കൂട്ടത്തില് സിന്ധുമുണ്ടായിരുന്നു. സിന്ധിലെ രാജാവ് മുസ്‌ലിംകള്‍ക്കെതിരെ പേര്‍ഷ്യയെ സഹായിച്ചു. ഈ സഹായത്തില് സ്വത്തും ഭടന്‍മാരും പെടുന്നു. ഇതു മുസ്‌ലിം സേന മനസ്സിലാക്കിയിരുന്നു. അതിനു പ്രതികാരം ചെയ്യേണ്ട ആലോചനകള് ഉണ്ടായി എങ്കിലും അന്ന് അതുണ്ടായില്ല. പിന്നെ മൂന്നാം ഖലീഫ ഉസ്മാന്(റ)വിന്റെ കാലത്ത് ബസ്വറായിലെ ഗവര്‍ണര് അബ്ദുല്ലാഹി ബിന് ആമിറിന്റെ നേതൃത്വത്തില് സിന്ധിനെതിരെ ചില നീക്കങ്ങളുണ്ടായി. അതും അന്ന് പൂര്‍ണ്ണമായിരുന്നില്ല.\nഎങ്കിലും സിന്ധില് അക്കാലത്ത് മുസ്‌ലിംകള് സാന്നിധ്യമറിയിക്കുകയുണ്ടായി. സിന്ധിലെ കാര്യങ്ങള് അബ്ദുല്ലാഹി ബിന് സിവാറിനെയായിരുന്നു ഖലീഫ ഏല്‍പ്പിച്ചിരുന്നത്. പക്ഷേ, സിന്ധുമായി ഏററവും അടുത്തു കിടക്കുന്ന അന്നത്തെ പേര്‍ഷ്യയുമായി നിരന്തര യുദ്ധങ്ങളില് വ്യാപൃതരായിരുന്നു മുസ്‌ലിംകള്. ഹിജ്‌റ 31ല് അവസാന പേര്‍ഷ്യന് ചക്രവര്‍ത്തി യസ്ദഗിര്‍ദ് വധിക്കപ്പെട്ടപ്പോള് മാത്രമായിരുന്നു ആ തലവേദന അവസാനിച്ചത്. അതിനുശേഷം പിന്നെയും കാര്യമായ ശ്രദ്ധ പതിയാതെ കിടക്കുകയായിരുന്നു സിന്ധ്.\nഅതേ സമയം ഇന്ത്യന് മഹാസമുദ്രത്തിന്റെയും ബംഗാള് ഉള്‍ക്കടലിന്‍േറയും തീരപ്രദേശങ്ങളിലെല്ലാം മുസ്‌ലിംകളുണ്ടായിരുന്നു. വ്യാപാര യാത്രകളിലൂടെയായിരുന്നു പ്രധാനമായും ഇവിടങ്ങളില് ഇസ്‌ലാം എത്തിയത്. പക്ഷെ അവര് അവിടങ്ങളിലെല്ലാം വെറും അറബി വ്യാപാരികളായി മാത്രമാണ് അറിയപ്പെട്ടിരുന്നതും പരിഗണിക്കപ്പെട്ടിരുന്നതും. ഒരു സാമൂഹ്യ ശക്തിയായി അറിയപ്പെട്ടിരുന്നില്ല. തെക്കേ ഇന്ത്യയിലും സിലോണിലുമെല്ലാം ഈ സ്വ'ാവത്തിലാണ് മുസ്‌ലിംകള് ജീവിതം തുടങ്ങിയത് എന്നു ചരിത്രവായനകള് സൂചിപ്പിക്കുന്നു.\nഅറബികള് കച്ചവടക്കാരായിരുന്നു. ദീര്‍ഘമായ കടല്‍യാത്രകള് അവരുടെ ജീവിതത്തിന്റെ ഭാഗമായിരുന്നു. പൊതുവെ വരണ്ടതും കാര്‍ഷിക സമൃദ്ധമല്ലാത്തതുമായ അവരുടെ നാടിനു വേണ്ട ഉല്‍പ്പന്നങ്ങള് തേടിയുള്ളതായിരുന്നു ഈ യാത്രകള്. അങ്ങനെയുണ്ടായ യാത്രകളില് അവരില് ചിലര്‍ക്കെങ്കിലും അവര് പോകുന്ന സ്ഥലങ്ങളുമായി ചില ആത്മബന്ധങ്ങള് ഉണ്ടായിരുന്നിരിക്കണം.\nചിലര്‍ക്ക് ഈ ബന്ധങ്ങള് ബന്ധനങ്ങള് ആയിത്തീര്‍ന്നിട്ടുണ്ടാകാം. വിവാഹബന്ധങ്ങള് വരെയുള്ള ആകര്‍ഷണങ്ങളും ബാധ്യതകളും സ്വന്തം നാടുകളിലേക്ക് തിരിച്ചുപോകുന്നതില് നിന്നും തടഞ്ഞിരിക്കണം. ഈ പ്രദേശങ്ങളിലെ അറബി അടിവേരുകള്‍ക്ക് അത്തരമൊരു വ്യാഖ്യാനമുണ്ട്. കേരളം, തമിഴ്‌നാട്, ഹൈദരാബാദ്, സിലോണ് എന്ന ശ്രീലങ്ക തുടങ്ങിയ നാടുകളില് ഈ അര്‍ഥത്തിലുള്ള ബന്ധങ്ങള് ധാരാളമായി കാണാം.\nഅതേ സമയം ഇങ്ങനെ ഇവിടെ തമ്പടിച്ചവര് അവരുടെ ആദര്‍ശത്തെ പ്രബോധനം ചെയ്യുംവിധമായിരുന്നു ജീവിച്ചത്. ഇസ്‌ലാമിക മൂല്യങ്ങള് അവരുടെ ജീവിതങ്ങളിലൂടെ അവര് ജീവിക്കുന്ന സമൂഹങ്ങളിലേക്കൊഴുകി. അവര് നേരിടുന്ന പ്രശ്‌നങ്ങളും പ്രയാസങ്ങളുമൊന്നുമില്ലാത്തതും തികച്ചും മാന്യമായതുമായ ഇസ്‌ലാമിക ജീവിതരീതിയോട് ആ നാടുകളില് ആകര്‍ഷണമുണ്ടായി. ഏെത്തം മുതല് അര്‍ഥശൂന്യമായ അനുഷ്ഠാനങ്ങളും വിചിത്രമായ ആചാരാങ്ങളും കൊണ്ട് പൊറുതിമുട്ടുകയായിരുന്ന ആ നാടുകളിലെ ജനങ്ങള്‍ക്ക് ഈ ജീവിതരീതി ഒരു പ്രതീക്ഷയായി. അങ്ങനെ ഇസ്‌ലാം വളരെ വ്യാപകമായി അല്ലെങ്കില് പോലും നബിതിരുമേനിയുടെ കാലം മുതല്‍ക്കേ ഇവിടങ്ങളിലൊക്കെ സാന്നിദ്ധ്യമറിയിച്ചിട്ടുണ്ട്. ഇങ്ങനെ ചില കുടുംബങ്ങളോ ചെറിയ കൂട്ടങ്ങളോ ഇന്ത്യയിലും സിന്ധിലും പികിസ്ഥാനിലും ശ്രീലങ്കയിലുമൊക്കെയുണ്ടായിരുന്നു.\nഇക്കാലത്ത് സിലോണില് ഏതാനും മുസ്‌ലിം കുടുംബങ്ങള് ജീവിച്ചിരുന്നു. ഒരു സമൂഹമായിത്തീരുവാന് മാത്രം എണ്ണമില്ലാത്ത ഈ കുടുംബങ്ങളില് പല കാരണങ്ങളിലൂടെ പ്രധാന പുരുഷന്‍മാര് മരണപ്പെട്ടുപേയി. അതോടെ കുടുംബത്തിലെ സ്ത്രീകളും കുട്ടികളും തനിച്ചായി. എന്നാല് ശ്രീലങ്കയിലെ തങ്ങളുടെ പൂര്‍വ്വമതത്തിലേക്ക് തിരിച്ചുപോകുവാന് അവര്‍ക്ക് താല്‍പര്യമുണ്ടായിരുന്നതുമില്ല. ഇതോടെ വളരെ കഷ്ടത്തിലായി ഇവരുടെ ജീവിതം. ഇതറിഞ്ഞ അവിടത്തെ രാജാവ് ഈ സ്ത്രീകളെയും കുട്ടികളേയും അവരുടെ അധികാരം നിലനില്‍ക്കുന്ന ഇറാഖിലേക്ക് അയക്കുവാന് തീരുമാനിച്ചു. ഒരു കപ്പലില് കയററി അവരെ ഇറാഖിലേക്ക് അയക്കുവാനായിരുന്നു തീരുമാനം.\nഅതിലൂടെ രണ്ടു ലക്ഷ്യങ്ങള് രാജാവിനുണ്ടായിരുന്നിരിക്കണം. തന്റെ പ്രജകളിലെ ഒരു കൂട്ടം അശരണരോടുള്ള അനുകമ്പ തന്നെയാണ് അവയിലൊന്ന്. രണ്ടാമത്തേത് ഇറാഖുമായി ഒരു ബന്ധം സ്ഥാപിക്കുക എന്നതാണ്. ലോകത്താകമാനം മുന്നേററം നടത്തിക്കൊണ്ടിരിക്കുകയാണ് അമവികളും അറബികളും. അവരുമായി ഒരു നല്ല ബന്ധം സ്ഥാപിക്കുന്നത് നല്ലതാണെന്ന് രാജാവിന് തോന്നിയിരിക്കണം. ഇന്നല്ലെങ്കില് നാളെ അവര് തന്റെ നാട്ടിന്റെ അതിര്‍ത്തിയിലെത്തിയാല് അത് ഉപകാരപ്പെടും.\nഈ മുന്നേററങ്ങളില് പലതിന്‍േറയും ചുക്കാന് ഇറാഖിലെ ഗവര്‍ണ്ണര് ഹജ്ജാജ് ബിന് യൂസുഫിന്റെ കയ്യിലാണ് എന്നും രാജാവിനറിയാം. അതിനാല് ഈ സംഘത്തിന്റെ കയ്യില് ഗവര്‍ണ്ണര്‍ക്കായി വിലകൂടിയ പല സമ്മാനങ്ങള് കൂടെ രാജാവ് കൊടുത്തയക്കുന്നുണ്ട്. അങ്ങനെ കാരുണ്യവും നയതന്ത്രവും ഒരേ പോലെ ലക്ഷ്യം വെക്കുന്നതാണ് രാജാവിന്റെ പദ്ധതി.\nതീരുമാനിച്ചതു പോലെ സ്ത്രീകളെയും കുട്ടികളേയും കയററിയ കപ്പല് ശ്രീലങ്കയില് നിന്നും പ്രയാണമാരംഭിച്ചു. കപ്പലിന് സിന്ധിന്റെ സമുദ്രാതിര്‍ത്തിയിലൂടെയായിരുന്നു ഇറാഖിലെ ബസ്വറ തുറമുഖത്തേക്ക് പോകേണ്ടിയിരുന്നത്. കപ്പല് ദൈബല് തുറമുഖത്തെത്തിയതും കടല്‍കൊള്ളക്കാര് കപ്പല് പിടിച്ചെടുത്തു. അവര്‍ക്ക് ഏറെ സന്തോഷകരമായ രണ്ടു വിഭവങ്ങളാണ് കപ്പലില് ഉണ്ടായിരുന്നത്. സുന്ദരികളായ സ്ത്രീ രത്‌നങ്ങളും വിലപിടിപ്പുള്ള സമ്മാനങ്ങളും. കടല്‍കൊള്ളക്കാര് സ്ത്രീകളെയും കുട്ടികളേയും പിടിച്ചുകൊണ്ടുപോയി.\nഒരു ആണ്‍തുണയില്ലാത്തതിന്റെ പേരില് അവര് നന്നേ വിഷമിച്ചു. കാപാലികരുടെ വിളയാട്ടങ്ങള്‍ക്ക് നിന്നുകൊടുക്കുകയല്ലാതെ മറെറാന്നും ചെയ്യുവാന് അവര്‍ക്കാകുമായിരുന്നില്ല. അവരുടെ മനസ്സുകള് തേങ്ങി. കഴിയും വിധം അവര് ചെറുത്തുനിന്നു. ശാപങ്ങളുരുവിട്ടു വാവിട്ടു കരഞ്ഞു. പക്ഷേ, അതൊന്നും ആരും കേള്‍ക്കുമായിരുന്നില്ല.\nവാര്‍ത്താ സംവിധാനങ്ങള് വളരെ പരിമിതമായിരുന്ന അക്കാലത്ത് ഒരല്‍പ്പം കാലമെടുത്തു വിവരം ബസ്വറയില് ഹജ്ജാജിന്റെ ചെവിയിലെത്തുവാന്. മുസ്‌ലിം സഹോദരിമാര് ആക്രമിക്കപ്പെട്ടത് ഹജ്ജാജിനെ ഞെട്ടിച്ചു. കടുത്ത പ്രതികാര വാജ്ഞയില് പേശികള് വലിഞ്ഞുമുറുകി. ഹജ്ജാജ് കാര്യങ്ങള് നന്നായി ഗ്രഹിച്ചു. കപ്പല് ആക്രമിക്കപ്പെട്ടിരിക്കുന്നത് ദൈബല് തുറമുഖത്തിനടുത്തുവെച്ചാണ്. ദൈബല് സിന്ധിലെ രാജാവ് ദാഹിറിന്റെ ഭരണപ്രദേശമാണ്. അതിനാല് ഇതിനു സമാധാനം പറയേണ്ടത് ദാഹിര് രാജാവാണ്. കടല്‍കൊള്ളക്കാരെ പിടികൂടി ശിക്ഷിക്കുവാനും മുസ്‌ലിം സഹോദരിമാരെ മോചിപ്പിക്കുവാനും ഉടനടി ഒരു സംഘത്തെ സിന്ധിലേക്കയക്കുവാന് ഹജ്ജാജ് തീരുമാനിച്ചു.\nമുഖം നോക്കാതെ നടപടികളെടുക്കുന്ന പ്രകൃതക്കാരനായിരുന്നു ഹജ്ജാജ് എങ്കിലും നയതന്ത്രങ്ങള്‍ക്ക് അദ്ദേഹം സാധ്യതയും സാധുതയും കല്‍പ്പിക്കുമായിരുന്നു. സമാധാനപരമായി ചര്‍ച്ചകളിലൂടെ പരിഹാരം കാണുവാന് കഴിയാതെ വരുമ്പോഴേ ഹജ്ജാജ് ആയുധമെടുക്കാറുള്ളൂ. വിദേശ രാജ്യങ്ങളുമായുള്ള ബന്ധങ്ങളില് പ്രത്യേകിച്ചും. അതിനാല് ഒരു നയതന്ത്ര പ്രതിനിധി സംഘത്തെ സിന്ധിലേക്ക് അദ്ദേഹം നിയോഗിച്ചു.\nസംഘം ഹജ്ജാജിന്റെ ദൂതുമായി പുറപ്പെട്ടു. അവര് ദാഹിര് രാജാവിനെ മുഖം കാണിച്ചു. കാര്യങ്ങള് അദ്ദേത്തെ ബോധിപ്പിച്ചു. തങ്ങളുടെ സഹോദരിമാരെ മോചിപ്പിക്കണമെന്നും കടല്‍കൊള്ളക്കാരെ പിടികൂടി ശിക്ഷിക്കണമെന്നും ഉള്ള ഹജ്ജാജിന്റെ ആവശ്യം അവര് ദാഹിറിനു മുമ്പില് സമര്‍പ്പിച്ചു. പക്ഷെ ദാഹിര് മറുപടിയായി കൈമലര്‍ത്തുകയായിരുന്നു. കടല്‍കൊള്ളക്കാരെ പിടികൂടുവാനോ അവരെ തടയുവാനോ തനിക്കുകഴിയില്ലെന്നും അവര് തന്റെ അധികാരപരിധിയില് ഒതുങ്ങുന്നവരല്ലെന്നും ദാഹിര് പറഞ്ഞു.\nഈ മറുപടി കേട്ടതും ഹജ്ജാജിന്റെ കോപം വര്‍ദ്ധിച്ചു. ഒരു സൈനിക നടപടിയല്ലാതെ ഇനി നയതന്ത്രങ്ങള്‍ക്കു സ്ഥാനമില്ല എന്ന് ഹജ്ജാജിന് മനസ്സിലായി.\nഒരു സൈനിക സംഘത്തെ ഹജ്ജാജ് ദൈബലിലേക്ക് നിയോഗിച്ചു. ഇബ്‌നു നബ്ഹാന് എന്ന പടയാളിയായിരുന്നു സംഘത്തലവന്. സംഘം ദൈബലിലെത്തി. കടല്‍കൊള്ളക്കാരുമായി ഏററുമുട്ടി. പക്ഷെ ഇബ്‌നു നബ്ഹാന് വിജയത്തിലെത്തും മുമ്പ് ദയനീയമായി കൊല്ലപ്പെട്ടു. അതോടെ ആ നിയോഗം പരാചയപ്പെട്ടു.\nഹജ്ജാജിന്റെ വാശി വര്‍ദ്ധിച്ചു. അദ്ദേഹം ഒമാനില് നിന്നുള്ള ബുദൈല് എന്ന ഭടന്റെ നേതൃത്വത്തില് വീണ്ടും ഒരു ദൗത്യസംഘത്തെ ദൈബലിലേക്കയച്ചു. അതും വിജയിച്ചില്ല. ബുദൈലും ദൗത്യശ്രമത്തിനിടെ കൊല്ലപ്പെട്ടു. ഹജ്ജാജിന്റെ കോപം ഇതോടെ പാരമ്യത്തിലെത്തി.\nദൂതും ദൗത്യസംഘവുമൊന്നും മതിയാവില്ല തങ്ങളുടെ സഹോദരിമാരെ മോചിപ്പിക്കാനും ദാഹിറിന്റെ നിസ്സംഗതക്ക് മറുപടി നല്‍കുവാനും എന്ന് ഹജ്ജാജിന് മനസ്സിലായി. ക്രൂരനായ ഒരു ഗവര്‍ണ്ണറാണെങ്കിലും നയതന്ത്രങ്ങളും മാന്യമായ ദൂതുകളുമെല്ലാം ഹജ്ജാജിന്റെ സംസ്‌കാരങ്ങളില് പെട്ടതാണ്. അതെല്ലാം നടത്തിക്കഴിഞ്ഞു. പക്ഷേ, ഒന്നും വിജയം കണ്ടില്ല. ഇനി ഒരു സൈനിക നീക്കമല്ലാതെ മറെറാരു വഴിയുമില്ല.ഹജ്ജാജിന്റെ മനസ്സ് ആ ആലോചനകളിലേക്ക് കടന്നു.\nകടന്നുചെന്ന് വെട്ടിപ്പിടിക്കുകയല്ല ഇസ്‌ലാമിന്റെ രീതി. ന്യായങ്ങള് പരസ്യമായി അവഗണിക്കപ്പെടുകയും അവമതിക്കപ്പെടുകയും ചെയ്യപ്പെടുമ്പോള് അതിനെതിരെ പ്രതികരിക്കുകയാണ്. അതു ചെയ്യുന്നില്ലെങ്കില് ഒരു സമൂഹമായി ജീവിക്കുവാന് കഴിയില്ല.അതു ചെയ്യാതിരിക്കുന്നത് ഭീരുത്വവും ഷണ്‍ഢത്വവുമാണ്. അതാണ് സിന്ധിന്റെ ന്യായം. പ്രതികരിക്കുമ്പോഴാകട്ടെ, അതു പൂര്‍ണ്ണവും കാര്യക്ഷമവുമായിരിക്കുകയും വേണം. ഒരു പാട് ബാധ്യതകളും ചിലവുകളും വഹിച്ച് രാജ്യങ്ങള് കടന്നുപോയി ഒരു ലക്ഷ്യം നേടാന് ശ്രമിക്കുമ്പോള് അത് പരാചയപ്പെടാതിരിക്കുവാന് എല്ലാ കരുതലും വേണം. അതിനാല് സിന്ധിലേക്കുള്ള മുന്നേററം എല്ലാ ഒരുക്കങ്ങളോടും കൂടിയായിരിക്കണം. ഹജ്ജാജ് ബിന് യൂസുഫ് കണക്കുകൂട്ടലുകളിലേക്ക് കടന്നു.(തുടരും)\nബത്വലുസ്സിന്ധ്. മുഹമ്മദ് അബ്ദുല് ഗനീ ഹസന് (ദാറുല് മആരിഫ്, കൈറോ, ഈജിപ്ത്.)\nനന്മയുടെ റാണി ഭാഗം (ഏഴ്)\nഹിജ്‌റ 186 ലെ ഹജ്ജ് യാത്ര സുബൈദാ റാണിയെ ചരിത്രത്തില് വേറിട്ടടയാളപ്പെടുത്തിയ സംഭവമായിരുന്നു. തന്റെ വ്യക്തിപരമായ ഔന്നത്യങ്ങള്‍ക്കുപുറമെ സുബെദാ റാണി ചരിത്രത്തില് ഇടം പിടിക്കുന്ന വലിയ ഒരു ദാനത്തിന് കളമൊ\nനന്മയുടെ റാണി (ഭാഗം ആറ്)\nഖലീഫാ ഹാറൂന് റഷീദിന്റെ പത്‌നി സുബൈദാ രാജ്ഞി ഒരു വഴിയിലൂടെ എങ്ങോട്ടോ പോകുകയാണ്. വഴിവക്കില് ഒരിടത്ത് ആരൊക്കെയോ കൂട്ടം കൂടിയിരിക്കുന്നത് അവരുടെ ദൃഷ്ടിയില്‍പെട്ടു. അവര് ഇറങ്ങി നോക്കുമ്പോള് ബുഹ്‌ലൂലും\nഈജിപ്തില് 323-358/935-969 കാലയളവില് ഭരിച്ചിരുന്ന അടിമവംശമാണ്\nനന്മയുടെ റാണി (ഭാഗം അഞ്ച്)\nവളരെ മനപ്പൊരുത്തമുള്ള രണ്ടു ഇണകളായിരുന്നു ഹാറൂന് റഷീദും സുബൈദയും. ഹറൂന് റഷീദ് എല്ലാ കാര്യങ്ങളും ഭാര്യയുമായി ചര്‍ച്ച ചെയ്യുമായിരുന്നു. അവളുടെ അഭിപ്രായത്തിനു പ്രത്യേക പരിഗണന നല്‍കുകയും ചെയ്യുമായിരുന്ന\nനന്മയുടെ റാണി (ഭാഗം നാല്)\nകിഴക്ക് ചൈന വരേയും പടിഞ്ഞാറ് സ്‌പൈന് വരേയും നീണ്ടു കിടക്കുന്ന ഒരു വലിയ സാമ്രാജ്യമായിരുന്നു അമവികള് അബ്ബാസികള്‍ക്ക് കൈമാറിയത്. ഒരിക്കല് തന്റെ ആകാശത്തിലൂടെ കടന്നുപോകുന്ന മേഘത്തെ നോക്കി ഹാറൂന് റഷീദ്


അമേരിക്കൻ ഗ്യാങ്സ്റ്റർ (ചലചിത്രം) - വിക്കിപീഡിയ\nഅമേരിക്കൻ ഗ്യാങ്സ്റ്റർ (ചലചിത്രം)\nഅമേരിക്കൻ ഗ്യാങ്സ്റ്റർ 2007ൽ പുറത്തിറങ്ങിയ അമേരിക്കൻ ചലച്ചിത്രമാണ്. ഈ ചിത്രത്തിന്റെ നിർമ്മാണവും സംവിധാനവും റിഡ്ലി സ്കോട്ട് ആണ് കൈകാര്യം ചെയ്തത്. മൂല കഥ സ്റ്റീവൻ സൈലിയനാണ് എഴുതിയത്. വടക്കൻ കരോലിനയിലെ ലാ ഗ്രേൻ എന്ന കൊച്ചു പട്ടണത്തിൽ നിന്നു തുടങ്ങി ഗുണ്ടാസംഘത്തലവനായിത്തീരുന്ന ഫ്രാങ്ക് ലൂക്കാസ് എന്ന ക്രിമിനലിന്റെ ജീവചരിത്രമാണ് സിനിമക്ക് ആധാരം. വിയറ്റ്നാം യുദ്ധക്കളത്തിൽ നിന്ന് മടങ്ങിവരുന്ന അമേരിക്കൻ സൈനികവിമാനങ്ങളിലൂടെ അമേരിക്കയിലേക്ക് ഫ്രാങ്ക് ലൂക്കാസ് ഹെറോയിൻ കടത്തുന്നു. ഇതിന് തടസ്സം നില്ക്കുന്നത് റിച്ചി റോബർട്ടസ് എന്ന കുറ്റാന്വേഷകനാണ്. റസ്സൽ ക്രോ റിച്ചി റോബർട്സ് ആയും ഡൻസൽ വാഷിങ്ടൺ ഫ്രാങ്ക് ലൂക്കാസായും ചിത്രത്തിൽ പ്രധാനവേഷങ്ങൾ അണിഞ്ഞു. ടെഡ് ലെവിൻ, ജോൺ ഓർട്ടിസ്, ജോഷ് ബ്രോലിൻ, ചിവെറ്റൽ ഇജിയോഫോ, നോർമാൻ റീഡസ്, റൂബി ഡീ, ലമ്രി നഡാൽ, ക്യൂബ ഗുഡിംഗ് ജൂനിയർ എന്നിവരും ചിത്രത്തിലുണ്ട്.\nപ്രമാണം:American Gangster poster.jpg\nRidley Scott * Brian Grazer\nThe Return of Superfly –\nRussell Crowe * Denzel Washington * Chiwetel Ejiofor * Cuba Gooding Jr. * Josh Brolin * Ted Levine * Armand Assante * John Ortiz * John Hawkes * RZA\nImagine Entertainment * Scott Free Productions * Relativity Media\nഒക്ടോബർ 19, 2007 (2007-10-19) (Apollo Theater)\nനവംബർ 2, 2007 (2007-11-02) (United States)\nലൂക്കാസിന്റെ ഉയർച്ചയും വീഴ്ചയും സംബന്ധിച്ച് ഒരു ന്യൂയോർക്ക് മാസികയിൽ പ്രസിദ്ധീകരിക്കപ്പെട്ട കഥയുടെ പകർപ്പവകാശം 2000 ൽ യൂണിവേഴ്സൽ പിക്ചേഴ്സും, ഇമാജിൻ എന്റർടൈൻമെന്റും ചേർന്ന് വാങ്ങി. രണ്ടു വർഷം കഴിഞ്ഞ്, തിരക്കഥാകൃത്ത് സ്റ്റീവൻ സൈലിയൻ സ്കോട്ടിന് 170 പേജുള്ള ഒരു തിരക്കഥ നല്കി. തുടക്കത്തിൽ, നിർമ്മാണച്ചെലവു കണക്കിലെടുത്ത് പടം ടൊറന്റോയിൽ വെച്ച് നിർമ്മിക്കാനായിരുന്നു പ്ലാൻ. എന്നാൽ പിന്നീട് ന്യൂയോർക്ക് സിറ്റിയിലേക്ക് മാറ്റി. നിർമ്മാണച്ചെലവു കൂടിയതോടെ 2004-ൽ യൂണിവേഴ്സൽ പദ്ധതിയിൽ നിന്നു പിന്മാറി. ടെറി ജോർജിമായുള്ള ചർച്ചകൾക്കു ശേഷം,പിന്നീട് 2005 മാർച്ചിൽ സ്കോട്ട് ചിത്രത്തിന്റെ നിർമ്മാണ-സംവിധാന ചുമതലകൾ ഏറ്റെടുത്തു. ജൂലൈ മുതൽ ഡിസംബർ 2006 വരെയുള്ള അഞ്ചു മാസക്കാലയളവിൽ പ്രിൻസിപ്പൽ ഫോട്ടോഗ്രാഫി ആരംഭിച്ചു. ന്യൂയോർക്ക് സിറ്റിയിലുടനീളം ചിത്രീകരണം നടത്തി തായ്ലൻഡിൽ അവസാനിച്ചു.\nഅമേരിക്കൻ ഗ്യാങ്സ്റ്റർ 2007 ഒക്ടോബർ 20 ന് ന്യൂയോർക്കിൽ പ്രദർശിപ്പിക്കുകയും, നവംബർ2ന് അമേരിക്കയിലും കാനഡയിലും റിലീസ് ചെയ്യുകയും ചെയ്തു. മിക്ക ചലച്ചിത്ര വിമർശകരും ഈ ചിത്രത്തിന് നല്ല സ്വീകരണം നൽകി.അമേരിക്കയിൽ 130.1 ദശലക്ഷം ഡോളർ ലോകവിപണിയിൽ 266.5 മില്ല്യൺ ഡോളർ മൊത്തവും ശേഖരിച്ചു. സംവിധായകനും തിരക്കഥാകൃത്തും ഈ ചിത്രത്തിൽ ധാരാളം സ്വാതന്ത്ര്യം (ക്രിയേറ്റീവ് ലൈസൻസ്) എടുത്തിട്ടുണ്ടെന്ന് റോബർട്ട്സും ലൂക്കാസും ഉൾപ്പെടെയുള്ള പലരും കുറ്റപ്പെടുത്തി. കൂടാതെ തങ്ങളെ അപമാനകരമാം വിധം ചിത്രീകരിച്ചുവെന്ന് ചൂണ്ടിക്കാട്ടി മൂന്ന് മുൻ DEA (ഡ്രഗ് എൻഫോഴ്സ്മെന്റ് അഥോറിട്ടി) അംഗങ്ങൾ യൂണിവേഴ്സൽ പിക്ചെഴ്സിനെതിരെ കേസു കൊടുക്കുകയും ചെയ്തു- മികച്ച കലാസംവിധാനം, മികച്ച സഹനടിക്കുള്ള രണ്ട് അക്കാഡമി അവാർഡുകൾ (റൂബി ഡീ) എന്നിവയടക്കം മൊത്തം ഇരുപത്തൊന്ന് അവാർഡുകൾക്ക് ചിത്രം നാമനിർദ്ദേശം ചെയ്യപ്പെട്ടു. മൂന്നെണ്ണം ലഭിച്ചു.\n1968 ൽ ഹാർലെം ഗ്യാസ്സ്റ്റാർ എള്ളോർവർത്ത് "ബമ്പി" ജോൺസന്റെ വലങ്കയ്യൻ ആയിരുന്നു ഫ്രാങ്ക് ലൂക്കാസ്. ഹൃദയാഘാതത്തെത്തുടർന്ന് ജോൺസൺ മരിച്ചതോടെ , ഹാർലെം ക്രൈം രംഗത്തെ നിയന്ത്രണം ലൂകാസ് ഏറ്റെടുക്കുന്നു.\nഒരു മാപ്പകന്റെ കാറിൽ കണ്ടെത്തിയ ഏതാണ്ട് ഒരു ദശലക്ഷം ഡോളർ കൈമാറിയശേഷം നെർക്കാർ ഡിറ്റക്ടീവ് റിച്ചി റോബർട്ട്സ് തന്റെ ആസ്ഥാനത്ത് ഒറ്റപ്പെടുത്തുകയായിരുന്നു. "ബ്ലൂ മാജിക്" എന്ന പേരിൽ ബ്രാൻഡായ ബ്രെഡ് ഓഫ് തോമസ് എന്നയാളുടെ പ്രേഷിത ബന്ധം കഴിഞ്ഞപ്പോൾ, ക്യാപ്ചർ ലൂബ് ടോബാക്ക് പ്രാദേശിക വിതരണക്കാരെ ലക്ഷ്യമിടുന്ന ഒരു ടാസ്ക് ഫോഴ്സായി റോബർട്ടിനെ ചുമതലപ്പെടുത്തി. തായ്ലാൻഡിലെ നിർമ്മാതാക്കളിൽ നിന്ന് നേരിട്ട് ബ്ലൂ മാജിക്ക് വാങ്ങി അത് വിയറ്റ്നാമിന്റെ യുദ്ധക്കപ്പലുകൾ തിരികെ കൊണ്ട് യു എസ് യിലേക്ക് കൊണ്ടുപോകുന്നു. ന്യൂ യോർക്ക് പ്രദേശത്തുള്ള ഡീലർമാരിൽ ഏറ്റവുമധികം വരുമാനമുള്ള ബ്ലൂ മാജിനെ ഇദ്ദേഹം വിലക്കിയിരിക്കുന്നു. ഈ കുത്തകകൊണ്ട്, ലൂക്കാസ് തന്റെ നിയന്ത്രണം നൈറ്റ്ക്ലബ്ബുകൾ, കാസിനോകൾ, വേശ്യാവൃത്തി എന്നിവയ്ക്കായി വികസിപ്പിക്കുന്നു. തന്റെ മാതാവ് ഒരു വീട്ടു സാധനം വാങ്ങുകയും ഹ്യൂയി, ടർണർ ഉൾപ്പെടെ അഞ്ചു സഹോദരന്മാരെ തന്റെ സാമ്രാജ്യം പടരാൻ ലഫ്റ്റനന്റായി നിയമിക്കുകയും ചെയ്യുന്നു. ഹാർമ്മിന്റെ ക്രൈം മേധാവിയായി മാറുന്നതിനിടയിൽ, ലൂക്കാസ് ഒരു പോർട്ടോ റിക്കൻ സൗന്ദര്യ രാജ്ഞിയായ ഇവായുമായി പ്രണയത്തിലാകുന്നു.\nലൂക്കാസിൻറെ ബിസിനസ്സ് പുരോഗമിക്കുമ്പോൾ, അദ്ദേഹം നിശ്ശബ്ദമായി പ്രവർത്തിക്കുകയും ഒരു സാമാന്യബുദ്ധി കൊണ്ട് ശക്തമായി കാക്കുകയും, പോലീസിന്റെ ശ്രദ്ധ ആകർഷിക്കുന്നത് ഒഴിവാക്കുകയും ചെയ്യുന്നു. കൂടാതെ, സ്വാധീനത്തിൽ കടുത്ത തീരുമാനങ്ങൾ എടുക്കാതിരിക്കാൻ മയക്കുമരുന്നുകളിൽ നിന്ന് അകന്നുപോകുന്നു. എന്നിരുന്നാലും, ഇവാസിനുണ്ടായിരുന്ന നെയ്തെടുത്ത വസ്ത്രം ധരിക്കുവാൻ ഇവാസുമായി സഖ്യം എത്തുമ്പോൾ ലൂക്കാസ് ഈ തത്ത്വങ്ങൾ ലംഘിക്കുന്നു; റോബർട്ട്സ് ഈ പോരാട്ടത്തിൽ പങ്കെടുക്കുന്നു, മുമ്പ് അറിയപ്പെടാത്ത ലൂക്കാസിനെ ഇറ്റാലിയൻ മുബേസ്റ്ററെക്കാളും മെച്ചപ്പെട്ട സീറ്റുകളിൽ കാണുന്നുവെന്നും അന്വേഷിക്കുന്നു. അതേസമയം, ലൂക്കാസ് മാഫിയ ബോസ് ഡൊമിനിക് കറ്റാനോയെ ഏറ്റെടുത്ത് ലൂക്കാസ് കുടുംബത്തെ നശിപ്പിക്കുമെന്ന് ഭീഷണിപ്പെടുത്തുന്നു. നിക്ക് ട്രൂപോയുടെ നേതൃത്വത്തിൽ അഴിമതി നടത്തിക്കൊണ്ടിരിക്കുന്ന NYPD ഡിറ്റക്ടീവ്, ഒരു കട്ട് തട്ടാൻ ശ്രമിച്ച ബ്ലാക്ക്മെയിലിനെതിരെ ലക്സംമാർ ആവശ്യപ്പെടുന്നു. ലൂക്കാസ് ബ്ലൂ മാജിക് വൃത്തിയാക്കിയതും അതേ ബ്രാൻഡിന്റെ പേരിൽ വിൽക്കുന്നതും ഹാർലെം ഏറ്റെടുക്കാൻ ശ്രമിക്കുന്ന ചെറുപ്പക്കാരനായ നിക്കി ബാർനെസ് എന്ന ലക്കസുമായി മത്സരിക്കേണ്ടി വരുന്നു. സൈഗോൺ ഫാൾസ് ഓഫ് ലൂക്കാസ് വിതരണം റദ്ദാക്കിയതിനുശേഷം, മറ്റ് കുറ്റകൃത്യങ്ങളിൽ ആശ്രയിക്കാൻ നിർബന്ധിതനാണ്.\nഫ്രാങ്ക് ലൂക്കാസിന്റെ ബന്ധുവിന്റെ ഡ്രൈവർ റോബർട്ട്സിന്റെ ഡിറ്റക്ടീവ്സ് ഒരു സ്ത്രീയെ വെടിവച്ച് കൊന്ന് ഒരു വയർ ധരിക്കാൻ ഒരു നീണ്ട ശിക്ഷയുടെ ഭീഷണി ഉപയോഗിച്ചു. ശേഖരിച്ച വിവരങ്ങൾ റോബർട്ടിനും അദ്ദേഹത്തിന്റെ ടാസ്ക് ഫോഴ്സും ലൂക്കാസ് സ്റ്റോക്കിന് ചുറ്റുമുള്ള അവസാനത്തെ വിമാനങ്ങളിൽ ഒരെണ്ണം കണ്ടുപിടിക്കുകയും തിരയുകയും ചെയ്തു. പുനർവിചിന്തകരുടെ ശവക്കല്ലറകളിലെ ബ്ലൂ മാജിക് കണ്ടുപിടിക്കുന്നു. ഈ തെളിവുകൾ കൊണ്ട് അവർ ന്യൂക്ലക്ക് പദ്ധതികളിൽ മരുന്ന് പിന്തുടരുന്നതിന് ഒരു വാറന്റ് ലഭിക്കും ലൂക്കാസ് ഹെറോയിൻ പ്രോസസ്സിംഗ് സംവിധാനം. ലൂക്കാസിന്റെ ക്രൈം കുടുംബത്തിൽ ചേരാനായി ന്യൂയോർക്ക് യാങ്കീസിനു വേണ്ടി ഒരു നല്ല ജീവിതം നൽകിയ ഫ്രാങ്ക് ലൂക്കാസിന്റെ മരുമകൻ സ്റ്റീവ് ലൂക്കാസ് കൊല്ലപ്പെട്ടു. അതേസമയം, ഷെൽബി മസ്റ്റാങ് ലൂക്കാസ് വിലമതിച്ച ട്രൂപ്പോ, അദ്ദേഹത്തിന്റെ ലൂക്ക്സ് മാളിയനിലേക്ക് കയറുന്നതിനിടയിലെത്തിയപ്പോഴാണ് ഡൂജൗസിന്റെ കീഴിൽ അടിയന്തര നാണയ ശേഖരം മോഷ്ടിച്ചത്. ട്രിപ്പോ എത്തിയതിന് ശേഷം ലൂക്കാസ് ഒരു പോലീസുകാരനെ കൊല്ലുന്നതിൽ നിന്ന് പിന്തിരിപ്പിക്കുന്നു. അങ്ങനെ ചെയ്താൽ അവളും ഇവായും അയാളെ ഉപേക്ഷിക്കുമെന്ന് മുന്നറിയിപ്പ് നൽകുന്നു. തന്റെ സഹോദരന്മാർ നടത്തുന്ന ഷോപ്പുകളിൽ റോബർട്ട്സിന്റെ സംഘം റെയ്ഡ് നടത്തുന്നു.\nപോലീസ് സ്റ്റേഷനിൽ ലൂക്കാസ് റോബർട്ട്സിനെ കൈക്കൂലി വാഗ്ദാനം ചെയ്യുന്നു, എന്നാൽ അത് തള്ളിക്കളയുന്നു. പകരം, റോബർട്ട്സ് ലൂക്കാസിനെ ചെറിയ ജയിൽ ശിക്ഷയ്ക്ക് ഒരു അവസരം നൽകുന്നുണ്ട്. ന്യൂ യോർക്ക് ഡിഡിയിലെ വൃത്തികെട്ട പോലീസുകാർ അന്വേഷണത്തിന് സഹായിച്ചാൽ ലൂക്കാസ് ഈ പേരുപയോഗിച്ച് റോബർട്ട്സ് കൊടുക്കുന്നു. അവസാനം, ന്യൂയോർക്ക് DEA യുടെ നാലിൽ മൂന്നുപേരും അറസ്റ്റ് ചെയ്യപ്പെടുകയും ശിക്ഷിക്കപ്പെടുകയും ചെയ്യുന്നു, ഒരു ട്രോപ്പോ ആത്മഹത്യ ചെയ്യുന്നു. റോബർട്ട്സ് ബാർ പരീക്ഷ പാസാക്കിയതോടെ ലൂക്കാസിനെ തന്റെ ആദ്യ ക്ലൈന്റ് ആയി പ്രതിരോധിക്കുന്നു. ലൂക്കാസിന് 70 വർഷത്തെ തടവുശിക്ഷയുണ്ട്. അതിൽ 15 വർഷവും 1991 ൽ പുറത്തിറങ്ങി.\nDevelopment and writingതിരുത്തുക\nറസ്സൽ ക്രോയെ (2006) തിരക്കഥയിൽ റിഡ്ലി സ്കോട്ടിനൊപ്പം പ്രവർത്തിച്ചു.\n2000 ൽ യൂണിവേഴ്സൽ പിക്ചേഴ്സ് ആൻഡ് ഇമാജിൻ എന്റർടൈൻമെന്റ്, "ദി റിട്ടൺ ഓഫ് സൂപ്പർഫില്ലി" എന്ന പേരിൽ വാൾമാർട്ട് വാങ്ങി. 1970 കളിലെ ഹെറോയിൻ മേധാവി ഫ്രാങ്ക് ലൂക്കസിന്റെ ഉയർച്ചയും വീഴ്ചയും സംബന്ധിച്ച് മാർക്ക് ജേക്കബ്സൺ എഴുതിയ ഒരു ന്യൂയോർക്ക് മാസിക കഥ. 2002-ൽ തിരക്കഥാകൃത്ത് സ്റ്റീവൻ സൈലിയൻ സംവിധാനം ചെയ്ത 170 പേജുള്ള ഒരു തിരക്കഥാകൃത്ത് റിഡ്ലി സ്കോട്ടിന് കൈമാറി. എന്നിരുന്നാലും സ്കോട്ട് ഉടൻതന്നെ പദ്ധതി പിന്തുടരുകയില്ല, പകരം സ്വർഗരാജ്യം ഉണ്ടാക്കാൻ തീരുമാനിച്ചു. 2003 നവംബറിൽ യൂണിവേഴ്സലും ഇമാഗിനും ട്രൈ ബ്ലൂ സംവിധാനം ചെയ്യുന്നതിനായി ബ്രയാൻ ഡെ പാൽമായുമായി ചർച്ചകൾ നടത്തി. ഫ്രാങ്ക് ലൂക്കാസ് അടിസ്ഥാനമാക്കി സല്യൈൽ എഴുതിയ ഒരു തിരക്കഥ. സായ്യിനിയൻ ഈ കഥ "അമേരിക്കൻ ബിസിനസ്സ്, റേസ്" എന്ന് വ്യാഖ്യാനിച്ചു. 2004 ലെ വസന്തകാലത്തിന്റെ ഉത്പാദനം ആരംഭിച്ചു. 2004 മാർച്ചിൽ, സ്റ്റുഡിയോ ആന്റൈൻ ഫുക്കുവുമായി നേരിട്ട് ചർച്ച ചെയ്യുകയും, ഡാൻസൽ വാഷിങ്ടണിലെ ഫ്രാങ്ക് ലൂക്കാസ് എന്ന ചിത്രത്തിൽ അഭിനയിക്കുകയും ചെയ്തു. ബെഥനോസി ഡെൽ ടറോ അടുത്ത മെയ് മാസത്തിൽ ഡിറ്റക്ടീവ് റിച്ചി റോബർട്ട്സ് എന്ന പേരിൽ സ്റ്റാർട്ടേക്കായി ചർച്ചയിൽ പ്രവേശിച്ചു. 2004 ജൂൺ3ന് റിലീസ് ചെയ്യാനായി ട്രൂ ബ്ലൂയുടെ നിർമ്മാണം പുനരാരംഭിച്ചു. ജൂൺ 3, 2005 ന് റിലീസ് ചെയ്ത ചിത്രം പുറത്തിറങ്ങി. 2004 സെപ്റ്റംബറിൽ ദാനിയ രാമൈറസ് അമേരിക്കൻ ഗാംഗ്ടൺ എന്ന പേരിൽ ചലച്ചിത്രത്തിലെ അഭിനേതാക്കളെ ക്ഷണിക്കാൻ ശ്രമിച്ചു.\n80 ദശലക്ഷം ഡോളറിന്റെ ബജറ്റ് അമേരിക്കൻ ബഡ്ജറ്റിന്റെ ബാനറിൽ യൂണിവേഴ്സൽ പിക്ചേഴ്സ് റിപ്പോർട്ട് ചെയ്തു. 93 ദശലക്ഷം ഡോളർ ചെലവിട്ടു. വികസന ചെലവുകൾക്കായി 10 മില്ല്യൻ ഡോളറും ഉൽപ്പാദന ആരംഭത്തിന്റെ കാലതാമസം3മില്യൻ ഡോളറുമായിരുന്നു. തുടക്കത്തിൽ നിന്ന് 93 മില്യൺ ഡോളർ ബഡ്ജറ്റ് ആണെന്ന് സംവിധായകനുമായുള്ള അടുത്ത ഉറവിടം വ്യക്തമാക്കുന്നു. പണം ലാഭിക്കാൻ ന്യൂയോർക്ക് നഗരത്തേക്കാളും ടൊറന്റോയിൽ അല്ലാത്ത അമേരിക്കൻ ഗാംഗ്ടർ സ്റ്റണ്ടിയോ വേണ്ടി വന്നു, എന്നാൽ ഫ്യൂക്വ പുനർ ലൊക്കേഷനുകൾ എതിർത്തു. സ്റ്റുഡിയോയുടെ പാരന്റ് കമ്പനിയായ ജനറൽ ഇലക്ട്രിക്ക് ന്യൂയോർക്ക് നഗരത്തിലെ ടാക്സ് ക്രഡിറ്റ് ലഭിച്ചു, അതിനാൽ ഉൽപ്പാദനം നഗരത്തിലേക്കായിരുന്നു. ബജറ്റിന്റെ മൂലധനം 98 മില്യൺ ഡോളറായി വർദ്ധിപ്പിച്ചു. ഫ്യൂക്വയുടെ ക്യാമ്പ് ബജറ്റ് കുറയ്ക്കാനുള്ള വഴികൾ തേടിയിട്ടുണ്ടെന്ന് അദ്ദേഹം വാദിച്ചു. പക്ഷേ, സ്റ്റുഡിയോ അദ്ദേഹത്തിൻകീഴിലുള്ള പദ്ധതിയുടെ വിവിധ വശങ്ങളെ വിമർശിച്ചു. തായ്ലാന്റിൽ വിയറ്റ്നാം സീരിയൽ സിനിമ ചെയ്യാനും റേ ലിറ്റോ, ജോൺ സി. റൈലി മുതലായ പേരുകളും ചെറിയ വേഷങ്ങളിൽ അവതരിപ്പിക്കാൻ സംവിധായകൻ ആഗ്രഹിച്ചിരുന്നു. സ്റ്റുഡിയോയുടെ ബജറ്റ് ആശങ്കകൾ കൂട്ടിച്ചേർക്കുന്നതിന്, തയ്യാറാക്കൽ പ്രക്രിയയിൽ Fuqua സ്ക്രിപ്റ്റ് തിരുത്തിയെഴുതുകയായിരുന്നു. സംവിധായകനും ഒരു ഷോട്ട്-ലിസ്റ്റ്, അന്തിമ സ്ഥാനങ്ങൾ, ഉൽപ്പാദന പ്രവർത്തനങ്ങൾ തുടങ്ങാൻ ഒപ്പിട്ടു പിന്തുണയ്ക്കുന്ന അഭിനേതാക്കൾക്കൊന്നും ഇല്ല.\nഒക്ടോബർ 1, 2004 ന് ഫൂവ ഉപയോഗിച്ചു. പ്രിൻസിപ്പൽ ഫോട്ടോഗ്രാഫി തുടങ്ങുന്നതിനു നാലു ആഴ്ചകൾക്കുമുമ്പ്. സംവിധായകന്റെ വിടവാങ്ങലിനായി സൃഷ്ടിപരമായ വ്യത്യാസങ്ങൾ സ്റ്റുഡിയോ ഉദ്ധരിച്ചു. ഫ്യൂവയുടെ വിടുവിനു ശേഷം, സ്റ്റുഡിയോ പീറ്റർ ബെർഗുമായി കൂടിക്കാഴ്ച നടത്താൻ തീരുമാനിച്ചു. ഡൻജൽ വാഷിങ്ടൺ ഈ തെരഞ്ഞെടുപ്പ് അംഗീകരിച്ചു. 80 മില്ല്യൺ ഡോളറിന്റെ പരിധിയിലുണ്ടായിരുന്ന ബജറ്റ് വർദ്ധിപ്പിക്കുകയും സിനിമയുടെ വിഷയത്തെ അടിസ്ഥാനമാക്കിയുള്ള കുഴപ്പങ്ങൾ ഉണ്ടാക്കുകയും ചെയ്തതോടെ, അമേരിക്കൻ ഗാൻസ്റ്ററിന്റെ യൂണിവേഴ്സൽ റദ്ദാക്കിയ ഉൽപ്പാദനം, സമയബന്ധിതവും സർഗ്ഗാത്മക ഘടകങ്ങളും ചൂണ്ടിക്കാണിച്ചു. $ 30 മില്ല്യൻ സ്റ്റുഡിയോക്ക് റദ്ദാക്കാൻ കഴിഞ്ഞു, ഇതിൽ 20 മില്യൺ ഡോളർ വാഷിങ്ടണിലേക്ക് പോയി $5മില്ല്യൻ ഡോളർ അവരുടെ ഡെപ്പോസിറ്റ് അല്ലെങ്കിൽ പ്ലേ കരാറുകളിൽ നിന്ന് ഡെൽ ടറോയിലേക്ക് പോയി.\n2005 മാർച്ചിൽ യൂണിവേഴ്സൽ എന്ന പേരിൽ അമേരിക്കൻ ഗ്യാങ്സ്റ്റർ നവീകരിച്ചു. സയിലിൻറെ തിരക്കഥയെ പരിഷ്കരിക്കുന്നതിന് ടെറി ജോർജിയുമായുള്ള ചർച്ചകൾക്കും ഇമാഗിനും പ്രവേശനം ലഭിച്ചു. ഇത് 50 മില്യൺ ഡോളർ ലക്ഷ്യം വെച്ചുള്ള ബജറ്റ് തയ്യാറാക്കി. ഫ്രാങ്ക് ലൂക്കാസിനെ വാഷിങ്ടനെ മാറ്റി പകരം വയ്ക്കാൻ സ്മിത്ത് സമീപിച്ചുവെങ്കിലും, തിരക്കഥ പൂർത്തിയായതിനു ശേഷം ജോർജ് ഒരു ഓഫർ നടത്തും. ചെലവുകൾ കുറയ്ക്കുന്നതിനായി ജോർജ് നിരവധി പ്രമുഖ ദൃശ്യങ്ങൾ, കഥാപാത്രങ്ങൾ, ഏഷ്യൻ ലൊക്കേഷനുകൾ മുറിച്ചുമാറ്റി. പക്ഷേ, പദ്ധതികൾ സാമ്പത്തികമായി പുരോഗമിക്കുന്നതിൽ പരാജയപ്പെട്ടു.\nമറ്റൊരു പദ്ധതിയിൽ സ്കോട്ടിനും സയലിയനും തമ്മിലുള്ള ഒരു കൂടിക്കാഴ്ചയ്ക്കുശേഷം സ്കോയിനിയൻ ഈ പ്രൊജക്റ്റ് സ്കോട്ടിനൊപ്പം കൊണ്ടുവന്നിരുന്നു. അദ്ദേഹം അത് ചെയ്യാൻ തയ്യാറാണെന്ന് തീരുമാനിക്കുകയും ചെയ്തു. ജോർജ്ജ് നടത്തിയ ശ്രമത്തെ പിന്തുടർന്ന് സയിലിൻറെ ദർശനത്തിലേക്ക് തിരിച്ചുപോകാൻ നിർമ്മാതാവ് ബ്രയാൻ ഗ്രേസർ, ഇമാജിൻ എക്സിക്യൂട്ടീവ് ജിം വിറ്റക്കർ എന്നിവർ തീരുമാനിക്കുകയായിരുന്നു. 2006 ഫെബ്രുവരിയിൽ റിഡ്ലി സ്കോട്ട് ജോർജ് എന്ന അമേരിക്കൻ ഗംഗസ്റ്ററിനെ ഏറ്റെടുക്കാൻ സ്റ്റുഡിയോയിൽ ചർച്ചകൾ നടത്തി. സായിലിയുടെ ഡ്രാഫ്റ്റ് സിനിമയുടെ അടിസ്ഥാനമായി തിരിച്ചു. ലൂക്കാസ് എന്ന വാഷിംഗ്ടൺ തന്റെ റോളിൽ തിരിച്ചെത്തി, റസ്സൽ ക്രോയെ റോബർട്ട്സ് ആയി നക്ഷത്രചിഹ്നമിട്ടു. ഗ്ലാഡിയേറ്റർ, എ ഗുഡ് ഇയർ മേധാവിയുടെ സംവിധായകനും, 1995 ലെ വിർഡൂവുസിറ്റിനു ശേഷം വീണ്ടും ക്രോയ്ക്കൊപ്പം പ്രവർത്തിക്കാൻ വാഷിങ്ടൺ ആഗ്രഹിച്ചിരുന്നു. 2006 വേനൽക്കാലത്ത് ഉൽപ്പാദനം നിർമ്മിക്കപ്പെട്ടു.\n↑ 1.0 1.1 ഉദ്ധരിച്ചതിൽ പിഴവ്: അസാധുവായ <ref> ടാഗ്; bom എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ Rivetti Jr., Tony (October 29, 2006). "Gross National Product: The Heroin Trade's New Face". New York Times. The New York Times Company. ശേഖരിച്ചത് November 5, 2011.\n"https://ml.wikipedia.org/w/index.php?title=അമേരിക്കൻ_ഗ്യാങ്സ്റ്റർ_(ചലചിത്രം)&oldid=3084441" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 19 ഫെബ്രുവരി 2019, സമയം: 16:39